প্রগতির ডারউইনীয় দৃষ্টিকোণ প্রসঙ্গে\n১৮৫৯ সালে ডারউইনের ‘দি অরিজিন অব স্পিসিস’ প্রকাশের পর একশো তিরিশ বছরের বেশী পার হয়ে গেছে। এই কালপর্বে ডারউইনের বিবর্তনমূলক প্রগতির দৃষ্টিভঙ্গি আমাদের নিজেকে এবং বিশ্বকে দেখার চোখটাই আমূল বদলে দিয়েছে। বিবর্তন তত্ত্বের সাহায্যে প্রগতির যে ডারউইনীয় বিশ্লেষণ – শক্তি, ব্যাপকতা ও প্রভাবে তার তুলনা চিন্তার ইতিহাসে খুব কমই পাওয়া যাবে। বিবর্তনমূলক প্রগতিকে ডারউইন যেভাবে বুঝেছেন তার কয়েকটি স্বতন্ত্র উপাদান আছে। কতকগুলি উপাদান এতটাই গভীর যে তাতে ডুব দিলে, এমন কতকগুলি আবার চোখ এড়িয়ে যেতে পারে, যেগুলি কার্যত অনির্ভরযোগ্য। নির্দিষ্টভাবে বললে, প্রগতি বিষয়ে ডারউইনের সাধারণ ধারণা – যা তাঁর বিবর্তনমূলক প্রগতির ধারণার ভিত্তি – তা সমকালীন বিশ্বের অন্যান্য অনেক গুরুত্বপূর্ণ বিষয় থেকে আমাদের নজর ঘুরিয়ে দিতে পারে।\nবিবর্তনমূলক প্রগতির ডারউইনীয় বিশ্লেষণের তিনটি স্বতন্ত্র উপাদান আছেঃ ১) বিবর্তন কীভাবে কাজ করে তার বিশ্লেষণ; ২) প্রগতি বলতে কী বোঝায় সেই ধারণা; এবং ৩) বিবর্তনের পথেই যে প্রগতি আসে তা প্রমাণ করা। এই তিনটির মধ্যে প্রথমটি, পৃথিবীতে কী ঘটে চলেছে তার গভীর ব্যাখ্যা দিতে পারে; একটি শক্তিশালী যুক্তিধারার – বিবর্তন ও প্রাকৃতিক নির্বাচনের দৃষ্টিকোণ থেকে পরিবর্তন ও রূপান্তরকে দেখার পথ খুলে দিতে পারে। যে বিশেষ প্রক্রিয়াগুলির ওপর ডারউইন জোর দিয়েছিলেন সেগুলির যথার্থতা নিয়ে অবশ্য প্রশ্ন তোলাই যায়। যেমন, প্রশ্ন উঠতে পারে, এই বিশ্লেষণ কি প্রজাতির ( এবং তার ইন্দ্রিয়গ্রাহ্য বৈশিষ্ট্যগুলির ) নির্বাচনের ভিত্তিতে করা হবে, না কি ‘জেনোটাইপ’এর ( এবং প্রাসঙ্গিক জেনেটিক ধর্মগুলির ) ভিত্তিতে। প্রজাতির সাপেক্ষে বিশ্লেষণ করাটা সহজ। ডারউইনও তাই করেছিলেন। কিন্তু প্রাকৃতিক নির্বাচন উত্তরাধিকার সূত্রে পাওয়া বৈশিষ্ট্যগুলির দ্বারা বাহিত হয় এবং সেখানেই জেনোটাইপ প্রাসঙ্গিক হয়ে ওঠে। প্রজাতি ও জেনোটাইপের মধ্যে মিল থাকলেও তারা একে অপরের অনুরূপ নয়। কিন্তু তাঁর বিবর্তনবাদের সামগ্রিক দৃষ্টিভঙ্গির মধ্যে থেকে যদি দেখা হয়, তবে এই সবই গৌণ পার্থক্য। বিবর্তনবাদী বিশ্লেষণের শক্তি ও সুদূরপ্রসারী প্রাসঙ্গিকতা নিয়ে কোনো প্রশ্ন তোলা যায় না।\nএকইভাবে, বিবর্তনের তত্ত্ব অন্য ক্ষেত্রগুলিতে – নির্দিষ্টভাবে বললে ‘সামাজিক’ ক্ষেত্রে – কতদূর প্রয়োগসাধ্য সে বিষয়ে যুক্তিশীল প্রশ্ন তোলা যেতে পারে। এই তত্ত্ব কি প্রতিষ্ঠানের আচরণগত বিধিসমূহের নির্বাচন ও উদবর্তনের (survival) ক্ষেত্রেও প্রয়োগ করা যায় – যে বিষয়ে ডারউইন কোনো ইঙ্গিত করেননি ? সামাজিক অনুসন্ধানের অন্য পদ্ধতিগুলির সঙ্গে বিবর্তনবাদী যুক্তিধারাকে যোগ করার উপযোগিতা যে আছে সে বিষয়ে কোনো সন্দেহ নেই। আবার একথাও মনে রাখা দরকার, সামাজিক অনুসন্ধানে এই তত্ত্বের একধরনের চরম প্রয়োগ যে তিক্ত সমালোচনার মুখে পড়েছে, তাও অকারণে নয়। এসব নিয়ে অবশ্য ইতিমধ্যেই বহু আলোচনা হয়েছে। এখানে আমি আর সেগুলো তুলতে চাই না। বিবর্তনমূলক প্রগতির ডারউইনীয় বিশ্লেষণের যে তিনটি উপাদান, তার প্রথমটি নিয়ে অর্থাৎ কীভাবে বিবর্তন কাজ করে তার বিশ্লেষণ নিয়ে – আমি কোনো আপত্তি তুলছি না। আমি নজর দেব ডারউইনের বিশ্লেষণের প্রগতির ধারণার দিকে, অর্থাৎ দ্বিতীয় ও তৃতীয় উপাদানদুটির দিকে।\n১. আমাদের বৈশিষ্ট্য এবং আমাদের জীবন\nপ্রগতি সম্পর্কে ডারউইনের সুস্পষ্ট ধারণা ছিল এবং তিনি সেই আলোতেই বিবর্তনের সাফল্যকে দেখেছিলেন। ‘অন দি অরিজিন অব স্পিসিস’-এর উপসংহারে তিনি লিখেছিলেনঃ “প্রাকৃতিক নির্বাচন যেহেতু প্রত্যেকের ভালোর দ্বারা এবং প্রত্যেকের ভালোর জন্য কাজ করে, সুতরাং সমস্ত শারীরিক ও মানসিক গুণাবলী ত্রুটিহীন উৎকর্ষের দিকেই এগোতে থাকে।” প্রগতিকে তিনি “সর্বোত্তম প্রজাতির অন্তহীন বৈচিত্র্যের” জন্ম হিসেবে দেখেছেন। “কোনো প্রজাতির যে শ্রেষ্ঠ রূপটি আমরা কল্পনা করতে পারি”, ডারউইনের মতে তা পূর্ববর্তী প্রজন্মের “শ্রেষ্ঠতম জীবের সন্তান”।\n‘দি অরিজিন অব স্পিসিস’-এর সর্বশেষ বাক্যটিতে ডারউইন “প্রাণের প্রতি এই দৃষ্টিভঙ্গির যে বিপুল সমারোহ”-এর কথা বলছেন, তার সঙ্গে আমরা সহজেই সহমত হতে পারি। প্রশ্ন হলো, প্রাণকে দেখার এই দৃষ্টিভঙ্গি প্রগতি সম্পর্কে আমাদের ধারণা দেয় কি না। এই দৃষ্টিভঙ্গির একটি বিশেষ ধর্ম হলো, আমাদের বৈশিষ্ট্য ও গড়নে মনোনিবেশ। অর্থাৎ এই দৃষ্টিভঙ্গি আমরা যা করতে পারি বা হতে পারি, তার পরিবর্তে “আমরা কী?”, তার ওপর জোর দেয়। এর একটা বিকল্প হতে পারে, আমাদের জীবনযাপনের মানদণ্ডে প্রগতির বিচার করা। দৃষ্টিভঙ্গির এই অ্যারিস্টটলীয় পরিবর্তন জীবনমানের মূল্যায়নের সঙ্গে সংগতিপূর্ণ এবং এই মূল্যায়ন করার যৌক্তিকতাও আছে। একই সঙ্গে আবার এই দৃষ্টিভঙ্গিটি, প্রজাতির ‘উন্নতি’( বা জেনেটিক উৎকর্ষ ) যে-সব বিষয়কে চাপা দিয়ে রাখে, সে বিষয়গুলির দিকেও আমাদের দৃষ্টি আকর্ষণ করতে পারে।\nআমাদের এক ধরণের জীবনযাপনের পরিবর্তে অন্য ধরণের জীবনযাপনের সামর্থ্য শুধুমাত্র “আমরা কী” তার ওপর নয়, যে পারিপার্শ্বিক অবস্থার মধ্যে আমরা বাস করি, তার ওপরেও নির্ভর করে। যে পৃথিবীতে আমরা বসবাস তাকে আমরা হাজারটা উপায়ে পাল্টানোর চেষ্টা করতে পারি। সুতরাং প্রগতিকে আমরা কোন চোখে দেখছি, আমাদের সিদ্ধান্ত ও সংকল্প তার মৌলিক বদল ঘটাতে পারে।\n২. নৃকেন্দ্রিকতা (Anthropocentrism) এবং মানবিক মূল্য\nএখানে আমি এই দুটি দৃষ্টিকোণের বৈপরীত্য আলোচনা করব। অতি সরলীকরণের ঝুঁকি নিয়েও আমি প্রথমটিকে বলব “প্রজাতির গুণভিত্তিক” দৃষ্টিভঙ্গি এবং দ্বিতীয়টিকে বলব “জীবনমান ভিত্তিক” দৃষ্টিভঙ্গি। প্রথম – অর্থাৎ ডারউইনীয় প্রেক্ষিতগুলি তার আধুনিক চেহারায় জিনোটাইপের গুণমানগত দৃষ্টিভঙ্গি বলা যেত, কারণ, যে বৈশিষ্ট্যগুলি নির্বাচিত এবং পরবর্তী প্রজন্মে বাহিত হয় সে সবই জিনঘটিত বৈশিষ্ট্য। ‘জেনোটাইপ’ শব্দটি আরো যথার্থ হলেও আমি ডারউইনের পরিভাষা মেনে ‘প্রজাতি’ শব্দটাই ব্যবহার করব। আসলে এই নিবন্ধের যা প্রতিপাদ্য সেখানে ঐ শব্দদুটির স্বাতন্ত্রের বিশেষ কোনো ভূমিকা নেই।\nজীবনমান ভিত্তিক দৃষ্টিভঙ্গির পক্ষে অবশ্য নৃকেন্দ্রিকতাকে পুরোপুরি এড়িয়ে যাওয়া সম্ভব নয়। তার একমাত্র কারণ এই নয় যে, মানুষের জীবনমান যেভাবে বিচার করা যায়, অন্য প্রাণীদের ক্ষেত্রে তা করা যায় না। এর আর একটা কারণ, “বিচার করা” এই অনুশীলনটা কেবল মানব প্রজাতিরই বৈশিষ্ট্য। এ সবই বাস্তব সমস্যা। প্রাথমিকভাবে মনে হতে পারে যে এর ফলে জীবনমানভিত্তিক দৃষ্টিভঙ্গির থেকে প্রজাতির গুণভিত্তিক দৃষ্টিভঙ্গির জোর বেড়ে যাচ্ছে। বাস্তব ছবিটা অবশ্য আরো জটিল। দুটি দৃষ্টিভঙ্গির কোনোটাই মানবীয় মূল্যায়নের কাঠামোকে বাদ দিয়ে চলতে পারে না । এমন কি প্রজাতি বা জেনোটাইপের মূল্যায়নেও – যেমন, কোন রূপটি সর্বোত্তম ও সবথেকে চমৎকার তা নির্ণয় করতেও – আমাদের নিজস্ব বিচারশীলতা কাজ করে। এই বিচারশীলতাকে অবশ্য আপাত পক্ষপাতহীন প্রজননগত সাফল্যের মাপকাঠি – প্রতিদ্বন্দ্বী প্রজাতিকে হারিয়ে দেবার সামর্থের মাপকাঠি দিয়ে – প্রতিস্থাপন করা যেতে পারে। বস্তুত বিবর্তনমূলক প্রয়োগভাবনাতেও এই আপাত গুরুতর মানদণ্ডটি ব্যবহার করা হয়েছে। এখানে আমি এই মানদণ্ডটির ধর্ম ও ব্যবহারের অনুপুঙ্খ আলোচনা করব। সেই সূত্রে কেন এই পরীক্ষাটি সুসংগত ও সুসমঞ্জস করে তোলা কঠিন তা আলোচনা করব। আমরা আলোচনা করব অন্তর্নিহিত সমস্যার কথা। অগ্রগতির মূল্যায়নে প্রজননগত সাফল্যকে কেন প্রাথমিক গুরুত্ব দিতে হবে সেই প্রশ্নটি থেকে এ সমস্যাটা আলাদা।\n৩. প্রজাতি, সংরক্ষণ ও প্রাণীর জীবন\nজীবনমানভিত্তিক দৃষ্টিভঙ্গি মানুষের জীবনযাপনের মানের উপর মনোনিবেশ করে। কিন্তু ডারউইনের তত্ত্ব বহু বিচিত্র প্রজাতি ও জেনোটাইপের কথা বলে। সুতরাং এমন যুক্তি হয়তো দেখানোই যায় যে ডারউইনের তত্ত্বের ব্যাপকতা জীবনমান ভিত্তিক দৃষ্টিভঙ্গির চেয়ে অনেক বেশী। যেমন, বিপন্ন প্রজাতিগুলির সংরক্ষণের বিষয়ে পরিবেশবিদদের চিন্তাভাবনা বোঝার জন্য জীবনমান ভিত্তিক দৃষ্টিভঙ্গির থেকে ডারউইনের প্রজাতি-নির্ভর দৃষ্টিভঙ্গি অনেক বেশী কার্যকর মনে হতে পারে। প্রসঙ্গত, বিভিন্ন জীবপ্রজাতি কেন বিপন্ন হচ্ছে সে বিষয়ে পরিবেশগত কারণগুলির চর্চা সারা পৃথিবীর নজর কেড়েছে; এ নিয়ে ১৯৯২ –এর ‘আর্থ সামিট’ সহ বিভিন্ন আন্তর্জাতিক সম্মেলনে সিদ্ধান্তও নেওয়া হয়েছে।\nব্যাপারটা কিন্তু মোটেই তা নয়। প্রাকৃতিক নির্বাচনের বস্তুত ‘নির্বাচিত বিলুপ্তি’-র (selected extinction) মাধ্যমে উন্নততর প্রজাতিকে বেছে নেওয়া এবং সে বিচারে বিপন্ন প্রজাতির সংরক্ষণের পরিবেশতত্ত্বগত ধারণাটাই অ-ডারউইনীয়। অরিজিন এর একটা কৌতূহলোদ্দীপক ও জোরালো প্রতিপাদ্য হলঃ আমরা যাকে বিশ্বপ্রকৃতির জন্য সৃষ্টিকর্তা বানানো নিয়ম বলে জানি, এ তত্ত্ব সেই সুরেই বাজে। সে নিয়ম বলে পৃথিবীর অতীত ও বর্তমান বাসিন্দাদের উৎপত্তি ও বিলুপ্তি হয়েছে গৌণ, ব্যাখ্যাতীত কোনো কারণে। ডারউইনের দাবী, ক্রমাগ্রসরণের প্রক্রিয়ার দৃষ্টিকোণ থেকে দেখলে যারা টিকে আছে, তারাই ‘উন্নততর’। বিলুপ্তি বিবর্তনমূলক নির্বাচনের অবিচ্ছেদ্য অঙ্গ। তার বিরোধী যে কোনো তত্ত্বকেই সমর্থন খুঁজতে হবে অন্য কোথাও।\nউল্টোদিকে, পরিবেশতাত্ত্বিকেরা বরং সাহায্য পেতে পারেন উল্টোদিকের জীবনমান-নির্ভর প্রয়োগভাবনা থেকে। আমাদের পৃথিবীতে প্রজাতির বৈচিত্র্যকে যাপিত জীবনমান বৃদ্ধির সহায়ক হিসেবে দেখা যায়। আর বড়ো কথা হলো, মানুষ যদি যে-সব প্রজাতি এখন পৃথিবীতে আছে তাদের এবং যারা সেই অর্থে ‘অযোগ্য’ এবং ’অ-নির্বাচিত’ তাদের টিকে থাকার যুক্তিসংগত মূল্যায়ন করতে পারে এবং করে, তাহলে কী দাঁড়ায় ? সেক্ষেত্রে – ডারউইনের যোগ্যতমের উদবর্তনের ভিত্তিতে প্রগতির তত্ত্বের তুলনায় – মানবীয় যুক্তিক্রম দিয়েই পরিবেশ তাত্ত্বিকদের প্রশ্নগুলিকে ভালোভাবে বুঝে নেওয়া সম্ভব।\nতাছাড়া, জীবনমানের প্রতি সাধারণ আগ্রহ প্রাণীর প্রতি নিষ্ঠুরতা’ যেমন একটি প্রাণীকে অন্ধকার দমচাপা বাক্সে আটকে রাখা, যন্ত্রণাদায়ক রোগভোগ করতে দেখলেও উদাসীন থাকা ইত্যাদির মতো বিষয়ে আমাদের নজর টেনে নিয়ে যেতে পারে, ডারউইনীয় প্রেক্ষিত যা করবে না। বিকল্প মূল্যায়ন বাদ দিলে এ বিশ্ব হৃদয়হীন জড়পিণ্ড এবং জীবকুলের জীবনমান বিষয়ে কিছুটা সংবেদনশীলতাই কিন্তু আমাদের বিকল্প মূল্যায়নের ভাবনায় মৌলিক বদল এনে দিতে পারে।\n৪. মানদণ্ড ও তুলনা\nপ্রগতি সংক্রান্ত ডারউইনীয় প্রয়োগভাবনা কীভাবে কাজ করে ? প্রজাতির শ্রেষ্ঠত্বের মানদণ্ডে অগ্রগতির বিচার করার সাধারণ প্রক্রিয়ার বৈশিষ্ট্যগুলি কী কী ? আমাদের পৃথিবীতে বিবর্তনমূলক প্রগতি নিয়ে ডারউইনের যে দাবী, তার মূল্যায়নের ভিত্তি কী ? প্রাণীজগতের ইতিহাসে দীর্ঘকালে অভিগমন ঘটেছে, এই দাবির যৌক্তিকতা আছে। আদিমতর স্তর থেকে কীভাবে আমাদের উত্তরণ ঘটেছে সে ব্যাখ্যারও যুক্তি আছে। আর একটা কথা, আধুনিক মানবের মননশীল ও সংস্কৃতিবান রুচি এবং সৃজনশীলতার সঙ্গে আদিম প্রাণী ও জীবকুলের বৈপরীত্য চরম – এককোষী প্রোটোজোয়ার কথা না হয় বাদই দেওয়া হল। আজকের পৃথিবীর সঙ্গে কোটি-কোটি আমিবা আর ক্যাম্ব্রিয়ান মোলাস্কা বা ট্রাইবোলাইট পিঠে নিয়ে সূর্যকে পাক দিয়ে ঘুরে চলা নির্বাক গ্রহটির তুলনা করে কেউ যদি প্রগতির গৌরব বোধ করেন সে কাজটিকে আদৌ বন্য পাগলামি বলা চলবে না।\nকিন্তু ঐ বিশ্বাসটিকে পোক্ত করার জন্য দুটি প্রশ্নের উত্তর দিতে হবে। প্রশ্ন দুটি বিবর্তনের মাধ্যমে প্রগতির প্রকৃতি সম্পর্কেঃ এ প্রগতি মাপা হচ্ছে ১) কোন মানদণ্ডে এবং ২) কার তুলনায় ? আমি একে একে প্রশ্নগুলি আলোচনা করব। ডারউইন এই মানদণ্ড চয়ন করেন কার্যত দুটি ধাপে – একটি অন্যটির তুলনায় স্পষ্টতর। প্রথম ধাপটি উৎপন্ন প্রজাতির শ্রেষ্ঠত্বের নিরিখে প্রগতির বিচার করা। এটিই প্রগতি সংক্রান্ত ডারউইনীয় তত্ত্বের ভিত্তি। এই নিরিখটি, আমি আগে যা বলেছি, ডারউইনের সেই ‘শ্রেষ্ঠতম প্রজাতি যা আমরা কল্পনা করতে পারি’ তার সঙ্গে, অর্থাৎ কিনা ‘সর্বোন্নত প্রজাতির প্রাণীর জন্মের ধারণা’র সঙ্গে সম্পর্কিত।\nদ্বিতীয় এবং আরো সুনির্দিষ্ট ধাপটিকে আমরা ডারউইনের নিজের লেখার মধ্যে, প্রচ্ছন্ন নয়, স্পষ্টভাবেই দেখতে পাই। প্রজাতি ( কিংবা জেনোটাইপের ) উৎকর্ষ বিচার করতে হবে প্রজননগত সাফল্যের নিরিখে – টিকে থাকা, প্রজন্ম থেকে প্রজন্মে সংখ্যা বৃদ্ধি এবং সমষ্টিগতভাবে অন্য প্রতিদ্বন্দ্বী গোষ্ঠীকে ( অন্য প্রজাতি, অন্য জেনোটাইপকে) হারিয়ে দেওয়া এবং বিনাশের ক্ষমতার নিরিখে। সাফল্যের এই জটিল সমবায়টির পারিভাষিক নাম ‘যোগ্যতা’ (fitness)। এখানে যোগ্যতার মাপকাঠি হল টিকে থাকার ও প্রজননের সাফল্য। ডারউইনীয় তত্ত্বকাঠামোর কেন্দ্রে আছে ‘যোগ্যতমের উদবর্তন’র তত্ত্বটি। যদিও ডারউইন নন, এই শব্দগুচ্ছটির উদ্‌গাতা হার্বার্ট স্পেন্সার, যা চার্লস ডারউইন পরমোৎসাহে গ্রহণ করেছিলেন। এবং এর ভিত্তিতেই ডারউইনের বিবর্তনবাদের পরবর্তী প্রবক্তারা প্রগতি বা অগ্রগতি সংক্রান্ত দাবিগুলি প্রতিষ্ঠা করেছেন।\nএই সংজ্ঞা অনুযায়ী, প্রাকৃতিক নির্বাচনে যে যোগ্যতার বড় ভূমিকা আছে এমন স্বীকৃতি অবশ্যম্ভাবী। প্রশ্ন হল, নির্বাচিত প্রজাতির যোগ্যতার ভিত্তিতে প্রগতির মাপটা যুক্তিসংগত কি না। মানদণ্ড হিসেবে এটি আপাত দৃষ্টিতে স্বচ্ছ, কিন্তু অকাট্য ও বিশ্বাসযোগ্য কি ? আর তাছাড়া, এটা আদৌ স্বচ্ছ কি ?\n৫. যোগ্যতাঃ সামঞ্জস্য ও যুক্তির অকাট্যতা\nবিবর্তনবাদী চর্চায় যোগ্যতার মানদণ্ডটি ব্যাপকভাবে, উচ্চাশার সঙ্গে ব্যবহৃত হয়েছে। সম্ভবশ্রেষ্ঠতার (optimality) ধারণাটি আবার উঠে এসেছে তুলনামূলক যোগ্যতার চর্চা থেকে। যোগ্যতার নিরিখে, একটি প্রজাতি বা জেনোটাইপ কেবলমাত্র তখনি সম্ভবশ্রেষ্ঠ হয়ে ওঠে যখন সে তার সব প্রতিদ্বন্দ্বীকেই পরাস্ত করে। এই মানদণ্ডের একটি অসুবিধা হল এই যে, একজোড়া পরস্পর-বিকল্প প্রজাতির তুলনামূলক যোগ্যতা নির্ভর করে কোন পরিবেশগত সংস্থানের মধ্যে দাঁড়িয়ে তারা টিকে থাকার লড়াই করছে, তার ওপর। জেনোটাইপ ‘এক্স’ যদি ‘ক’ পরিবেশে জেনোটাইপ ‘ওয়াই’ এর থেকে যোগ্যতর হয়, তবে অন্য একটি পরিবেশ – ধরা যাক –‘খ’ সেখানেও, তাই ঘটবে এমনটা মনে করার কোনো কারণ নেই। সুতরাং পরিবেশ – নিরপেক্ষ অবস্থায় দুটি বিকল্প প্রজাতির মধ্যে সবসময় একটির ওপর অপরটির শ্রেষ্ঠত্ব নাও থাকতে পারে। অবশ্য এমনও হতেই পারে যে, একটি বিকল্প প্রজাতির সবরকম পরিবেশগত সংস্থানেই অন্য বিকল্প প্রজাতিটির তুলনায় নিকৃষ্ট এবং সেক্ষেত্রে ‘দক্ষ’ সম্ভাবনার গুচ্ছ (set) থেকে ঐ বিকল্পটিকে বাদ দেওয়া যায়। কিন্তু, যদি এমনটা ঘটে যে, ‘দক্ষ’ বিকল্পগুলির মধ্যে তুলনাই করা যাচ্ছে না, একটি বিকল্প কিছু পরিবেশে শ্রেষ্ঠতর এবং অন্য কিছু পরিবেশে নিকৃষ্টতর হচ্ছে, সেক্ষেত্রে প্রথমটিকে দ্বিতীয়টির সাপেক্ষে কোনো সুনির্দিষ্ট ক্রমিক অবস্থানে বসানো যাবে না।\nসামাজিক চয়ন তত্ত্বের মতো কিছু কিছু ক্ষেত্রে – যেখানে উল্লিখিত ধরণের বিষমতা আছে – সেখানে সিদ্ধান্ত নেওয়ার জন্য গাণিতিক যুক্তিক্রম ব্যবহার করা হয়। আলোচ্য ক্ষেত্রেও শ্রেষ্ঠ প্রজাতি চয়নের জন্য বিবর্তনবাদী চর্চায় ইদানিং বহুল ব্যবহৃত সম্ভবশ্রেষ্ঠতার পদ্ধতির বদলে গাণিতিক পদ্ধতি প্রয়োগ করা হবে। বলা দরকার, গাণিতিক পদ্ধতি এই ধরণের অসম্পূর্ণতার ক্ষেত্রেও সমাধান দেয়। সম্ভাব্য ক্রমান্বয়হীনতার (intransitivity) কোথাও মনে রাখতে হবে – ‘এক্স’, ‘ওয়াই’-কে পরাস্ত করল, ‘ওয়াই’, ‘জেড’–কে কিন্তু তার থেকে এটা নিশ্চিত হল না যে ‘এক্স’, ‘জেড’-কেও হারিয়ে দেবে। প্রজাতি বা জেনোটাইপের অনেকগুলি প্রতিদ্বন্দ্বী গোষ্ঠী যখন একই সঙ্গে থাকে, তখন টিকে থাকার প্রতিদ্বন্দ্বিতায় পরস্পর নির্ভরতাও দেখা যায়। সুতরাং ক্রমান্বয়হীনতার এবং অসম্পূর্ণতার উদাহরণ যে তৈরি হবে, এমন সম্ভাবনাও জোরদার।\nযোগ্যতার মানদণ্ডের কয়েকটি দিক আছে যেগুলি পরিপাটি হলেও বিভ্রান্তিকর এবং সেগুলোকে সরিয়ে দিলে মানদণ্ডটি আরো সুসমঞ্জস ও সুসংগত হয়ে ওঠে। তখন ঐ মানদণ্ডের নিরিখে অগ্রগতির যে ছবি ফুটে উঠবে তাতে কিছু ‘ছিদ্র’ এবং ‘ফাঁক’ থাকবে। কিন্তু তা আর ‘যোগ্যতার ক্রমাঙ্কনের পরিবেশ-নিরপেক্ষতা’, কিংবা, ‘একজোড়া প্রজাতির সরল তুলনার অপর্যাপ্ততা’-র মতো যুক্তিহীন পূর্বানুমানের দুর্বল ভিত্তির উপর প্রতিষ্ঠিত থাকবে না। প্রগতি মাপার উপযুক্ত মানদণ্ড খুঁজে পাওয়া কত কঠিন তা মনে রাখলে, এই মূল্য তো দেওয়াই যায়। কিন্তু প্রগতি মাপার পদ্ধতি হিসেবে যোগ্যতার ক্রমবৃদ্ধি যত ভালোই হোক না কেন, মানদণ্ডটির সরল ও পরিপাটি হওয়া আতে কিছু বাড়তি যোগ করে না। তবে প্রগতির মাপকাঠি হিসেবে যোগ্যতার ব্যবহার করার গভীরতর অসুবিধাটি অন্যত্র। সবথেকে মৌলিক প্রশ্নটি হলঃ কেন ? প্রজনন ও টিকে থাকাকে সাফল্যের মাপকাঠি কেন ধরা হবে ? কিন্তু এই প্রশ্নটি নিয়ে আরো এগোবার আগে, আমাকে বিবর্তনমূলক অগ্রগতির দ্বিতীয় প্রশ্নটি নিয়ে কিছু আলোচনা করতে হবে। সে প্রশ্নটি হল, কার তুলনায় প্রগতি ?\n৬. কার তুলনায় যোগ্য ?\nপ্রজননগত সাফল্যের তুলনার জন্য প্রতিদ্বন্দ্বী প্রজাতি বা জেনোটাইপগুলিকে চিহ্নিত করার দুটি ভিন্ন পথ আছে। একটি সময়ের সাপেক্ষে; অপরটি বিকল্প সম্ভাবনাসমূহের নিরিখে। প্রথমটিতে, প্রতিটি কালপর্বে যে প্রজাতি বা জেনোটাইপগুলি দেখা যায় তাদের সঙ্গে পূর্ববর্তী কালপর্বের প্রজাতি বা জেনোটাইপের তুলনা করা হয়। কিন্তু দুটি কালপর্বের পরিবেশগত সংস্থান যেহেতু আলাদা, বিজয়ী প্রজাতির ঐতিহাসিক সাফল্য থেকে যোগ্যতার সাধারণ শ্রেষ্ঠত্বের বিষয়ে আমরা খুব একটা কিছু জানতে পারি না। ধরে নেওয়া যায়, একটি কালপর্বে যে প্রজাতিটির প্রগতি ঘটল, পরিবেশগত সংস্থান থেকে সেটি কিছু নির্দিষ্ট সুবিধা পেয়েছে। প্রতিটি কালপর্বের জন্যই এটা সত্য। কিন্তু, এই যুক্তিক্রম ধরে সময়ের সাপেক্ষে সাধারণ প্রগতির বিষয়ে কিছু বলা যায় না; এবং স্থানীয় পরিবেশের সুবিধা না পেলে প্রগতির চেহারা কেমন হত, সে বিষয়ে কোনও সিদ্ধান্তে পৌঁছানো যায় না। যাবতীয় শারীরিক ও মানসিক গুণাবলী ‘প্রাকৃতিক নির্বাচনে’-র মাধ্যমেই ত্রুটিহীন উৎকর্ষের দিকে অগ্রসর হয় – ডারউইনের এই তত্ত্বটি টিকে থাকা কঠিন; এমনকি প্রগতিকে যখন পুরোপুরি ডারউইন-বর্ণিত যোগ্যতার মাপকাঠিতে দেখা হয়, তখনও।\nযোগ্যতার সাধারণ মাপকাঠির বদলে যদি আমরা যান্ত্রিক দক্ষতার মতো কিছু সহজবোধ্য দৈহিক গুণের মাপকাঠি নিই, তাহলে বরং ডারউইনের পথে কিছুদূর এগোনো যায়। বস্তুত জুলিয়ান হাক্সলে সময়ের সাপেক্ষে প্রগতি মাপার জন্য যান্ত্রিক দক্ষতার মানদণ্ডই ব্যবহার করেছেন১ । যেমন, তিনি ঘোড়ার গতি এবং দাঁত দিয়ে চেবানোর ক্ষমতার দীর্ঘকালীন উন্নতির কথা উল্লেখ করেছিলেন। সাম্প্রতিককালে এ ধরণের যুক্তিকে আরো এগিয়ে নিয়ে জিরাট ভারমেজি প্রস্তাব করেছেন যে, টিকে থাকার এই প্রকৌশলগুলির দীর্ঘকালে বিপুল উন্নতি হয়েছে২ । ফলে হাল আমলের জীবসত্তাগুলি আগে যে পরিচিত পরিবেশে বাস করতে অভ্যস্ত ছিল তার বাইরেও বহু বিচিত্র পরিবেশগত অবস্থাতে চমৎকার মানিয়ে নিতে পারছে। ভারমেজি তাঁর সিদ্ধান্তে এর কার্যকারণগত সম্পর্ক খুঁজছেন, বলেছেন, “দীর্ঘকালে একটি বসতি সংস্থানের প্রাণী ও উদ্ভিদ সমষ্টির পারিপার্শ্বিক অবস্থা আরো কঠোর হয়েছে।”\nপরীক্ষালব্ধ এইসব ফলাফল খুবই আলোকসম্পাতি, প্রাসঙ্গিক বিশ্লেষণগুলিও তাৎপর্যপূর্ণ। কিন্তু বিবর্তনমূলক প্রগতি বিষয়ক সিদ্ধান্তগুলি তো আর আনুমানিক হতে পারে না। যে প্রজাতি কঠোরতর পারিপার্শ্বিক অবস্থায় টিকে থাকে, এবং অন্যদের তুলনায় উন্নতমানের প্রজনন করে, সেটি যে তুলনায় কম কঠোর একটি পরিবেশেও কিংবা আরো খারাপ কোনও পরিবেশেও একইরকম ভালো ফল করত, তা নাও হতে পারে। সময়ের সাপেক্ষে বিবর্তনমূলক প্রগতির তত্ত্ব প্রতিষ্ঠা করতে গিয়ে, সময়ের সঙ্গে সঙ্গে পরিবেশ ও পারিপার্শ্বের কঠোরতা বাড়ে এই স্বতঃসিদ্ধের জোরে, পারিপার্শ্বিকতার সাপেক্ষে যোগ্যতার পরিবর্তনশীলতার সমস্যা পুরোপুরি দূর করা যাবে না।\nসময়ের সাপেক্ষে তুলনা করে বিবর্তনমূলক প্রগতির বিষয়ে সিদ্ধান্তে উপনীত হওয়ার আরো একটি মৌলিক সমস্যা আছেঃ কোনটাকে বিবর্তন বলব, আর কোনটাকে বলব না। সময়ের সঙ্গে সঙ্গে যা যা উন্নতি ঘটে তার সবকিছুকেই বিবর্তন বলে চালিয়ে দেওয়া অবশ্যই অযৌক্তিক। বিশেষত, ক্ষণস্থায়ী প্রাকৃতিক ঘটনার কারণেও কিছু পরিবর্তন হতে পারে। বিবর্তন তার নিজের পথে ডাইনোসরের অবলুপ্তির কারণ হয় নি। বা যে পথে বিবর্তনের মধ্য দিয়ে মানবপ্রজাতির জন্ম হয়েছে সেই সূত্রে জীবজগতের পরিবর্তনের নতুন পথ খুলে দেয় নি। সাড়ে ছ’কোটি বছর আগে যে গ্রহাণুটি পৃথিবীর বুকে আছড়ে পড়ে ডাইনোসরের বিনাশ ঘটিয়েছিল এবং আমাদের মানবপ্রজাতির বিবর্তনে সাহায্য করেছিল – যদি ঘটনাক্রমটা ঠিক এরকমই হয়, তবে আমাদের কাছে সে গ্রহাণুটির ধন্যবাদ পাওনা আছে। ডাইনোসরের ব্যাপারটা ছেড়ে আমরা যদি আমাদের দৃষ্টিকোণ থেকে এই যুক্তি দেখাই যে সময়ের সঙ্গে সঙ্গে প্রগতি ঘটেছে, তাহলেও বিবর্তনই যে এই প্রগতিশীল পরিবর্তন এসেছে এমন সিদ্ধান্ত পৌঁছানো যায় না।\nএসবই, সময়ের সাপেক্ষে প্রগতির পরিবর্তে, প্রগতির কী কী বিকল্প সম্ভাবনা ছিল সেদিকে আমাদের নজর নিয়ে যায়। আরো নির্দিষ্টভাবে বললে আমাদের নজর পড়ে যে সব প্রজাতির উদ্ভবই হয় নি, কিংবা উদ্ভুত হয়েও যারা অবলুপ্ত হয়েছে তাদের সঙ্গে, যে সব প্রজাতি জন্ম নিয়েছে এবং টিকে থেকেছে সেগুলির তুলনার ওপর। যারা বিজয়ী হল, টিকে থাকল, তারাই যে ঐ পরিবেশের ‘সম্ভবশ্রেষ্ঠ’ প্রজাতি এমন কথা বলা কতদূর যুক্তিযুক্ত ?\nএত সহজে এমন কথা বলা যায় না। যে যোগ্যতমের কথা ডারউইন বা স্পেন্সার বলেছেন এমনটা হতেই পারে স্থানীয় যেসব প্রজাতিগুলি প্রতিদ্বন্দ্বিতার জন্য উঠে এসেছিল, তাদের মধ্যে – সেটিই সেরা ছিল। হয়তো আরো বহু কারণ-নিয়মানুগ পথে কিংবা দুর্ঘটনার বলে – অন্যান্য প্রতিদ্বন্দ্বীর উদ্ভবে বাধা দিয়েছিল। বিবর্তনমূলক জীববিদ্যায় চর্চিত উন্নয়নজনিত বাধা (developmental constraints) সম্ভবশ্রেষ্ঠতার ধারণাকে জটিল করে, তার জোর কমিয়ে দেয়৩ ।\nবিদ্যমান জীবসত্তার বৈচিত্র্যের পাশাপাশি, জগৎ ইতিহাসের বিকল্প একটি পরিস্থিতির কথা ভাবা যাক। অন্যরকম উন্নয়নজনিত বাধার মধ্যে, প্রকৃতির লটারির একেবারে অন্য একটা খেলাতে সম্পূর্ণ ভিন্ন যে জীবসত্তারা উঠে আসতে পারত, তাদেরও যদি বিবেচনাতে রাখি, তখন সমস্যাটা আরো জটিল হয়ে ওঠে। গিলগামেস, বা অর্জুন, বা অ্যাকিলিসের মতো অতিমানবিক ক্ষমতাধর যে মহাকাব্যিক নায়কেরা ঐ কাল্পনিক জগতে উত্তেজনার রসদ জুগিয়েছেন ( সে উত্তেজনার বহিঃপ্রকাশ সবসময় শান্তিপূর্ণ ছিল তা নয় ), তাঁদের চরিত্রচিত্রণ হয়তো সম্ভবই হত না। কিন্তু, যে পরিবেশে আমরা নিজেদের দেখেছি, সেই পরিবেশেই বিকল্প কোনো সম্ভাবনার ফল হিসেবে আমরা যে আরো যোগ্যতর প্রাণী হিসেবে অবতীর্ণ হতাম না, এই সম্ভাবনাও তো উড়িয়ে দেওয়া যায় না। পরিস্থিতির চাপে ও ঘটনাচক্রে, এমন আরো কত বিকল্প সম্ভাবনাই তো তৈরি হতে পারত। ভলতেয়ার ‘কাঁদিদ’-এ যেমনটা বলেছিলেন “সম্ভাব্য শ্রেষ্ঠতম বিশ্বে সবকিছুই শ্রেষ্ঠতমদের জন্য” – এই ঘোষণার প্রতিতুলনা যদি বিবর্তনবাদে খুঁজতে হয়, তাহলে কী কী বিষয়কে সম্ভাব্য বলে ধরতে হবে তা স্পষ্ট ভাবে চিহ্নিত করা দরকার।\nসুতরাং বিবর্তনমূলক প্রগতির ‘সম্ভাব্য বিকল্পসহ’ সংস্করণটি, খুঁটিয়ে দেখলে, খুব বেশী হলে একধরণের ‘স্থানীয়’ সম্ভবশ্রেষ্ঠতার দাবী করতে পারে। এই সাফল্য, খুব সীমিত বিকল্পের মধ্যে প্রতিদ্বন্দ্বিতার ফল। কিন্তু এই ক্ষুদ্র সাফল্যও প্রগতি বিচারের প্রাথমিক মাপকাঠি হিসেবে বিবর্তনমূলক যোগ্যতার গ্রহণীয়তার ওপর নির্ভরশীল।\n৭. কেন যোগ্যতা ?\nএকটি প্রজাতির টিকে থাকা ও সংখ্যাবৃদ্ধির জন্য যোগ্যতার প্রয়োজনীয়তা যে আছে তা স্পষ্ট। বস্তুত, সেতাই যোগ্যতার সংজ্ঞা। কিন্তু কেন যোগ্যতাকে প্রগতির মানদণ্ড গণ্য হবে ? টিকে থাকার সুযোগপ্রাধান্য (advantage) বহু ধরণের গুণাবলী থেকে আসতে পারে। কিন্তু সে সব গুণ জীবনকে আরো আনন্দদায়ক, স্বচ্ছন্দ, আরো চমৎকার করে তুলবে, তার কোনো নিশ্চয়তা নেই।\nপ্যাট্রিক বেটসনের পেশ করা উদাহরণটাই দেখা যাক। তিনি দেখালেন, “যে সব বহুগামী স্তন্যপায়ী প্রজাতির পুরুষরা পছন্দের নারীকে অধিকার করার জন্য অন্য পুরুষদের সঙ্গে লড়াই করে তাদের শ্বদন্ত একগামী স্তন্যপায়ীদের থেকে অনেক বড় হয়।” এই স্পর্শকাতর বিষয়টি নিয়ে আমি কোনো কথা বলতে চাইছি না। যাঁদের দাঁত বড়, টিকে থাকা ও প্রজননে তারা সুযোগপ্রাধান্য বেশি পাবে তা ঠিকই, কিন্তু, কেউ নিশ্চয়ই এ কথা বলবেন না যাঁদের দাঁত বিশাল তারা স্বতঃই খুব সুন্দর – কিংবা, যে একগামী স্তন্যপায়ীদের দাঁত তেমন বড় নয় তারা ঐ দানবদন্তী ভ্রাতৃকূলকে হিংসে করবে।\nচার্লস ডারউইন “প্রত্যেকের ভালো’’-র সিদ্ধান্তটিকে দ্বিধাহীনভাবে পেশ করতে গিয়ে যে প্রাকৃতিক নির্বাচনকে তত্ত্বভিত্তি হিসেবে সামনে রেখেছিলেন তা যে পর্যাপ্ত নয়, তাকে যে ‘ত্রুটিহীন’ প্রজাতির আবির্ভাবের পন্থা মনে করা যায় না, এটা বোঝা কঠিন নয়। এমন বহু গুণ ও সফলতাকে আমরা স্বীকৃতি দিই, যা টিকে থাকার সহায়ক নয়, তবুও সেগুলির মূল্য আছে। অন্যদিকে, বহু কিছু আছে যা আমাদের কাছে আপত্তিকর, কিন্তু যার ওপর টিকে থাকা নির্ভর করে। যেমন ভয়ঙ্কর অত্যাচারী একটি গোষ্ঠী যদি হোমো স্যাপিয়েন্স-এর রকমফের ভূমিদাস প্রজাতিটিকে অমানবিক অবস্থাতে থাকতে বাধ্য করে এবং ঐ প্রজাতিটি যদি অত্যন্ত কার্যকর ব্যবহারোপযোগী দাস প্রজাতি হিসাবে – দাঁত কামড়ে টিকে থাকার উপযোগী, অতি দ্রুত প্রজননকারী প্রজাতি হিসাবে মানিয়ে নেয় ও বিবর্তিত হয়, আমরা কি তা প্রগতির নজির হিসেবে নেব ? ঠিক এর সদৃশই তো সেই প্রাণীদের উদাহরণ যারা আমাদের খাদ্য। কিন্তু মানব প্রজাতির কাছে এই বন্দোবস্ত আদৌ গ্রহণীয় নয়। এবং যেমনটা আমরা আগে যুক্তি দেখিয়েছি, প্রাণীকুলের জন্যও এই বন্দোবস্ত গ্রহণীয় কী না, তা-ও স্পষ্ট নয়।\n৮. মূল্যায়ন যুক্তিশীলতা\nপ্রগতির মাপকাঠি বাছতে হলে আমাদের যুক্তিশীল মূল্যায়নের পথে যেতে হবে। এ-কাজ মোটেই প্রাকৃতিক নির্বাচনের হাতে ছেড়ে দেওয়া যায় না। কিন্তু আমাদের বিচারের ক্ষমতাই বা কতদূর জোরালো ও নির্ভরযোগ্য ? যে মূল্যবোধেরই আমরা সমর্থন করি না কেন, বিবর্তনের পথে আমাদের বিচারশীলতার যত উন্নতিই হোক না কেন, এই প্রশ্নটা প্রাসঙ্গিক থাকবে। এর থেকে কেউ এমন যুক্তি দেখাতে পারেন যে, আমাদের বিচারক্ষমতাও নির্বাচিত হয়েছে উদবর্তন ও প্রজননের সুযোগপ্রাধান্য দেওয়ার জন্যই, এবং অন্য কোনো কারণে তার ব্যবহার প্রশ্নাতীত। অপর একজন আবার বলতে পারেন যেহেতু আমরাও বিবর্তনের ফসল, আমাদের যুক্তিশীল বিচারক্ষমতার নির্বাচনের সময় বিরুদ্ধ উপাদানগুলিকে এমনভাবে সরিয়ে দেওয়া হয়েছে যাতে আমরা বিবর্তনবাদের সাফল্যের তত্ত্বটিকেই মেনে নিই। এইসব যুক্তি কি আমাদের যুক্তিশীল মূল্যায়নের প্রাসঙ্গিকতাকে খর্ব করে ? আমি মনে করি, করে না।\nআমাদের যুক্তিশীলতার উদ্ভব যেহেতু বিবর্তনের পথে টিকে থাকার সুযোগপ্রাধান্যের মধ্য দিয়ে হয়েছে, ফলে কেবলমাত্র সে কাজেই তা ব্যবহার করা যাবে এমন তর্ক অর্থহীন। আমাদের চিত্তবৃত্তি কখনোই একটি মাত্র কাজের জন্য বাধা থাকে না। আমাদের বর্ণচেতনা হয়তো শিকার খুঁজে বার করতে কিংবা হিংস্র শ্বাপদের হাত থেকে বাঁচতে সাহায্য করে আমাদের টিকে থাকার সহায়ক হয়েছে। তা বলে আমরা পিকাসোর বা সেজানের ছবির বর্ণময়তায় মুগ্ধ হবো না, এমনটা ভাবার কোনো কারণ নেই। আমাদের যুক্তিশীলতা যে প্রক্রিয়াতেই তৈরি হয়ে থাক না কেন, আমরা আমাদের ইচ্ছেমতো তাকে ব্যবহার করতে পারি; তার সাহায্যে প্রগতির মাপকাঠি হিসেবে উদবর্তনের সুযোগ প্রাধান্যের বিচার বিশ্লেষণ করতে পারি।\nঅন্য আপত্তিটা এতটা জোরালো নয়। ভিন্ন অবস্থায় বাস করা, কিংবা সম্ভাব্য অন্য কোনো বিশ্বের বাসিন্দা প্রাণীদের তুলনায় আমরা এই বিশ্বকে বেশি পছন্দ করবো, এমনটা মনে করার কারণ থাকতে পারে। কিন্তু ঐ সত্য আমাদের মূল্যবোধকে খর্ব করে না। আরো চিত্তাকর্ষক প্রশ্নটি হলো, চেনা বিশ্বের সঙ্গে আমাদের যে আন্তঃসম্পর্ক তার জন্য কি আমরা এ পৃথিবীর সব কিছুকেই অনুমোদন দিই, সব কিছুকেই বিনা সমালোচনায় প্রাকৃতিক নির্বাচনের ফসল হিসেবে মেনে নিই। আমরা যে এমনটা করি তার কোনো নজির কিন্তু নেই। যেমন, ব্যথা আমাদের একটা সংকেত পাঠায় যা টিকে থাকার লড়াইতে খুব সাহায্য করে। কিন্তু তার মানে তো এই নয় যে, যন্ত্রণা খুব ভালো কিছু। বস্তুত, যে সব ক্ষেত্রে যন্ত্রণার প্রণোদনমূলক ব্যবস্থা হতে পারে, তেমনি খুড়োর কলও প্রণোদনের কাজ করতে পারে। সংকেত পাঠানো এবং প্রণোদনার ভিত্তিতে এই দুটি দিকের তুলনা করা হলে আমরা নিশ্চয়ই লাঠির বদলে খুড়োর কলকেই বেছে নেব।\nপ্রায় আড়াই হাজার বছর আগে গৌতম বুদ্ধ যখন আলোকপ্রাপ্তির জন্য রাজপুরী থেকে নিষ্ক্রান্ত হলেন, তিনি তখন মানব-অস্তিত্বের দুর্দশা দেখে, জরা-বার্ধক্য, রোগ-যন্ত্রণার কষ্ট এবং মৃত্যু দেখে বিচলিত। এইভাবে মানবজন্মের ঘরে আসার পরিণতিকে মেনে না নেওয়ার মধ্যে কোনো দ্বিধা থাকার কারণ ছিল না। জীবনের জন্য প্রাণীহত্যা এবং জীবমাংস উদরপূর্তির নৃশংসতা নিয়ে বুদ্ধের সিদ্ধান্তেও কোনো অসংগতি ছিল না। অথচ তখনও প্রকৃতি একটি প্রজাতির স্বার্থে অপর একটির বিসর্জনকে সমর্থন করে এসেছে।\n৯. ব্যক্তি ও গোষ্ঠী লক্ষণ\nটিকে থাকা বা উদবর্তন ছাড়া আরো বহু বিষয় আছে যাকে আমরা মূল্য দিয়ে থাকি। বিবর্তনের তত্ত্ব চর্চায় এই অসুবিধাটি ছাড়া আরো সুনির্দিষ্ট সমস্যাও আছে। তার মধ্যে একটি অতীব গুরুত্বপূর্ণ সমস্যা হলো, বিবর্তন একজন ব্যক্তির টিকে থাকা বা বেঁচে থাকা নিয়ে আদৌ ভাবিত নয়। অথচ ব্যক্তি হিসেবে আমাদের তো সে বিষয়ে কিছু আগ্রহ আছেই। যেন এটা বুঝেই, অরিজিন অব স্পিসিস প্রকাশের এক দশক আগে প্রকৃতির বিরুদ্ধে অভিযোগ জানিয়েছিলেন টেনিসন।\nদেখতে সে তো এতই মনোযোগী\nজীবন নিয়ে অথচ তার কাছে\nমনোযোগের চিহ্ন মাত্র নেই\nএর একটা কারণ হলো প্রজননক্ষম বয়স পার হয়ে গেলে প্রাকৃতিক নির্বাচন আর ব্যক্তির ভালমন্দ বা বেঁচে থাকা নিয়ে আগ্রহী থাকে না। আরো একটা কারণ হলো, প্রাকৃতিক নির্বাচনের মানদণ্ডে মৃত্যুহার হ্রাস পাওয়ার মতো বিষয়ও প্রজনন ক্ষমতার তুলনায় কম অগ্রাধিকার পেতে পারে। বিশেষত যদি প্রজনন ক্ষমতার জোরে প্রজাতির বা জেনোটাইপের সংখ্যা বৃদ্ধির হার, মৃত্যুহারকে অতিক্রম করে যায়।\nপ্রাকৃতিক নির্বাচন দু’ভাবে ব্যক্তিজীবনের প্রতি উদাসীন হতে পারে। ব্যাক্তির আয়ুষ্কাল নিয়ে তা বিচলিত নয়, একেবারেই বিচলিত নয় জীবনকুশলতা নিয়ে। বস্তুত, প্রজননের ও জনসংখ্যা বৃদ্ধির সুযোগপ্রাধান্যের সঙ্গে সম্পর্করহিত কোনো কিছুর দিকেই তার লক্ষ্য নেই।\n১০. বংশগতির উন্নতি ও সুপ্রজননবিদ্যা\nপ্রগতির সাধারণ দৃষ্টিকোণ থেকে দেখলে ডারউইনীয় পরিপ্রেক্ষিত এ কথাই বলে যে প্রজাতিগুলি পরিবেশের সঙ্গে মানিয়ে নিক। প্রজাতিগুলি যাতে ভালোভাবে বাঁচতে পারে তেমনভাবে পরিবেশের পরিবর্তনের কথা তা বলে না। ডারউইনীয় পরিপ্রেক্ষিতকে এভাবে দেখা অন্যায় হবে না। ফলে প্রগতির এই দৃষ্টিভঙ্গি যে এক বিশেষ ধরনের সচেতন পরিকল্পনাকে – বংশগতির উন্নতির বা জিনগত উন্নতির পরিকল্পনাকেই উৎসাহিত করে, তাতে অবাক হওয়ার কিছু নেই। সুপ্রজননবিদ্যা (Eugenics) চর্চার আন্দোলন, গত শতকের শেষ দিকে যার উদ্ভব, তা ডারউইনীয় যোগ্যতমের উদ্বর্তনের যুক্তিক্রম দ্বারা প্রভাবিত হয়। সুপ্রজননবিদ্যা, প্রকৃতি যাতে – ‘অযোগ্য’ প্রজাতির সংখ্যা কমিয়ে – উন্নততর প্রজাতি তৈরি করতে পারে তার জন্য ‘সাহায্যের হাত’ বাড়িয়ে দেওয়ার কথা বলে। তার জন্য সচেতন করা থেকে শুরু করে বলপূর্বক নির্বীর্যকরণের নীতির প্রচারও করা হয়।\nসুপ্রজনন বিদ্যাচর্চার বহু নামীদামী প্রবক্তা ছিলেন – ডারউইনের জাতিভাই স্যার ফ্রান্সিস গ্যালটন থেকে দার্শনিক নিৎসে-র বোন এলিজাবেথ নিৎসে পর্যন্ত। এই ধরনের জিনগত প্রকৌশলের পক্ষসমর্থন কিছুকালের জন্য বেশ মর্যাদা পেয়েছিল। কিন্তু অচিরেই তা দুর্নামের ভাগী হয় – বিশেষত, হিটলারের ভয়ংকর পৃষ্ঠপোষকতার কারণে। হিটলার আবার ঘটনাচক্রে এলিজাবেথ নিৎসের শেষকৃত্যে অশ্রুবিসর্জন করেছিলেন। ডারউইন কখনই জিনগত উন্নয়নের পক্ষ নেন নি, কিন্তু প্রগতিকে প্রজাতির গুণ দিয়েই প্রাথমিকভাবে মাপতে হবে তার এই ভাবনার সঙ্গে সুপ্রজনন বিদ্যা সহজেই সহাবস্থান করতে পারে। যারা ডারউইনীয় প্রগতির দৃষ্টিভঙ্গিকে সাধারণভাবে প্রগতি বোঝার পর্যাপ্ত তত্ত্ব হিসেবে দেখেন তাঁদের নির্বাচিত প্রজননের মাধ্যমে উন্নততর জীবপ্রজাতি সৃষ্টির জিনগত প্রকৌশলের গ্রহণযোগ্যতা ও সীমাবদ্ধতা সংক্রান্ত প্রশ্নের উত্তরও দিতে হবে। বিশ্ব দৃষ্টিভঙ্গি হিসেবে প্রগতির এই পরিপ্রেক্ষিতকে সমঝোতায় আসতে হবে সেই বিরোধী মূল্যমানগুলির দাবীর সঙ্গে – স্বয়ংনিয়ন্ত্রণ ও স্বাধিকারের মতো যে বিষয়গুলিকে গুরুত্ব দেওয়া সংগত বলে আমরা মনে করছি।\n১১. অভিপ্রায় ও সিদ্ধান্ত\nযদিও সুপ্রজননবিদ্যার আন্দোলন ডারউইনবাদ থেকে প্রোৎসাহ ও বুদ্ধিবৃত্তিগত সমর্থন পেয়েছিল, এ কথা বলতেই হবে যে প্রগতির বিষয়ে ডারউইনের দিশা ছিল স্বতঃস্ফূর্ত ও অভিসন্ধিহীন ধর্মীয় বিশ্বাসের প্রেক্ষিতে ডারউইনবাদের সবথেকে বৈপ্লবিক দিক ছিল, কেউ সুপরিকল্পিতভাবে একই সঙ্গে সব প্রজাতির সৃষ্টি করেছেন – এই ধারণাকে অস্বীকার করা। স্বতস্ফূর্ত প্রগতির সাধারণ তত্ত্ব ঐশী-শক্তির ইচ্ছাসংক্রান্ত ধারণাকে ছাপিয়ে যায়। বিবর্তন যদি প্রগতি নিশ্চিত করে তবে জীবসংস্থানের অন্তর্গত শক্তির – মানবপ্রজাতির – সদিচ্ছামূলক প্রয়াসও সেই অনুপাতে গুরুত্বহীন হয়ে পড়ে। তা ছাড়া, এমন যুক্তিও হাজির করা যায় যে, যে – বিশ্বে আমরা বাস করছি তাতে বদল আনার মাধ্যমে প্রগতির প্রয়াসও বিবর্তনের স্বতঃস্ফূর্ত প্রক্রিয়াকে বিঘ্নিত করতে পারে। আমরা যদি প্রগতি বিচারে প্রজাতির মান সংক্রান্ত দৃষ্টিভঙ্গি গ্রহণ করি, এবং যদি আমরা মেনে নিই জিনগত নির্বাচনের মাধ্যমে আমরা পরিবেশের সঙ্গে চমৎকার মানিয়ে নিতে পারি, তবে – এ প্রশ্নও তো আসতে পারে – অযোগ্য জিনকে উৎসাহিত করে কী হবে ? স্বতঃস্ফূর্ত প্রগতির তত্ত্ব এভাবে সৃষ্টিকর্তা খ্রিস্টীয় ঈশ্বরের প্রয়াসকে অস্বীকার করে না, সঙ্গে সঙ্গে আরো অনেক কিছুই অস্বীকার করে।\nসুতরাং প্রগতির ডারউইনীয় দৃষ্টিভঙ্গি আমাদের দুটি ভিন্ন অভিমুখে ঠেলে দিতে পারে। একটি জিনগত প্রকৌশলের কথা বলে, অন্যটি বলে স্বতঃস্ফূর্ততার প্রতি নিষ্ক্রিয় নির্ভরতার কথা। এ দু’য়ের মধ্যে সাধারণ বিষয়টি হল, নিঃসন্দেহে, বিশ্বকে আমাদের প্রয়োজনমতো বদলে নেবার প্রশ্নে নীরব থাকা। দৃষ্টিভঙ্গিতে এই ফারাক এসেছে কেমন মানের জীবন বিভিন্ন জীব প্রজাতি যাপন করে তার ভিত্তিতে নয়, প্রজাতির বৈশিষ্ট্য দিয়ে প্রগতি বিচার করার সরাসরি ফল হিসাবে। জীবনযাপনের মানে নজর দিলে তাৎক্ষণিক চোখ পড়ত বাইরের পৃথিবীতে প্রয়োজনীয় বদল আনার প্রয়োজনের ওপর। যদি ডারউইনীয় অবস্থান থেকে দেখা হয়, তবে সক্রিয় দৃষ্টিভঙ্গিটি জিনগত প্রকৌশলের দিকে এগোয়। আর নিষ্ক্রিয়তর দৃষ্টিভঙ্গির অভিমুখ থাকে প্রকৃতিকে বিশ্বাস করার দিকে। কোনোটাই বাইরের পৃথিবীর সংস্কারের অভিমুখে আমাদের চালিত করে না।\n১২. ডারউইন ও ম্যালথাস\nআলোচিত বিষয়টি আরো বড় একটি প্রশ্নের সঙ্গে যুক্তঃ একদিকে প্রকৃতির প্রতি আস্থা এবং অন্যদিকে প্রকৃতির অপ্রীতিকর প্রভাবগুলিকে সচেতনভাবে প্রতিহত করার চেষ্টা – এ দুটির মনোভঙ্গিগত পার্থক্য। এই বৈপরীত্য বোঝার জন্য আমরা দুটো বিপরীত চিন্তার কথা বলতে পারিঃ প্রথমটা সামাজিক নিষ্ক্রিয়তার সমর্থনে ম্যালথাসের প্রকৃতির নিয়মের কথা মনে করিয়ে দেওয়া; দ্বিতীয়টা এর বিপরীতে গোল্ডউইনের সক্রিয় হস্তক্ষেপের তত্ত্ব৫ । বস্তুত, ম্যালথাস ছিলেন বিবর্তন তত্ত্বের প্রকৃত গুরু। ডারউইন ‘দি অরিজিন’–এ ব্যাখ্যা করেছিলেন তাঁর তত্ত্ব অংশগত “ম্যালথাসেরই তত্ত্ব যা বহুগুণ জোরের সঙ্গে সমগ্র প্রাণী ও উদ্ভিদকুলের ওপর প্রয়োগ করা হয়েছে”। ১৭৯৮ সালে প্রকাশিত তাঁর বিখ্যাত প্রবন্ধ ‘এসে অন পপুলেশন’-এ ম্যালথাস প্রাকৃতিক তত্ত্বের ভিত্তি স্থাপন করেন। ঐ তত্ত্বে জনসংখ্যা বৃদ্ধি এবং প্রাকৃতিক সম্পদের জন্য প্রতিদ্বন্দ্বিতার সঙ্গে প্রজাতির টিকে থাকার প্রশ্নটিকে যুক্ত করা হয়েছিল। তাঁর কাজটির দার্শনিক অভিপ্রায় ছিল গোল্ডউইন ও কনদরসে-র বৈপ্লবিক প্রগতিশীল ভাবনার বিরোধিতা, গবেষণাপত্রের আখ্যাপত্রেও সে কথাই লেখা হয়েছিল৬ । কিন্তু উপলক্ষ্য ছিল গ্রেট ব্রিটেনের “পুয়োর ল”-এর বিধানে পরিবর্তন আনার – পরিবারের সদস্যসংখ্যার অনুপাতে কল্যাণমূলক অনুদান দেওয়ার – আইনী প্রস্তাবের বিরোধিতা করা৭ । ম্যালথাস মনে করেছিলেন প্রকৃতির নিয়মের ব্যত্যয় ঘটানো হলে সমস্যা আরো জটিল হবে। সুতরাং, যাদের সাহায্য করা উচিত নয় তাদের সাহায্য করার সচেতন প্রয়াসটি পরিহার করাই ভালো।\nখুব একটা আশার সঙ্গে না হলেও, ম্যালথাস, স্বেচ্ছা সংযমের পথে জনসংখ্যা হ্রাসের প্রবক্তা ছিলেন। সুপ্রজননবিদ্যার মতো এই ক্ষেত্রেও জোর ছিল পারিপার্শ্বিক অবস্থাকে না বদলে, পরিবেশের সঙ্গে খাপ খাইয়ে নেওয়ার ওপর। ম্যালথাস দরিদ্রকে সাহায্য করার সরকারি কর্মসূচির, অবিবাহিত মায়েদের কিংবা পরিত্যক্ত শিশুদের হাসাপাতালের সুযোগ দেওয়ার পরিকল্পনার তীব্র ও ধারাবাহিক বিরোধিতা করেছিলেন৮ ।\nবঞ্চিত ও দুর্দশাগ্রস্তদের প্রকৃতির হাতে ছেড়ে দেওয়া এবং তাদের সাহায্য করার সরকারি উদ্যোগ – এই দুটি দৃষ্টিভঙ্গির বৈপরীত্য সাম্প্রতিক বিশ্বেও সমান প্রাসঙ্গিক। বস্তুত, এই দ্বন্দ্বের তাৎপর্য হয়তো ইদানিংকালে – বাজার অর্থনীতির মতো নৈব্যক্তিক শক্তিগুলিকে পথ ছেড়ে দেওয়ার প্রবণতার জন্য – আরো বেড়েছে। দ্বিতীয় বিশ্বের পতনকে হস্তক্ষেপের একটি বিশেষ পন্থার ব্যর্থতা হিসেবে নয়, দেখা হচ্ছে যে কোনোরকম পরিকল্পিত উন্নয়নের অসম্ভাব্যতা হিসেবে।\n১৩. অবলুপ্তি এবং পরিবেশ\nহস্তক্ষেপের প্রশ্নটা মূলত সামাজিক বিষয়গুলোর সঙ্গে (ম্যালথাস-গোল্ডউইন পার্থক্যের উদাহরণে যাদের কথা বলা হয়েছে), ঘনিষ্ঠভাবে যুক্ত হলেও, পরিবেশগত বিষয়গুলিও আছে। ওজোন স্তর নিঃশেষিত হওয়ার সমস্যাটার কথাই ধরা যাক। যদি কোনো হস্তক্ষেপ না করা হয়, তবে ওজোন স্তরের ক্ষয় জীবজগৎকে ভবিষ্যতে, বিবর্তনের পথে, জিনগত পরিবর্তনের দিকে নিয়ে যাবে। যেমন, যে সব জেনোটাইপের বিপন্নতার মাত্রা কম, তারা হয়তো বিকিরণগত পরিবর্তনের সঙ্গে বেশি যুঝতে পারবে এবং ভবিষ্যতে তাদের সংখ্যাই বাড়বে। (আমি শুনেছি, আমরা অশ্বেতাঙ্গরা নাকি তোমাদের মতো সাদাদের থেকে অনেক পরে ধবংস হবো, তবে এ ব্যাপারে আমি অবশ্য কোনো বাজি ধরছি না।)\nপ্রাকৃতিক নির্বাচন নাকি আমাদের সরিয়ে ‘যোগ্যতর’ মানবপ্রজাতিকে পৃথিবীতে আনবে, এই নাকি বিবর্তনের প্রগতিশীলতা। কিন্তু আমরা যদি জীবনকে মূল্য দিই, রোগবালাই আর বিলুপ্তিকে দোষারোপ করি তবে আমরা এমন পন্থার কথা ভাববো যা পরিবেশের অপ্রীতিকর পরিবর্তনগুলোকে সজোরে প্রতিরোধ করবে। মানবপ্রজাতির দৃষ্টিকোণ থেকে বলতে হয়, জিনগত প্রাকৃতিক নির্বাচন আনন্দদায়ক ভবিষ্যতের পরিবর্তে ভয়ংকর ভবিতব্যের দিকে আমাদের নিয়ে যেতে পারে।\nএই বৈপরীত্যকে আমি খুব তীক্ষ্ণ বলছি না, কিন্তু প্রকৃতিকে, এবং বৃহত্তর অর্থে যে পারিপার্শ্বিকতার মধ্যে আমরা বাস করি তাকে, দেখার ভিন্ন ভিন্ন পন্থার পিছনে মনোভঙ্গির বিপুল পার্থক্য আছে। এমন একটা দ্বিধার কথাই প্রিন্স অব ডেনমার্ক বলেছিলেনঃ\nকোন পথ মহত্তর ?\nভয়াল ভাগ্যের লিপি\nযন্ত্রণার বন্দীত্ব গ্রহণ ?\nঅথবা বিরুদ্ধ প্রতিরোধে\nদুর্দশার পারাবার ভাঙা,\nশেষ করা মানুষের দুর্ভাগ্যের যাবৎ কারণ ?\n( শেক্সপিয়ারের অনুবাদ )\nশেক্সপিয়ারের এই ভাবনা ডারউইনকে হয়তো তেমন নাড়া দেয়নি। কারণ তিনি কবির লেখা পড়তে শুরু করেছিলেন শেষ জীবনে এবং কবির রচনা তাঁর পছন্দ হয় নি। ডারউইন আত্মজীবনীতে লিখেছেন “আমি অনেক পরে শেক্সপিয়ার পড়ার চেষ্টা করলাম এবং দেখলাম লেখাগুলি এত অসহ্য রকমের পানসে যে আমার বমি আসছে”। সুতরাং আমিও শেক্সপিয়ারে জোর দেব না। কিছু এখানে এমন একটা কথা বলা হয়েছে যা, আমার মনে হয়, ডারউইনীয় বিবর্তনবাদীরা ভেবে দেখলে ভালো করবেন।\n১৪. ডারউইনবাদ ও আমাদের জীবন\nউপসংহারে বলতে হয়, ডারউইনের বিবর্তনমূলক প্রগতির বিশ্লেষণ প্রাকৃতিক নির্বাচনের মাধ্যমে বিবর্তন প্রক্রিয়া ব্যাখ্যা করা এবং ‘সর্বোচ্চস্তরের প্রাণী’ সহ বিভিন্ন প্রজাতির উদ্ভব দিয়ে বিবর্তনের মূল্যায়নের প্রয়াসের সঙ্গে সম্পর্কিত। যদিও, যা আমি এখানে দেখাতে চেষ্টা করেছি, ‘যোগ্যতমের উদবর্তন’ তত্ত্বের যোগ্যতার ধারণাটি আরো ভালোভাবে খতিয়ে দেখা দরকার।\nডারউইন প্রজাতির গুণগত মানের, এবং আরো নির্দিষ্টভাবে বললে টিকে থাকা প্রজাতিগুলির যোগ্যতার – ভিত্তিতে প্রগতি বিষয়টাকে পেশ করতে চেয়েছেন। এই প্রয়োগভাবনাতে জীবকুল কীভাবে জীবনযাপন করতে পারে তা না দেখে তাদের বৈশিষ্ট্যের ওপর জোর দেওয়া হয়। ডারউইনের কাজের এই দিকটি, এবং তার প্রভাব, আরো বেশি সমালোচনার যোগ্য। মানবপ্রজাতি বা অন্য জীবপ্রজাতির জীবনযাপনের মানকে তা উপেক্ষা করে; যুক্তিসংগতভাবে অগ্রাধিকার নির্ধারণ করা এবং সেভাবে জীবনযাপনের চেষ্টা করার গুরুত্বকেও অস্বীকার করে। যে পৃথিবীতে আমাদের বসবাস, আমাদের উপযোগী করে তার পরিবর্তনের প্রশ্ন থেকে নজর সরিয়ে দেয়। পক্ষান্তরে তা সুপ্রজননবিদ্যার আন্দোলনের মতো জিনগত কৌশলকে উৎসাহিত করে, অথবা, ডারউইনের ঘোষণার অনুসরণে স্বতঃস্ফূর্ত অগ্রগতির ওপর নিষ্ক্রিয় নির্ভরতাকে প্রণোদিত করে। দুটি ক্ষেত্রের কোনোটিতেই পরিবর্তনসাধ্য পরিমণ্ডলের ওপর আমাদের জীবনযাপনের মান কীভাবে নির্ভরশীল সে আলোচনা গুরুত্ব পায় না।\nপ্রখ্যাত প্রাণী বিজ্ঞানী ও ডারউইনীয় তত্ত্ববিদ আর্নস্ট মায়ার দেখিয়েছেন ১৮৫৯ এর পরে, অর্থাৎ ‘দি অরিজিন অব স্পিসিস’ প্রকাশের পরে পাশ্চাত্যের যে কোনো মননশীল মানুষের বিশ্বদৃষ্টিভঙ্গি ডারউইন-পূর্বকালের বিশ্বদৃষ্টিভঙ্গি থেকে সম্পূর্ন আলাদা না হয়ে পারে না৯ । এ কথাটা সত্যই অনস্বীকার্য। কিন্তু ডারউইনীয় অগ্রগতির দৃষ্টিকোণ-নির্ভর বিশ্ব দৃষ্টিভঙ্গিও অতীব সীমাবদ্ধ হতে পারে, কারণ, তা জীবনের বদলে জোর দেয় বৈশিষ্ট্যে। বসবাসের পৃথিবীকে পালটাবার কথা না বলে, বলে মানিয়ে নেবার কথা।\nসমসাময়িক বিশ্বের প্রেক্ষিতে এই সীমাবদ্ধতাগুলো খুবই জোরদার। বিশেষত যেখানে দারিদ্র্য, বেকারত্ব, নিঃস্বতা, দুর্ভিক্ষ, মহামারীর মতো প্রতিরোধসাধ্য বঞ্চনা আছে, আছে, পরিবেশের ক্ষয়, প্রজাতির বিলুপ্ত হওয়ার আশংকা, প্রাণীদের প্রতি ধারাবাহিক নিষ্ঠুরতা এবং মানবপ্রজাতির বড় অংশের জন্য দুঃসহ জীবন। আমরা অবশ্যই ডারউইনকে চাই, তবে নির্বিচারে নয়।\nএই লেখাটির উৎস ১৯৯১ এর ২৯ শে নভেম্বর কেমব্রিজের ডারউইন কলেজে প্রদত্ত ভাষণ। সহায়ক আলোচনার জন্য আমি ওয়ালটার গিলবার্ট ডেভিড হেগ, আলবার্ট হার্সম্যান, রিচার্ড লিয়েনটিন, জিওফ্রে লয়েড, রবার্ট নজিক এবং এমা রথসচাইল্ডের কাছে কৃতজ্ঞ।\nলেখাটি প্রথম প্রকাশিত হয়েছিল লন্ডন রিভিউ অব বুকস-এর ১৪ নং সংখ্যাতে ( নভেম্বর ৫, ১৯৯২) বার্ষিক ডারউইন লেকচার, ১৯৯১ হিসেবে। পরে পুনপ্রকাশিত হয় পপুলেশন অ্যান্ড ডেভেলপমেন্ট রিভিউ, ১৯৯৩ তে।\n১. জুলিয়ান হাস্কলি, ইভলিউশন ইন অ্যাকশন (নিউ ইয়র্ক হর্পার, ১৯৫৩)।\n২. জিরাট ভারমেজি, ইভলিউশন অ্যান্ড এসক্যালেশন (প্রিন্সটন ইউনিভারসিটি প্রেস, ১৯৮৭)\n৩. বিরোধী মতের ধ্রুপদী আলোচনার জন্য দেখুন স্টিফেন জে. গোল্ড এবং রিচার্ড সি. লিওনটিন, “দি স্প্যানড্রেল অব সান মার্কো অ্যান্ড দি প্যংগ্লোসিয়ান প্যারাডাইসঃ এ ক্রিটিক অব দি অ্যাডাপটেশনিস্ট প্রোগ্রাম,” যা প্রকাশিত হয়েছিল প্রসিডিংস অব রয়াল সোসাইটি অব লন্ডন, বি। ২০৫ (১৯৭৯) তে। আরো দেখতে পারেন জাঁ দুপ্রের দি লেটেস্ট অন দি বেস্টঃ এসেস অন ইভলিউশন অ্যান্ড অপটিম্যালিটি (কেমব্রিজ, ম্যাসচুসেটসঃ এম.আই.টি, প্রেস ১৯৮৭)।\n৪. প্যাত্রিক বেটসন, “ দি বায়োলজিক্যাল ইভলিউশন অব ক-অপারেশন অ্যান্ড ট্রাস্ট”, যা প্রকাশিত হয়েছিল দিয়েগো গ্যামবেত্তা (সম্পাদিত) ট্রাস্টঃ মেকিং অ্যান্ড ব্রেকিং কো-অপারেটিভ রিলেশ্নস (অক্সফোর্ডঃ ব্ল্যাকওয়েল, ১৯৮৮)তে।\n৫. মনোভঙ্গির এই তাৎপর্যপূর্ণ বৈপরীত্যের আলোকসম্পাতি বিশ্লেষণ করেছেন উলিয়াম সেন্ট ক্লেয়ার দি গডউইন্স অ্যান্ড দি শেলিসঃ এ বায়োগ্রাফি অব অ্যা ফ্যামিলি (লন্ডনঃ নর্টন, ১৯৮৯)-এ।\n৬. নিবন্ধটির আদি আখ্যা ছিলঃ অ্যান এসে অন দি পিন্সিপল অব পপুলেশন অ্যাজ ইট আফেক্টস দি ফিউচার ইম্প্রুভমেন্ট অব সোসাইটি, উইথ রিমার্কস অন দি স্পেকুলেশনস অব মি, গডউইন, এম. কনদরচে অ্যান্ড আদার রাইটার্স (লন্ডন, ১৭৯৮)।\n৭. দেখুন, জে. এল. ব্রুকস, জাস্ট বিফোর দি অরিজিন (নিউইয়র্কঃ কলম্বিয়া ইউনিভার্সিটি প্রেস, ১৯৮৪)\n৮. দেখুন, ব্রুকস (সূত্রঃ ৭) এবং সেন্ট ক্লেয়ার (সূত্রঃ ৫)\n৯. আর্নস্ট মায়ার, ওয়ান লং আর্গুমেন্ট (কেমব্রিজ, ম্যাচাচুসেটসঃ হার্ভাড ইউনিভার্সিটি প্রেস, ১৯৯১)।


এপ্রিল 19, 2017 olymp trade বাইনারি অপশন ট্রেড লেখক মেহনাজ রেজা 45649 দর্শকরা\nতাই এখন আপনি নীল ব্যবহার করতে যাচ্ছি যে, আপনার লিঙ্ক হিসাবে আন্ডারলাইন টেক্সট, এটা আপনার লেখা প্রাসঙ্গিক জায়গায় তাদের স্থাপন করা জরুরী. ট্রেডিংয়ের সাথে সাধারণত, স্টপ ফরেক্স ট্রেডিং লাইভ কোট ব্যবহার করুন, লক্ষ্যগুলি সেট করুন এবং আপনার ট্রেডিং প্ল্যানের সাথে থাকুন।\n“আমরা তোমার উপর এক দুর্বহ কালাম নাযিল করবো।” -সূরা মুযাম্মিলঃ ৫ ৪৩.বিখ্যাত ‘গ্রান্ড ট্রাঙ্ক’ রোডটি বাংলাদেশের কোন অঞ্চল থেকে শুরু হয়েছে?\n‘মণিকর্ণিকা: দ্যা কুইন অফ ঝাঁসি’ ছবির দৌলতে আপাতত আলোচনার শিখরে কঙ্গনা রানাওয়াত। দক্ষ অভিনয়ের জন্য দর্শকদের মন জয় করে নিয়েছেন তিনি। তবে শুধু ফরেক্স ট্রেডিং লাইভ কোট অভিনয় কেন ফ্যাশান সেন্সেও কঙ্গনা অনেক বলিউড অভিনেত্রীকে টেক্কা দেন। হ্যাঁ. 1লা জুলাই, 2011 থেকে, একটি ব্যাঙ্ক আপনাকে দিন প্রতি Rs.100/-টাকা দিতে বাধ্য থাকবে যদি 7টি কাজের দিনের থেকে বেশি দেরী হয়, শুধু যদি লেনদেনের তারিখ থেকে 30 দিনের মধ্যে অভিযোগ দায়ের করা হয়ে থাকে। এটা আপনার অ্যাকাউন্টে ক্রেডিট করে দেওয়া হবে, আপনার কোনো দাবি ছাড়াই।\nতারা বিখ্যাত হয়ে এবং YouTube এ উপার্জন! হাজির ডকারে (পাশের উইন্ডোতে), কপি প্যারামিটারগুলি প্রবেশ করান: প্রথম,6অনুভূমিক অনুভূমিকভাবে, এবং তারপরে ফলস্বরূপ লাইনটিকে আরও ফরেক্স ট্রেডিং লাইভ কোট4বার কপি করুন।\nযৌন পরিচয় হচ্ছে এমন একটি বিষয় যা একজন আরকজনের প্রতি রোমান্টিক, যৌন উত্তেজনা বা ভালোবাসার মাধ্যমে প্রকাশ পায়।.  যৌন পরিচয় বলতে আবার যৌন অভিমুখীতার পরিচয়কেও বুঝানোও হয়ে থাকে যেটি মানুষ তার যৌন অভিমুখীতার আচরণের মাধ্যমে কিংবা যৌন অভিমুখীতা ছাড়াও প্রকাশ করে।  যৌন পরিচয় বা মানব যৌনাচার শব্দটি যৌন অভিমুখীতা এর সাথে সংশ্লিষ্ট কিন্তু দুইটিই আলাদা  এখানে আচরণ বলতে একজনের লিঙ্গের পরিচয়কে বুঝানো হয়েছে আর অভিমুখীতা বলতে বিপরীত কিংবা একই লিঙ্গের প্রতি যৌনতা বা ভালোলাগার অনুভুতিকে বোঝানো হয়েছে।\nগানের সুরের যেমন শেষ নাই, তেমনি জীবনের সমস্যারও অন্ত নাই। পবিত্র কোরআনে বলা হয়েছে, ‘লাকাদ খালাকনাল ইনছানা ফি কাবাদ’, অর্থাৎ আমরা মানুষকে সৃষ্টি করে ছেড়ে দিয়েছি সমস্যার মধ্যে। জীবন সমস্যার যেমন শেষ নাই, কোরআনের সমাধান প্রদানের ক্ষমতারও তেমন শেষ নাই। তাই সেখানেই সংস্কার দরকার যেখানে মুসলিম-মানস থেমে যেতে চায়। নিয়ত যতই সহীহ হোক না কেন, চলমান জীবনকে থামিয়ে দেওয়াটা সৎকাজ হতে পারে না, বরং এক দৃষ্টিতে তা একটি অপরাধ। কোরআন শরীফে আছে, ‘ক্বাদ আফলাহা মান যাক্কাহা ওয়াক্বাদ খা-বা মান দাছ্ছাহা’, অর্থাৎ, যে প্রবৃত্তিকে পবিত্র করল সে সফল হলো, আর যে দমন করল সে নিজেকে ধ্বংস করল। আইএএস-৫ অনুসারে প্রতিষ্ঠানের ব্যবসায়িক কার্যক্রম, আয়-ব্যয়, দায়-সম্পদ ইত্যাদি সকল বিষয়ে সুস্পষ্ট ধারণা লাভ করা যায় এমন সকল তথ্য সন্নিবেশন করতে হবে।\nনখের চিত্রশিল্পের জন্য একটি বিশেষ টুল যা শেষে একটি বলের সাথে - একটি ব্রাশের জন্য একটি ভাল বিকল্প হতে পারে। বিভিন্ন কার্যক্রম জড়িত trainees সঙ্গে কাজ\n2. এল.পি. Pyatibratov, এলপি। Gudyno কম্পিউটিং নেটওয়ার্ক, সিস্টেম এবং ফরেক্স ট্রেডিং লাইভ কোট টেলিযোগাযোগ। দ্বিতীয় সংস্করণ। অর্থ ও পরিসংখ্যান। 2004। কাল্পনিক_ভালোবাসা বলেছেন: ধন্যবাদ বর্ষন। শুভেচ্ছা রইল।\nএবং এই পদ্ধতিটি কোনও পার্টিশনগুলির (অনুমিত এনক্রিপ্টযুক্ত পার্টিশনগুলির সাথে) কোনও অনুমিত খালি হার্ড ড্রাইভের সাথে একটি কোম্পানির একটি কাজের সার্ভারের চেয়ে আরও নির্ভরযোগ্য, যা অবিলম্বে সন্দেহ পোষণ করে। এবং এখানে ফাইলটি সন্দেহ সৃষ্টি করেছে, আমরা প্রথম পাসওয়ার্ড দিয়ে এটি ডিক্রিপ্ট করেছি, সমস্ত তথ্য দেখিয়েছি এবং শান্ত হয়েছি, একই ফাইলের মধ্যে অন্য এনক্রিপ্ট হওয়া ডিস্ক হতে পারে সন্দেহ, সরাসরি হস্তক্ষেপ ছাড়াই উপস্থিত হওয়ার সম্ভাবনা নেই। ২008 সালে ইউলিয়া কোভালচুকের প্রস্থান করার পর আনা দোবভিতস্কায়া দলের সাথে যোগ দেন এবং ২011 সাল পর্যন্ত দলের মধ্যে ছিলেন। আন্না তিনটি শিক্ষা আছে: তিনি একজন অর্থনীতিবিদ, একটি জামাকাপড় ডিজাইনার এবং একটি নর্তকী। Dubovitskaya বিয়ে ব্যবসায়ী সের্গেই Anokhin বিবাহিত। দম্পতি দুটি মেয়ে নিয়ে আসে: সের্গেইয়ের প্রথম বিবাহের দশা এবং তাদের সাধারণ মেয়ে লুবা।\nফরেক্স ট্রেডিং লাইভ কোট - অপশন ট্রেড\nনর্থ ক্যারোলিনা সেন্ট্রাল ইউনিভার্সিটির আফ্রিকান সাহিত্যের অধ্যাপক ওদে এস. ওগিদি তাঁর ‘দ্যা কনটেক্সটস অব আচেবেস রাইটিঙস’ প্রবন্ধে চিনুয়া আচেবের ভেতরে ঔপনিবেশিকতার প্রতি আনুগত্যের কারণ অনুসন্ধান করেছেন। এই কারণসমূহ আমাদের আলোচনার সাথে প্রাসঙ্গিক; যা কীনা উত্তর-ঔপনিবেশিক প্রেক্ষাপট পর্যবেক্ষণে সহায়ক। ওদে ওগিদি চিনুয়া আচেবের ‘নেমড ফর ভিক্টোরিয়া’ এবং ‘কুইন অব ইংল্যান্ড’ প্রবন্ধ দুটোর প্রসঙ্গ টেনে বলেছেন। কক্সবাজার-জেলার আরেকটি সুন্দর্য্য এটি।মহেশখালী আদিনাথশিব মন্দিরের পার্শ্বে ‘অষ্টভূজা’ নামে ফরেক্স ট্রেডিং লাইভ কোট অপর একটি বিগ্রের মূর্তি রয়েছে।


NewsChittagong24.Com » অপহৃত যুবক বেগমগঞ্জ থেকে উদ্ধার\nঅপহৃত যুবক বেগমগঞ্জ থেকে উদ্ধার\nপ্রকাশ:| শনিবার, ২ এপ্রিল , ২০১৬ সময় ১১:২৯ অপরাহ্ণ\nলক্ষ্মীপুরের বটতলী থেকে অস্ত্রের মুখে অপহৃত মো. রাসেল নামে এক রং মিস্ত্রিকে শনিবার সন্ধ্যায় নোয়াখালীর বেগমগঞ্জ উপজেলার ছয়ানী থেকে উদ্ধার করেছে পুলিশ। এসময় একটি দেশীয় এলজিসহ তিন অপহরণকারীকে গ্রেফতার ও একটি সিএনজি অটোরিকশা জব্দ করা হয়।\nগ্রেফতারকৃতরা হলেন— বেগমগঞ্জ উপজেলার বাসিন্দা মুন্না, সুজন ও জাহিদুল ইসলাম বাবু। উদ্ধার রাসেল চন্দ্রগঞ্জ ইউনিয়নের বসুদুহিতা গ্রামের লোকমান হোসেনের ছেলে।\nপুলিশ ও ভুক্তভোগীরা জানায়, শুক্রবার বিকেলে রং মিস্ত্রি রাসেল চন্দ্রগঞ্জ থেকে সিএনজি অটোরিকশাযোগে রামগতি যাচ্ছিল। এসময় বটতলী এলাকায় পৌঁছলে ৬-৭সন্ত্রাসী অটোরিকশার গতিরোধ করে রাসেলকে অস্ত্রেরমুখে জীম্মি করে তুলে নিয়ে যায়। পরে তার ব্যবহৃত মোবাইল থেকে ফোন করে পরিবারের কাছে দুই লাখ টাকা মুক্তিপণ দাবি করা হয়। এ ঘটনায় রাসেলের বাবা লোকমান হোসেন বাদী হয়ে চন্দ্রগঞ্জ থানায় লিখিত অভিযোগ করে।\nপরে শনিবার সন্ধ্যায় গোপন সংবাদের ভিত্তিতে নোয়াখালীর বেগমগঞ্জ উপজেলার ছয়ানী এলাকা থেকে অপহৃত রাসেলকে উদ্ধার ও তিন অপহরণকারীকে অস্ত্রসহ গ্রেফতার করা হয়।\nচন্দ্র্রগঞ্জ থানার পরিদর্শক (তদন্ত) মো. আরজুন জানান, শনিবার নোয়াখালীর ছয়ানী থেকে তাকে আটক করা হয়। পরে তার স্বীকারোক্তি মতে একই এলাকা থেকে অপহৃতকে উদ্ধার ও অস্ত্রসহ অপর দুই অপহরণকারীকে গ্রেফতার করা হয়।


ভারত-বাংলাদেশ সীমান্ত এলাকা বধ্যভূমিতে পরিণত হয়েছে: রিজভী – Newsdarpan24.com\nভারত-বাংলাদেশ সীমান্ত এলাকা বধ্যভূমিতে পরিণত হয়েছে: রিজভী\nনিউজ দর্পণ, ঢাকা: ভারত-বাংলাদেশ সীমান্ত এলাকা দক্ষিন এশিয়ার মধ্যে একটি ভয়ঙ্কর বধ্যভূমিতে পরিণত হয়েছে বলে অভিযোগ করেছেন বিএনপির সিনিয়র যুগ্ম মহাসচিব রুহুল কবির রিজভী।\nসীমান্ত হত্যার প্রতিবাদে বিএনপির ঘোষিত কর্মসূচির একদিন আগে আজ শনিবার সকালে এক সংবাদ সম্মেলনে তিনি এই অভিযোগ করেন।\nরিজভী বলেন, গত ১৭ ডিসেম্বর বাংলাদেশের প্রধানমন্ত্রী এবং ভারতের প্রধানমন্ত্রী যখন ‘বন্ধনের সোনালি অধ্যায়’ রচনা করতে ভার্চুয়াল আলোচনায় ব্যস্ত ছিলেন তখন লালমনিরহাটের পাটগ্রাম উপজেলার শ্রীরামপুর ইউনিয়ন সীমান্তে ভারতীয় সীমান্ত রক্ষী বাহিনীর (বিএসএফ) গুলিতে নিহত বাংলাদেশী নিরীহ দরিদ্র যুবক জাহিদুল ইসলামের লাশ পড়েছিল কাঁটাতারের নীচে। সামিট পরবর্তী সংবাদ সম্মেলনে পররাষ্ট্রমন্ত্রী আবদুল মোমেন নির্লজ্জভাবে বলেছেন, ‘সীমান্ত হত্যায় ভারত একতরফাভাবে দায়ী নয়। আমাদের কিছু দুষ্টু ব্যবসায়ী অবৈধভাবে সীমান্তের ওপারে যায় এবং তাদের কাছে অস্ত্র থাকে। তখন ভারত বাধ্য হয়ে ভয়ে ওদের গুলি করে। কিছুদিন আগে খাদ্যমন্ত্রী সাধন চন্দ্র মজুমদার বলেছিলেন, ভারতীয় সীমান্ত রক্ষীদের দোষ দিয়ে লাভ নেই। কাঁটাতারের বেড়া কেটে গরু আনতে গিয়ে ইন্ডিয়ার গুলি খেয়ে মারা যায়, তার জন্য দায়-দায়িত্ব বাংলাদেশ সরকার নেবে না। যারা প্রতিনিয়ত বাংলাদেশীদের পাখির মতো গুলী করে হত্যা করছে তাদের বিরুদ্ধে প্রতিবাদ তো দূরের কথা উল্টো পররাষ্ট্রমন্ত্রী এবং খাদ্যমন্ত্রীর বক্তব্যে বাংলাদেশের মানুষদেরকে হত্যা করারই ন্যায্যতা দান করছে। এই দুই মন্ত্রীর বক্তব্য দেশের স্বাধীনতা ও সার্বভৌমত্ব বিরোধী। সুতরাং সীমান্ত হত্যার দায় বাংলাদেশ সরকারও এড়াতে পারে না।\nতিনি বলেন, নতজানু মিডনাইট অটো সরকারের মন্ত্রীদের এসব বক্তব্য শুনলে মনে হয় তারা স্বাধীন বাংলাদেশের মন্ত্রী নন, তারা অন্য কোন দেশের প্রতিনিধি। বর্তমান আওয়ামী সরকারে হরেক কিসিমের ক্রীতদাস ও মোসাহেবে পরিপূর্ণ। বাস্তবে এই সরকারের হাতে স্বাধীন পররাষ্ট্রনীতির মৃত্যু ঘটেছে। তারা শুধুমাত্র অবৈধভাবে দীর্ঘ মেয়াদে ক্ষমতায় থাকার জন্য প্রভূদের তোষামোদীতেই ব্যস্ত। ফলে জনগণের জানমাল ও দেশের স্বাধীনতা-সার্বভৌমত্বের বিনিময়ে নিজেদের ক্ষমতাকেই আগলে রাখাকেই বড় কাজ বলে মনে করছে। বিএসএফের নির্বিচারে বাংলাদেশি হত্যার বিরুদ্ধে সরকারিভাবে কার্যকর পদক্ষেপ তো দূরের কথা, মৌখিক কড়া প্রতিবাদ জানাতেও আমরা কখনো দেখিনি। এটা কেবলমাত্র গভীর বেদনাদায়ক, লজ্জার ও নিন্দনীয়ই নয়, বরং আওয়ামী সরকারের ভ্রষ্টাচার, ক্ষমতালোলুপতারই মনোবৃত্তি। সে কারনেই সরকারের মন্ত্রীরা নিজের জনগণের বিরুদ্ধে বিভ্রান্তিমূলক প্রচার ও প্রতিবেশী দেশের বিএসএফ কর্তৃক বাংলাদেশীদের হত্যা করতে প্ররোচিত করছেন। জনসমর্থনহীন সরকারের নতজানু পররাষ্ট্রনীতির কারণেই বিএসএফ এমন দুঃসাহস দেখাতে পারছে। সীমান্ত হত্যাকান্ড নিয়ে নিশিরাতের সরকারের পররাষ্ট্রমন্ত্রী এ কে আব্দুল মোমেন সাহেবের মন্তব্য দেখে শুনে মনে পড়ছে মধ্যযুগের কবি আব্দুল হাকিম রচিত ‘বঙ্গবাণী’ কবিতার দুটি লাইন, ‘যে সবে বঙ্গেত জন্মি হিংসে বঙ্গবাণী, সে সব কাহার জন্ম নির্ণয় ন জানি।’\nবিএনপির সিনিয়র যুগ্ম মহাসচিব বলেন, জানতে ইচ্ছে করছে, পররাষ্ট্র মন্ত্রী আবুল কালাম আব্দুল মোমেন কি স্বাধীন বাংলাদেশের পররাষ্ট্রমন্ত্রী, নাকি বাংলাদেশে প্রতিবেশী রাষ্ট্রের প্রতিনিধি ? বাংলাদেশের বিজয়ের মাসে বিজয়ের দিনেও সীমান্তে মানুষ হত্যা করা হয়! বিজয়ের মাসে, এমনকি বিজয় দিবসে সীমান্তে মানুষ মারা যাওয়ার পরও যে মন্ত্রীর কোনো বিকার নেই, এরা আত্মা বিক্রি করেছেন বলেই সীমান্তে বাংলাদেশীদেরকে হত্যায় বিএসএফ এর পক্ষে নির্লজ্জ সাফাই গাইছেন। ২০১১ সালের ৭ জানুয়ারী বিএসএফ সীমান্তে গুলি করে হত্যা করে কাঁটাতারের বেড়ায় ঝুলিয়ে রেখেছিলো বাংলাদেশি কিশোরী ফেলানীর লাশ। সেই বর্বর দৃশ্য আজও দেশের মানুষকে ব্যথিত করে। প্রতিটি দেশপ্রেমিকের হৃদয়ে আজও রক্তক্ষরণ হচ্ছে। দেশের জনগণ আশা করেছিল, ফেলানী হত্যার বিচার হবে। সীমান্তে হত্যাকান্ড কমে আসবে। কিন্তু দুর্ভাগ্য, সীমান্তে বিএসএফের গুলিতে বাংলাদেশী হত্যার ঘটনা স্বাভাবিক নিয়মে পরিণত হয়েছে। কারন বাংলাদেশের সরকারের পক্ষ থেকে কোনো কঠোর পদক্ষেপ নেই। আইন ও শালিস কেন্দ্রের তথ্যমতে, এই সরকারের গত ১২ বছরে প্রায় সাড়ে পাঁচ শত বাংলাদেশীকে সীমান্তে হত্যা করেছে বিএসএফ। এই করোনার মধ্যেও গত প্রায় এক বছরে প্রতিবেশী দেশের সীমান্ত রক্ষীবাহিনীর হাতে খুন হয়েছে ৪৫ জন বাংলাদেশী। এছাড়াও সীমান্তের নোম্যান্স ল্যান্ড ও নদীতে প্রায়ই বাংলাদেশীর রহস্যজনক লাশ পাওয়ার ঘটনা খবরে আসে। সীমান্ত হত্যাকান্ডের ঘটনায় বর্ডার গার্ডের তরফ থেকে পতাকা বৈঠক করে লাশ গ্রহণ ছাড়া ভরসা রাখার মতো কোন তৎপরতাই এখন চোখে পড়ে না। প্রতিবেশী দেশ হিসেবে ভারতের সাথে সমমর্যাদা ও সমঅধিকারের ভিত্তিতে সুসম্পর্ক থাকতে পারে। কিন্তু সীমান্তে বাংলাদেশীদেরকে পাইকারী হারে খুন করে যাবে, অথচ শুধু চুপচাপ নয়, বাংলাদেশ সরকার বরং বিএসএফ কর্তৃক বাংলাদেশী হত্যার বৈধতা দিচ্ছে। ভোটারবিহীন সরকারের নতজানু পররাষ্ট্রনীতির কারনে পৃথিবীর মধ্যে সবচাইতে রক্তাক্ত সীমান্ত এখন বাংলাদেশের সীমান্ত। বাংলাদেশ-ভারত সীমান্ত এলাকা এখন দক্ষিণ এশিয়ার একটি ভয়ঙ্কর বধ্যভূমিতে পরিণত হয়েছে।\nসংবাদ সম্মেলনে রিজভী বলেন, তামাম দুনিয়ায় এইধরণের বিচারবহির্ভূত হত্যার নজীর নেই। পৃথিবীর কোনো আইনেই এর সমর্থন নেই। সীমান্ত হত্যা বেড়ে যাওয়ার প্রধান কারণ যারা এসব ঘটাচ্ছে, তারা রেহাই পেয়ে যাচ্ছে। বিএসএফ আত্মরক্ষার কথা বললেও অস্ত্র হাতে কোনো বাংলাদেশি মারা যাওয়ার নজির নেই। অথবা এ বিষয়ে ভারত কখনোই অভিযোগ করেনি বাংলাদেশের নিকট। কেউ সীমান্ত অতিক্রম করে থাকলে তাকে আইনের আওতায় নেয়া হোক। গুলি করে মারার এখতিয়ার কারও নেই। বিএসএফ এর বিতর্কিত শ্যুট-অন-সাইট (দেখামাত্র গুলি) নীতি বাংলাদেশ-ভারত সীমান্তে বহাল আছে, যার প্রেক্ষিতে বিএসএফ বিনা কারণে বাংলাদেশি নাগরিককে গুলি করতে পারে। কারণ সীমান্তে বাংলাদেশী হত্যা বন্ধে বর্তমানে বাংলাদেশের পক্ষ থেকে জোরালো কূটনৈতিক তৎপরতা নেই। দেশের জনগণ মনে করে, ১৯৬৮ সালে আইয়ুব-মোনেমের ছাত্র সংগঠন এনএসএফে’র নেতা আব্দুল মোমেন এখন নিজের মন্ত্রিত্ব রক্ষায় সরকারকে খুশি করতে বাংলাদেশের মর্যাদা নিয়েই টান দিয়েছে। নিশিরাতে বিনাভোটে এমপি হওয়ার পর পররাষ্ট্রমন্ত্রী হয়ে প্রথমেই বিশ্বে এক নতুন ধরণের কূটনীতির ঘোষণা দিয়েছিলেন আব্দুল মোমেন। বলেছেন, ‘বাংলাদেশ ভারত নাকি ‘স্বামী-স্ত্রীর কূটনীতি’। আবার বলেছেন রক্তের সম্পর্ক। এসব আবার কোন ধরণের কূটনীতি ? বিশ্বের ইতিহাসে নজিরবিহীন এমন আজগুবি ও মেরুদন্ডহীন কুটনীতির জন্ম দিয়ে আব্দুল মোমেন লজ্জিত না হলেও দেশের জনগণ লজ্জিত। বাংলাদেশের পররাষ্ট্রমন্ত্রী আবুল মোমেন এমন কূটনীতি চালু করেছেন তা শুধু উজাড় করে দেয়ার, নেয়ার নয়। সীমান্ত হত্যা বন্ধ হয়নি। পদ্মা, তিস্তাসহ অভিন্ন নদীর পানির ন্যায্য হিস্যা এখনও পাওয়া যায়নি।\nতিনি আরো বলেন, নিশিরাতের সরকারের আমলে নানা ঘটনা-দুর্ঘটনায় প্রতিদিন অনেকের মৃত্যু হয়। সরকারের আইন শৃঙ্খলা বাহিনী কাউকে কাউকে ধরে নিয়ে গিয়েও ঠান্ডা মাথায় হত্যা করে। এই কারণে এই গণবিরোধী সরকারের কাছে মানুষের মৃত্যু কোনো গুরুত্ব বহন করেনা। কিন্তু আত্মমর্যাদাহীন এই সরকারকে কে বোঝাবে, সীমান্তে হত্যাকা-ের সঙ্গে অন্য কোনো মৃত্যুর তুলনা চলেনা। ভিনদেশের কেউ সীমান্তে আমাদের দেশের নাগরিককে হত্যা করার সাহস কিংবা ঔদ্ধত্ব দেখালে সেটি কোনো সাধারণ হত্যাকান্ড নয়। সেই হত্যাকান্ড শুধু লাশের সংখ্যা দিয়ে বিবেচ্য নয়। বরং, ওই হত্যাকা-ের সঙ্গে আমাদের দেশের মান মর্যাদা, সম্মান ও সম্ভ্রমবোধ জড়িত। এই নিশিরাতের সরকার দিয়ে বাংলাদেশের মর্যাদা নিশ্চিত করা সম্ভব নয়।\nসীমান্ত হত্যার প্রতিবাদে বিএনপির কর্মসূচি:\n“সীমান্ত হত্যার প্রতিবাদে” আগামীকাল ২১ ডিসেম্বর ২০২০, সোমবার দেশব্যাপী জেলা ও মহানগরে দলীয় কার্যালয়গুলোতে কালো পতাকা উত্তোলন এবং নেতাকর্মীরা কালো ব্যাজ ধারণ/কালো পোশাক পরিধান করবে।\nসংবাদ সম্মেলনে আরো উপস্থিত ছিলেন, বিএনপি চেয়ারপারসনের উপদেষ্টা আবদুস সালাম, হাবিবুর রহমান হাবিব, নির্বাহী কমিটির সদস্য রবিউল ইসলাম ররি, মৎস্যজীবী দলের সদস্য সচিব আবদুর রহিম, সাবেক ছাত্রনেতা মেহবুব মাছুম শান্ত প্রমুখ ।\n← সিইসি নুরুল হুদাকে স্বেচ্ছায় পদত্যাগ করা উচিত: টিআইবি\nতদন্তের স্বার্থে এসকে সিনহাকে ফিরিয়ে আনতে চায় দুদক →


শিক্ষাপ্রতিষ্ঠান খোলার বিষয়ে সিদ্ধান্ত বুধবার – সত্য বয়ান\nবাংলাদেশ | আজ রবিবার ২২শে মে, ২০২২ খ্রিস্টাব্দ | এখন সময় রাত ১:২৩\nমে ২৫, ২০২১ সত্য বয়ান - নিউজ ডেস্ক\nনিজস্ব প্রতিবেদক ।মহামারি করোনাভাইরাসের কারণে দেশের শিক্ষা কার্যক্রম স্থবির হয়ে পড়েছে। বর্তমানে সেটাকে সচল করতে স্কুল-কলেজ খুলতে চায় শিক্ষা মন্ত্রণালয়। কবে থেকে শিক্ষার্থীদের উপস্থিতিতে ক্লাস শুরু হবে, সে ঘোষণা আগামীকাল বুধবার আসতে পারে।\nসেই সঙ্গে এসএসসি ও এইচএসসি পরীক্ষাসহ বিভিন্ন বিষয় নিয়ে আগামীকাল সংবাদ সম্মেলন করবেন শিক্ষামন্ত্রী ডা. দীপু মনি। ভার্চুয়ালি এই সংবাদ সম্মেলনের আয়োজন করা হয়েছে।\nশিক্ষা মন্ত্রণালয়ের জনসংযোগ কর্মকর্তা মোহাম্মদ আবুল খায়ের জানান, বুধবার দুপুর ১২টায় সংবাদ সম্মেলন অনুষ্ঠিত হবে। চলমান শিক্ষার সার্বিক দিক ও সরকারের নতুন সিদ্ধান্তের বিষয়ে তুলে ধরবেন শিক্ষামন্ত্রী। করোনা মহামারির কারণে শিক্ষাপ্রতিষ্ঠানের চলমান ছুটি ও শিক্ষা সংক্রান্ত বিভিন্ন বিষয়ে গণমাধ্যমকর্মীদের সঙ্গে কথা বলবেন তিনি।\nশিক্ষা মন্ত্রণালয়ের মাধ্যমিক ও উচ্চ শিক্ষা বিভাগের সচিব মো. মাহবুব হোসেন বলেন, শিক্ষাপ্রতিষ্ঠান খুলে দেয়ার ব্যাপারে শিক্ষক-শিক্ষার্থীসহ বিভিন্ন মহলের দাবির ব্যাপারে শিক্ষা মন্ত্রণালয় অবগত। শিক্ষাপ্রতিষ্ঠান বন্ধ-খোলার ব্যাপারে যে সিদ্ধান্ত হয়েছে তা করোনা মোকাবিলায় সরকারের গঠিত পরামর্শক কমিটি ও আন্তঃমন্ত্রণালয়ের মতামত নিয়ে করা হয়েছে।\nশিক্ষা মন্ত্রণালয়ের সংশ্লিষ্টরা জানান, আরও এক সপ্তাহ শিক্ষাপ্রতিষ্ঠানের ছুটি বাড়িয়ে দেয়া হতে পারে। এরপর ধাপে ধাপে স্কুল-কলেজ খুলে দেয়ার ঘোষণা আসতে পারে। সেই সঙ্গে ১৮ বছরের ওপরে শিক্ষার্থী, শিক্ষক, কর্মকর্তা-কর্মচারীদের করোনা টিকা প্রদান কার্যক্রম জোরালোভাবে শুরু করা হবে। টিকা নিয়ে শিক্ষাপ্রতিষ্ঠানে ফিরতে হবে।\nতারা আরও বলছেন, শিক্ষাপ্রতিষ্ঠান খোলার পর চলতি বছরের এসএসসি ও এইচএসসি পরীক্ষার্থীদের বেশি গুরুত্ব দিয়ে ক্লাস করানো হবে। অন্যদের জন্য সপ্তাহে একদিন ক্লাস। অনলাইন ও অফলাইনে ক্লাসের ব্যবস্থা করা হবে। এসব বিষয় তুলে ধরতে বুধবার সংবাদ সম্মেলন করবেন শিক্ষামন্ত্রী।\nএদিকে অবিলম্বে স্বাস্থ্যবিধি মেনে শিক্ষাপ্রতিষ্ঠান খুলে দেয়ার দাবিতে সোমবার (২৪ মে) রাজধানীসহ দেশের বিভিন্ন স্থানে মানববন্ধন ও বিক্ষোভ করেছেন শিক্ষার্থীরা। এ দিন সকালে জাতীয় প্রেসক্লাবের সামনে ব্যানার-ফেস্টুন নিয়ে মানববন্ধন করেন রাজধানীর বিভিন্ন প্রতিষ্ঠানের শিক্ষার্থীরা। দেশের বিভিন্ন জেলা-উপজেলা ও বিশ্ববিদ্যালয়ে একই দাবিতে মানববন্ধন করা হয়।\nমানববন্ধনে শিক্ষার্থীরা জানান, যেখানে স্বাস্থ্যবিধি মেনে গার্মেন্টসসহ সব প্রতিষ্ঠান খোলা রয়েছে, সেখানে শিক্ষাপ্রতিষ্ঠান বন্ধ রাখা অযৌক্তিক। তাই তারা অবিলম্বে শিক্ষাপ্রতিষ্ঠান খুলে ক্লাস ও পরীক্ষা চালুর দাবি জানান।\nসর্বশেষ পঠিত : ১৫৮\nঝিনাইগাতীতে ক্ষুদ্র নৃ-গোষ্ঠিদের মাঝে প্রশিক্ষণ অনুষ্ঠিত\nনিজ হাতে ধরা সাপের ছোবলেই প্রাণ হারালেন পাহারাদার


বাংলাদেশ জাতীয় দলের হয়ে খেলছেন দীর্ঘ ১০ বছরেরও বেশী সময় ধরে। ২০১৫ বিশ্বকাপে ইংল্যান্ডের বিরুদ্ধে ভাল পার্রফরমেসের জন্য খুব প্রশংসিত হয়েছিলেন তিনি। সম্প্রতি তিনি তার ক্রিকেট ক্যারিয়ারসহ নানান বিষয় নিয়ে পাঠকদের জন্য তার চুম্বক অংশ তুলে ধরা হল-\nপ্রশ্ন: কখন থেকে ক্রিকেট খেলার প্রতি আপনার আগ্রহ শুরু হয়?\nপ্রশ্ন: কিভাবে এতো দূর আসলেন?\nপ্রশ্ন: যখন প্রথম জাতীয় দলে সুযোগ পেলেন তখনের অনুভূতিটা কেমন ছিল?\nপ্রশ্ন: দেশের একজন সেরা খেলোয়াড় হিসেবে জাতীয় দল নিয়ে আপনার স্বপ্ন কি?\nপ্রশ্ন: আগামী বিশ্বকাপ নিয়ে আপনার পরিকল্পনা কি?\nপ্রশ্ন: অবসর সময় কিভাবে কাটান?\nপ্রশ্ন: সংসার জীবন কেমন কাটছে?\nপ্রশ্ন: শীঘ্রই সন্তান নেওয়ার কোনো সম্ভাবনা আছে কি?\nপ্রশ্ন: আগামী বিশ্বকাপক নিয়ে দলকে কি পরামর্শ দিবেন?


ভান্ডারিয়া উপজেলা আওয়ামী লীগের পূর্ণাঙ্গ কমিটি ঘোষণা : সভাপতি ফাইজুর রশিদ খসরু, সাধারণ সম্পাদক মো. মিরাজুল ইসলাম – Dalit Kantho\nDalitkantha Posted on মঙ্গলবার, ১৫ ডিসেম্বর ২০২০ খ্রিস্টাব্দ, ৩০ অগ্রহায়ণ ১৪২৭ বঙ্গাব্দ\nপিরোজুপর প্রতিনিধিঃ ভান্ডারিয়া উপজেলা আওয়ামী লীগের ৭১ সদস্য বিশিষ্ট পূর্ণাঙ্গ কমিটি ঘোষণা করা হয়েছে। পিরোজপুর জেলা আওয়ামী লীগের সভাপতি একেএমএ আউয়াল এবং সাধারণ সম্পাদক এডভোকেট এম এ হাকিম হাওলাদার স্বাক্ষরিত এক পত্রে পূর্ণাঙ্গ কমিটি ঘোষণা দেয়া হয়। এর আগে জেলা আওয়ামী লীগের বর্ধিত সভায় ভান্ডারিয়া উপজেলা আওয়ামী লীগের পূর্ণাঙ্গ কমিটি অনুমোদন দেয়া হয়।\nউল্লেখ্য, চলতি বছরের ১ মার্চ ভান্ডারিয়া উপজেলা আওয়ামী লীগের সম্মেলনে ফাইজুর রশিদ খসরুকে সভাপতি ও মো. মিরাজুল ইসলামকে সাধারণ সম্পাদক নির্বাচিত করা হয়। সম্মেলন অনুষ্ঠানের প্রাায় ৯ মাস পর পূর্ণাঙ্গ কমিটি অনুমোদন দেয়া হল।\nঘোষিত পূর্ণাঙ্গ কার্যনির্বাহী কমিটিতে সহ-সভাপতি পদে রয়েছেন- মো. লিয়াকত হোসেন তালুকদার, নেজামুল হক নান্না, মো. আব্দুর রশিদ মৃধা, বিরেন্দ্র নাথ বসু, মো. হুমায়ন কবির হাওলাদার, মো. সাহাবুদ্দিন শাহ্ বাবুল, মো. নুরুল আহসান মিলটন, খান এনামুল করিম পান্না এবং কিরন চন্দ্র বসু।\nযুগ্ন সাধারণ সম্পাদক পদে রয়েছেন- কাজী রোকনুজ্জামান বশীর, এম এ রাজ্জাক ফারুক এবং মো. জাকির হোসেন বেপারী। সাংগঠনিক সম্পাদক পদে আছেন- মো. শাহ আউয়াল হিরু, মো. সগির হোসেন পোদ্দার এবং মো. আহসানুল কবির।\nঘোষিত কমিটিতে ১নং ও ২নং সদস্য করা হয়েছে যথাক্রমে জেলা আওয়ামী লীগের সাধারণ সম্পাদক এডভোকেট এম এ হাকিম হাওলাদার এবং জেলা আওয়ামী লীগের সাংগঠনিক সম্পাদক ও পিরোজপুর জেলা পরিষদ চেয়ারম্যান মো. মহিউদ্দিন মহারাজকে।\nপূর্ণাঙ্গ কমিটি অনুমোদনের বিষয়ে ভান্ডারিয়া উপজেলা আওয়ামী লীগের সাধারণ সম্পাদক মো. মিরাজুল ইসলাম বলেন, ভান্ডারিয়া উপজেলা আওয়ামী লীগের পূর্ণাঙ্গ কমিটি ঘোষণা করায় আমি বাংলাদেশ আওয়ামী লীগ সভাপতি দেশরতœ জননেত্রী শেখ হাসিনা, সাধারণ সম্পাদক ওবায়দুল কাদের, সাংগঠনিক সম্পাদক এডভোকেট আফজাল হোসেন, জেলা আওয়ামী লীগ সভাপতি বীর মুক্তিযোদ্ধা আলহাজ্ব একেএমএ আউয়াল, সাধারণ সম্পাদক বীর মুক্তিযোদ্ধা এডভোকেট এম এ হাকিম হাওলাদারসহ জেলা আওয়ামী লীগের সকল নেতৃবৃন্দের কাছে গভীর শ্রদ্ধা ও কৃতজ্ঞতা জ্ঞাপন করছি।\nতিনি আরও বলেন, সদ্য ঘোষিত ৭১ সদস্য বিশিষ্ট আমাদের এ পূর্ণাঙ্গ কমিটিতে সৎ ও যোগ্য ব্যক্তিদের স্থান দেওয়া হয়েছে। কমিটির সকল নেতাদের সততা ও নিষ্ঠার সঙ্গে দায়িত্ব পালনের পাশাপাশি বর্তমান আওয়ামী লীগ সরকারের উন্নয়ন সকলের মাঝে ছড়িয়ে দেওয়ার নির্দেশ দেওয়া হয়েছে। আশাকরি আমরা সবাই সততা ও নিষ্ঠার সঙ্গে সাংগঠনিক দায়িত্ব পালন করবো। জননেত্রী প্রধানমন্ত্রী শেখ হাসিনার নেতৃত্বে ডিজিটাল বাংলাদেশ গড়ে তোলার লক্ষে সকলে মিলে কাজ করবো।


প্রকাশিত: ১০:০৪ পিএম, ২২ জুলাই ২০১৮\nবস্ত্র ও পাট প্রতিমন্ত্রী মির্জা আজম বলেছেন, ‘স্বাধীনতার চেতনায় দেশকে এগিয়ে নিতে হবে, মুক্তিযুদ্ধের সঠিক ইতিহাস জানতে হবে। বাংলাদেশের মুক্তিযুদ্ধ একদিনে আসেনি। মুক্তিযুদ্ধ বাঙালি জাতির বহু ত্যাগ ও সংগ্রামের ফসল । ৫২ ভাষা আন্দোলন থেকে শুরু করে ৭১ পর্যন্ত সংগ্রামের মধ্য দিয়ে ১৯৭১ সালের অগ্নিঝরা মার্চের এদিনে শুরু হয় মুক্তিযুদ্ধ।’\nরোববার রাজধানীর সরকারি কালাচাঁদপুর উচ্চ মাধ্যমিক বিদ্যালয় (স্কুল অ্যান্ড কলেজ) কর্তৃক আয়োজিত নবীনবরণ অনুষ্ঠান-২০১৮ উদযাপন উপলক্ষে আলোচনা সভা, সাংস্কৃতিক প্রতিযোগিতা ও পুরস্কার বিতরণী অনুষ্ঠানে প্রধান অতিথির বক্তব্যে তিনি এসব কথা বলেন।\nঅনুষ্ঠানে প্রধান আলোচক হিসেবে উপস্থিত ছিলেন ঢাকা উত্তর সিটি কর্পোরেশনের ভারপ্রাপ্ত মেয়র মো. ওসমান গণি, ঢাকা মহানগর উত্তর আওয়ামী লীগের অর্থ বিষয়ক সম্পাদক মো. ওয়াকিল উদ্দিন, ঢাকা উত্তর সিটি কর্পোরেশনের ১৮ নং ওয়ার্ড কাউন্সিলর মো. জাকির হোসেন বাবুলসহ স্থানীয় রাজনৈতিক নেতাকর্মী।\nএ প্রজন্মের উদ্দেশ্যে প্রতিমন্ত্রী বলেন, ‘নতুন প্রজন্মকে মুক্তিযুদ্ধের সঠিক ইতিহাস জানতে হবে। যারা বাংলাদেশ জন্মের সঠিক ইতিহাস জানে না, তারা কখনও সফল মানুষ হতে পারবে না। দেশ প্রেম নেই বলে দেশে জঙ্গিবাদ সন্ত্রাস উৎপত্তি হচ্ছে।’\nছাত্রীদে উদ্দেশ্যে বলেন, যারা মুক্তিযুদ্ধের সঠিক ইতিহাস জানে তারা কখনো সাম্প্রদায়িক রাজনীতির সঙ্গে জড়িত হতে পারে না। যে জাতি তার নিজস্ব ইতিহাস জানে না সে জাতি নিজের মেরুদণ্ড সোজা করে দাঁড়াতে পারে না।\nনতুন প্রজন্মকে মুক্তিযুদ্ধের ইতিহাস জানাতে হবে: মির্জা আজম\nমুক্তিযুদ্ধ ও বঙ্গবন্ধু সম্পর্কে জানতে হবে : নাসিম


লৌহজংয়ের নাগেরহাটে মাদকের বিরুদ্ধে মানববন্ধন\nলৌহজং (মুন্সীগঞ্জ) সংবাদদাতা : এলাকায় মাদক সেবন, বিক্রি ও বিস্তারের বিরুদ্ধে মুন্সীগঞ্জ লৌহজং উপজেলার নাগেরহাট বাজারে মানববন্ধন করেছে এলাকাবাসী। গতকাল শুক্রবার বেলা ১০ টায় স্থানীয় ফ্রেন্ডস পাওয়ার কো-অপারেটিভ নামে একটি সংগঠন এই মানববন্ধনের আয়োজন করে। নাগেরহাট বাজার চৌরাস্তায় মানববন্ধনে এলাকার জনপ্রতিনিধি, বাজারের ব্যবসায়ী, ছাত্রছাত্রীসহ সর্বস্তরের মানুষ অংশগ্রহণ করে। এসময় বক্তব্য রাখেন বাজার কমিটির সাধারণ সম্পাদক আবদুল খালেক শেখ, হাবিবুর রহমান হান্নান, মো. সিরাজ প্রমুখ।\nমানববন্ধনে এলাকাবাসীর সঙ্গে একাত্মতা ঘোষণা করেন কনকসার ইউপি সদস্য রবেদা বেগম, সদস্য রিপন মোল্লা। বক্তারা এলাকার কতিপয় ইয়াবা ব্যবসায়ী ‘বাবা স্বপন’কে পুলিশ ৩/৪ বার আটক করেও কেন ছেড়ে দেয় প্রশ্ন তোলেন। স্বপন এলাকার যুব সমাজকে ইয়াবা সেবন করিয়ে ধ্বংস করে দিচ্ছে। ফলে দিনদিন মাদকসেবী তরুণ ও কিশোরের সংখ্যা আশঙ্কাজনক হারে বেড়েই চলেছে। আগামী ১০ দিনের মধ্যে নাগেরহাট এলাকায় মাদকের বিস্তার বন্ধ না হলে ঈদুল আজহার পর বৃহত্তর আন্দোলনের হুমকি দিয়েছেন বক্তারা। এ ব্যাপারে টেলিফোনে কনকসার ইউপি চেয়ারম্যান আবুল কালাম আজাদের সঙ্গে যোগাযোগ করা হলে তিনি বলেন, ইয়াবা ব্যবসায়ী স্বপনের বিরুদ্ধে মাদকের ৪/৫ টি মামলা থাকা সত্ত্বেও পুুলিশ আটক করার পর কেন ছাড়া পেয়ে যায়? তা তার বোধগম্য নয়।


ব্ল্যাক ফাংগাস : লং কোভিডে মৃত্যুঝুঁকি\nHome Health ব্ল্যাক ফাংগাস : লং কোভিডে মৃত্যুঝুঁকি\nগত শনিবার ভারতের মুম্বাইয়ে চক্ষু চিকিৎসক ডা. অ্যখশে নায়ার এর শরনাপন্ন হন ২৫ বছর বয়সী এক নারী। সবেমাত্র সপ্তাহ তিনেক আগে কোভিড থেকে সেরে উঠেন তিনি। তবে কোভিড পরবর্তী উপসর্গ তার পিছু ছাড়েনি।\nসম্প্রতি চোখ ও নাকে কিছু অস্বাভাবিকতা নিয়ে তিনি শরণাপন্ন হন মুম্বাইয়ের বিশিষ্ট চক্ষু চিকিৎসক ডা. অ্যখশে নায়ার এর। জীবন বাঁচাতে চোখ কেটে বাদ দিতে হয় ওই নারীর এমনকি নাকে নল ঢুকিয়ে অপসারণ করতে হয় মিউকোরমাইকোসিস বা বিপদজনক ব্ল্যাক ফাঙ্গাস আক্রান্ত কোষগুলো।\nকরোনার দ্বিতীয় ঢেউ যখন পুরো বিশ্বের জন্য এক আতঙ্ক হয়ে দাঁড়িয়েছে ঠিক তখনই দিল্লিতে নয়া আতঙ্ক, আরোগ্য লাভ করা রোগীদের শরীরে দেখা মিললো এক বিরল সংক্রমণ “ব্ল্যাক ফাঙ্গাস” বা মিউকোরমাইকোসিস।\nকোভিড পরবর্তী এই বিরল সংক্রমণ মূলত Mucor নামক এক মারণ ফাঙ্গাসের সংক্রমণ যা Mucormycosis বা Black Fungus নামের রোগ ছড়াচ্ছে যার পূর্ববর্তী নাম ছিল Zygomycosis।\nমাটি, গাছপালা, সার এবং পচন ধরা ফল বা শাক-সবজিতে বিদ্যমান Mucor এর সংস্পর্শে দেখা দিতে পারে এই বিরল সংক্রমণ।\nডা. নায়ার এর মতে, Mucor মাটি কিংবা বাতাসে স্বাভাবিকভাবেই বিদ্যমান। এমনকি সুস্থ মানুষের নাক ও শ্লেষ্মার মধ্যে স্বাভাবিক সময়েও এই মারণ ফাঙ্গাসের উপস্থিতি লক্ষ করা যায়।\nসংক্রমনের প্রাথমিক পর্যায়ে নাক ও কানে সংক্রমণ ঘটলেও পরবর্তীতে তা সাইনাস মস্তিষ্ক এবং ফুসফুসেও ছড়িয়ে পড়ে। তবে স্বাভাবিকের তুলনায় ডায়াবেটিস, ক্যান্সার বা এইচআইভি/এইডস আক্রান্ত রোগীদের রোগ প্রতিরোধ ক্ষমতা খুবই কম থাকায় এই Mucor থেকে তাদের সংক্রমণের ঝুঁকি সবচেয়ে বেশি।\nব্ল্যাক ফাঙ্গাসের প্রাথমিক উপসর্গ হিসেবে চোখে জ্বালা শুরু হয়। পরবর্তীতে ধীরে ধীরে প্রকাশ পায় নাক বন্ধ এবং চোয়ালে চুলকানির মত উপসর্গ।\nচোখে ব্যথা এবং চোখ ফুলে ওঠা।\nচোখে জ্বালা এবং ধীরে ধীরে দৃষ্টিশক্তি ঝাপসা হয়ে আসা।\nএকপর্যায়ে রোগী দৃষ্টিশক্তি হারাতে থাকে তবে সে ক্ষেত্রে চোখ কেটে ফেলে দেওয়া ছাড়া ডাক্তারের আর কোন উপায় থাকেনা।\nসংক্রমনের তীব্রতা বৃদ্ধি পেলে তা মস্তিষ্কেও ছড়িয়ে পড়তে পারে যা রোগীকে মৃত্যুর মুখে ঠেলে দেয়।\nকরোনাভাইরাসে আক্রান্ত রোগীদের ক্ষেত্রে ফুসফুস দুর্বল থাকায় ফুসফুসের ছত্রাক সংক্রমণের সম্ভাবনা অনেকাংশেই বৃদ্ধি পাচ্ছে।\nMucormycosis সংক্রমণ কেন হয় ?\nকরোনায় গুরুতর আক্রান্তদের চিকিৎসায় এবং ফুসফুসের প্রদাহ হ্রাসে স্টেরয়েড ব্যবহৃত হয়। এমনকি করোনাভাইরাসের বিরুদ্ধে লড়াই করতে গিয়ে শরীরের রোগ প্রতিরোধ ক্ষমতা যখন অতিমাত্রায় সক্রিয় হয়ে ওঠে, তখন এর ফলে শরীরের বিভিন্ন অঙ্গ প্রত্যঙ্গে যেসব ক্ষতি হয় সেই ক্ষতি থামানোর জন্যও ডাক্তাররা কোভিডের চিকিৎসায় স্টেরয়েড ব্যবহার করেন।\nতবে এই স্টেরয়েডের ব্যবহার সাময়িকভাবে রোগীর জীবন রক্ষা করল স্বাভাবিক রোগ প্রতিরোধ ক্ষমতাকে অনেকাংশে কমিয়ে দেয়। পাশাপাশি ডায়াবেটিক রোগীর ক্ষেত্রে তো বটেই, এমনকি ডায়াবেটিস নেই এমন কোভিড আক্রান্তদের শরীরেরও রক্তের শর্করার মাত্রাও অনেকাংশে বাড়িয়ে দেয়।\nচিকিৎসকদের মতে, শরীরের নিজস্ব রোগ প্রতিরোধ ক্ষমতা কমে যাওয়ার কারণেই মিউকোরমাইকোসিস সংক্রমণ ঘটছে যা থেকে মৃত্যুর আশঙ্কা প্রায় ৫০%।\nসংক্রমণের ঝুঁকি বেশি কাদের ?\nকরোনা ভাইরাসে আক্রান্ত রোগীদের ক্ষেত্রে স্টেরয়েডের ব্যবহারের তাদের স্বাভাবিক রোগ প্রতিরোধ ক্ষমতা অনেকাংশে হ্রাস পায় যার ফলে সংক্রমণের ঝুঁকি বৃদ্ধি পায়।\nগণমাধ্যমে প্রকাশিত ভারতীয় চিকিৎসকদের এক উদ্ধৃতিতে প্রকাশ পায়, মিউকোরমাইকোসিস বা ব্ল্যাক ফাঙ্গাস সংক্রমণে বেশি সমস্যায় পড়ছেন আইসিইউতে থাকা রোগীরা। বিশেষত ডায়াবেটিস, ক্যান্সার বা হার্টের রোগীরাই রয়েছে সর্বোচ্চ সংক্রমণের ঝুঁকিতে।\nমিউকোরমাইকোসিস এর প্রাথমিক লক্ষণ হতে পারে নাক বন্ধ হয়ে যাওয়া, চোখ কিংবা গাল ফুলে ওঠা। তার পাশাপাশি নাক দিয়ে কালো পদার্থ বেরিয়ে আসতে পারে সেক্ষেত্রে সঙ্গে সঙ্গে বায়োপসি বা পরীক্ষা করিয়ে চিকিৎসা শুরুর পরামর্শ দিয়েছেন ভারতীয় চিকিৎসকরা।\nবাংলাদেশি চিকিৎসক ডক্টর লেলিন চৌধুরী তাঁর এক সাক্ষাৎকারে জানান, রক্ত, চামড়া, মুখ, নখসহ শরীরের নানা জায়গায় ব্ল্যাক ফাঙ্গাস ইনফেকশন হতে পারে এবং সাধারণত রক্ত পরীক্ষার মাধ্যমে এটি চিহ্নিত করা সম্ভব।\nসংক্রমনের প্রাথমিক পর্যায়ে নাক এবং কানের কিছু অস্বাভাবিকতা রোগীর কাছে স্বাভাবিক মনে হয়। চোখ ব্যথা বা ফুলে যাওয়া ইত্যাদিকে অতি সাধারণ উপসর্গ হিসেবে ধরে নিয়ে অনেকেই চিকিৎসকের শরণাপন্ন হয় না। এর ফলে ঘটে বিপত্তি। সংক্রমণ যত বৃদ্ধি পায় তা ধীরে ধীরে নাক বা চোখ অতিমাত্রায় প্রভাবিত করে। ফলে দৃষ্টিশক্তি হ্রাসের পাশাপাশি রোগী দৃষ্টিশক্তি হারাতেও পারে। এই পর্যায়ে চিকিৎসকের শরনাপন্ন হলে চোখ কেটে বাদ দেওয়া ছাড়া আর কোন উপায় থাকেনা কেননা পরবর্তীতে তা ধীরে ধীরে মস্তিষ্কে ছড়িয়ে পড়তে পারে যা হতে পারে রোগীর মৃত্যুর কারণ।\nভারতীয় চিকিৎসকদের মতে, কোন কোন ক্ষেত্রে রোগীরা দুচোখেরই দৃষ্টি হারাচ্ছেন। এমনকি কিছু কিছু রোগীর ক্ষেত্রে চোয়ালের হাড়ও কেটে ফেলে দিতে হয়েছে। তবে সেগুলো কেবল মারাত্মক সংক্রমণের ক্ষেত্রে।\nমিউকোরমাইকোসিস এর প্রাথমিক পর্যায়ে নাক এবং চোখের অস্বাভাবিকতা দেখা দিলে অতি দ্রুত চিকিৎসকের পরামর্শ নিতে হবে। কেননা সংক্রমণ বৃদ্ধি পেলে দৃষ্টিশক্তি হ্রাস পেতে পারে।\nবাংলাদেশি চিকিৎসক ডক্টর লেলিন চৌধুরী এর মতে, ফাঙ্গাল ইনফেকশন দ্রুত চিহ্নিত করে ঔষধ প্রয়োগ করার মাধ্যমে ঝুঁকি কমিয়ে আনা সম্ভব।\nএক্ষেত্রে ফাঙ্গাসের সংক্রমণ বন্ধ করার লক্ষ্যে আট সপ্তাহ ধরে প্রায় প্রতিদিন শিরায় ইনজেকশন প্রয়োগই মূলত মিউকোরমাইকোসিস একমাত্র কার্যকর ওষুধ যার দাম ভারতীয় মুদ্রায় প্রায় ৩,৫০০ রুপি প্রতি ডোজ।\nসম্প্রতি প্রকাশিত এক তথ্যমতে, পরিস্থিতি মোকাবেলায় ছত্রাক সংক্রমণ প্রতিরোধে ভারতের এক প্রতিষ্ঠানকে অ্যান্টি-ফাঙ্গাল ঔষধ তৈরির অনুমতি দিয়েছে ভারত সরকার।\nমুম্বাইয়ের ডায়াবেটিসের চিকিৎসক ডা. রাহুল বক্সি এর মতে, সংক্রমণ এড়ানো একমাত্র সম্ভব করোনা রোগীর চিকিৎসার সময় এবং তার সুস্থ হয়ে ওঠার সময়। যদি সঠিক সময় ধরে রোগীর সঠিক পরিমাণ স্টেরয়েড প্রদান নিশ্চিত করা যায়।\nডায়াবেটিক কোভিড-১৯ রোগীর চিকিৎসায় যদি রোগী সুস্থ হবার পর বা হাসপাতাল থেকে বাসায় ফেরার পর তার রক্তে শর্করার মাত্রা চিকিৎসকের তত্ত্বাবধানে রাখা সম্ভব হয় তবে কোভিড পরবর্তী ছত্রাক সংক্রমণের হার অনেকাংশে হ্রাস করা সম্ভব।\nভারতে ব্ল্যাক ফাঙ্গাসের সংক্রমণ করোনা ভাইরাসের বর্তমান পরিস্থিতিকে আরো উদ্বেগজনক করে তুলেছে। করোনার দ্বিতীয় ঢেউয়ে ভারতে ঝরে পড়ছে হাজারো প্রাণ। যারা বেঁচে ফিরছে তারাও পরবর্তীতে আক্রান্ত হচ্ছে করোনা পরবর্তী উপসর্গে। তবে সবচেয়ে উদ্বেগের ব্যাপার হল, আক্রান্তের হার তরুণদের ক্ষেত্রে তুলনামূলক বেশি।\nএই লেখকের অন্যান্য ব্লগ গুলো পড়তে এখানে ক্লিক করুন\nনীল আলো কি আসলেই চোখের জন্য খারাপ নাকি...


৩২ বছরের ক্যারিয়ারে প্রথম ঠোঁটে চুমু খেলেন সালমান খান! – Binodon Sarabela\nবিনোদন ডেস্ক: বলিউড ভাইজান খ্যাত সুপারস্টার সালমান খানকে ৩২ বছরের ক্যারিয়ারে প্রথমবার কোনও নায়িকার ঠোঁটে ঠোঁট রেখে চুমু খেতে দেখলেন তার ভক্তরা।\n‘রাধে : দ্য মোস্ট ওয়ান্টেড’ ছবির ট্রেলার দেখে এমনটাই দেখা গেলো। যদিও বলিউড ছবিতে অন্তরঙ্গ মূহুর্ত কিংবা অন-স্ক্রিন কিস, এটা নতুন কিছু নয়। শাহরুখ, আমিরকেও নায়িকাদের ঠোঁটে ঠোঁট মেলাতে দেখা গেলেও সালমানের বেলায় এমনটি নয়। কিন্তু গত তিন দশকের ক্যারিয়ারে যা করেননি, সেটা রাধে ছবিতে ঘটিয়ে বসেছেন সলমন এটা মেনে নিতে একটু খটকা লাগছিল ভক্তদের।\nকেন অনস্ক্রিনে চুমু খান না সালমন? এই নিয়ে ইন্ডিয়া টুডে-কে দেওয়া সাক্ষাৎকারে সালমন জানিয়েছিলেন এই বিষয়টির সঙ্গে তিনি স্বচ্ছন্দ নন। সালমান বলেন, ‘আমরা যখন পরিবারের সঙ্গে ছবি দেখি, এবং সেখানে কোনও চুম্বনের দৃশ্য চলে আসে তখন সকলেই অস্বস্তিতে পরে এদিক ওদিক তাকায়। মেয়নে প্যায়ার কিয়া-তেও অন্তরঙ্গ মুহূর্ত সরাসরি দেখানো হয়নি। আমি যখন ছবিতে অভিনয় করি, আমি চাই সেটা সপরিবারে দেখা হোক। সবচেয়ে বেশি যেটা ঘটে সেটা আমি আমার শার্ট খুলে ফেলি। হয়ত সংলাপের মধ্যে কিছু দুষ্টুমি মাখানো জোক থাকে কিন্তু আপনি কখনই আমাকে লাভ মেকিং সিনের অংশ হতে দেখবেন না। ‘\nউল্লেখ্য, গত বছর ঈদে মুক্তি পাওয়ার কথা ছিল রাধে ছবিটির। করোনার জেরে এক বছর পিছিয়ে আসন্ন ঈদে মুক্তি পাবে ‘রাধে : ইয়োর মোস্ট ওয়ান্টেড ভাই’। করোনার কথা মাথায় রেখে থিয়েটারের পাশাপাশি জি-প্লেক্সে এবং জি ফাইভেও মুক্তি পাবে এই ছবি। পরিচালক প্রভু দেবার এই ছবিতে ভিলেনের ভূমিকায় রয়েছেন রণদীপ হুদা। ছবিতে গুরুত্বপূর্ণ চরিত্রে দেখা যাবে জ্যাকি শ্রফকে।


ইতালিতে যেভাবে কাটছে মুসলমানদের রমজান !! - Ekusher Bangladesh\nHome>Internation News>ইতালিতে যেভাবে কাটছে মুসলমানদের রমজান !!\nযদিও ইতালির সংবিধানে ধর্মবৈষম্য বৈধ নয়, তবু সেখানকার মুসলমানরা সরকার কর্তৃক মসজিদ খুলে দেয়ার ব্যাপারে অনিশ্চয়তার মধ্যে রয়েছেন। উল্লেখ্য, সারা বিশ্বের মুসলমান ইতিমধ্যে পবিত্র রমজান মাসের অর্ধেকের বেশি পাড়ি দিয়েছেন।এদিকে জার্মানিতে অধিকাংশ মসজিদই খুলে দেয়া হয়েছে। জার্মান ইসলামিক কাউন্সিলের সূত্রে জানা যায়, নির্দিষ্ট শর্তসাপেক্ষে সীমিত পরিসরে মুসলমানরা এরই মধ্যে জামাতের সালাত আদায় করছেন।\nঅধিকাংশ ক্ষেত্রেই দেখা গেছে, ইতালিতে বসবাসরত প্রায় ২.৫ মিলিয়ন মুসলমানের প্রার্থনাস্থল মসজিদগুলো সেখানকার বার ও রেস্টুরেন্টের পূর্বেই বন্ধ করে দেয়া হয়েছে। অথচ প্রকৃতপক্ষে তখন পর্যন্ত সরকারি কোনো আইনে উপাসনালয়গুলো বন্ধ ঘোষণা করা হয়নি।করোনার প্রকোপে গত মার্চে হঠাৎ করেই ইতালির সরকার সবধরনের সমাবেশের ওপর নিষেধাজ্ঞা জা’রি করে, ফলে তখন থেকেই বন্ধ ছিল চার্চ, সিনাগগ ও মসজিদসহ সব উপাসনালয়।\nযদিও ইতালির মসজিদগুলো পরিচালনার দায়িত্বে থাকা স্থানীয় মুসলমানরা করোনা প্রতিরোধে তৎক্ষণাৎ নিরাপত্তামূলক ব্যবস্থা গ্রহণ করেছিলেন।স্থানীয় মসজিদ ও ইসলামিক সেন্টারগুলোর একমাত্র আয়ের উৎস হলো মসজিদে আগত মুসল্লিদের দান।তাই ধর্মীয় গুরুত্বের পাশাপাশি মুসলমানদের জন্য মসজিদে সালাত আদায়ের সামাজিক গুরুত্বও রয়েছে। চার্চ এবং সিনাগগের মতো এখানকার মসজিদগুলোতে কোনো ধরনের সরকারি বরাদ্দ থাকে না।\nইতিমধ্যে ক’রো’না পরিস্থিতির উন্নতি হয়েছে, এবং সব বাণিজ্যিক প্রতিষ্ঠান পুনরায় চালু করার অনুমতি মিলেছে। তথাপি প্রয়োজনীয় নিরাপত্তামূলক ব্যবস্থা গ্রহণ করেও মসজিদগুলো খোলা রাখার অনুমতি দেয়া হয়নি।স্থানীয় মুসলমানরা মনে করছেন, উপাসনালয় সম্পর্কে প্রধানমন্ত্রীর এমন ঘোষণা নিঃসন্দেহে বৈ’ষ’ম্যমূলক। ইতালির ক্যাথলিক চার্চের সর্বোচ্চ ক্ষমতাসম্পন্ন একটি প্রতিনিধি (বিশপ) দল সরকারি এ সিদ্ধান্তের বিরোধিতা করে।\nএই বি’ত’র্কের পর ইতালির সরকার উপাসনালয় সম্পর্কে সিদ্ধান্ত পরিবর্তন করেছে। এখন থেকে প্রার্থনা সংক্ষিপ্ত করার শর্তে উপাসনালয়ে গিয়ে প্রার্থনায় অংশগ্রহণ করা যাবে।তবে মানুষ প্রবেশের পূর্বে উপাসনার স্থান অবশ্যই জীবাণুমুক্ত করে নিতে হবে। আর উপাসনালয়ে আগত সকলকে মাস্ক, গ্লাভস ও হ্যান্ড স্যানিটাইজার ব্যবহার করতে হবে।\nরমজান ও আসন্ন ঈদুল ফিতরকে সামনে নিয়ে এখন মুসলমানদের মধ্যেও মসজিদ খুলে দেয়ার ব্যাপারে আশার সঞ্চার হয়েছে। তারপরও স্থানীয় মুসলিম দায়িত্বশীলরা উদ্বেগ প্রকাশ করেছেন, কেননা ইতালিতে মুসলিম আর খ্রিস্টানদেরকে সমানভাবে বিবেচনা করা হয় না।পবিত্র রমজান মুসলমানদের জন্য সিয়াম সাধনা পালন করার মাস। এ মাসে রোজা ও তারাবির পাশাপাশি মুসলমানরা অন্যান্য সব ধর্মীয় কাজে বেশি বেশি আত্মনিয়োগ করে।


আয়ুর্বেদের পথে খুঁজে নিন সৌন্দর্যের চাবিকাঠি - Feminaera\nঅন্যান্য, ত্বকের যত্ন\nআমরা সকলেই জানি আয়ুর্বেদের মতো প্রাচীন বিজ্ঞান যে শুধু মানবশরীরকে একটি প্রাকৃতিক ও সামগ্রিক দৃষ্টিভঙ্গিতে বিচার করে তাই নয়, পাশাপাশি দীর্ঘমেয়াদি সুস্বাস্থ্যও এনে দেয় যার ফলাফল দীর্ঘস্থায়ী। কিন্তু তা সত্ত্বেও আমরা সে কথা ভুলে গিয়ে চটজলদি ফলাফল পেতে রাসায়নিক উপায়ই বেছে নিই। কিন্তু জানেন কি, শরীরের সুস্থতা রক্ষায় আয়ুর্বেদ কীভাবে কাজ করে? আসুন দেখে নেওয়া যাক আয়ুর্বেদিক ভেষজ, খাদ্য, নিয়ম এবং জীবনশৈলীর কিছু শ্রেষ্ঠ কৌশল যা আমাদের চুল আর ত্বক তো সুন্দর করে তোলেই, সামগ্রিকভাবে সুস্থ থাকতেও সাহায্য করে।\nআপনার শরীরে ত্বকের মাধ্যমেও খাবার পৌঁছোয়…\nএকটা কথা আমরা প্রায়ই মনে রাখি না। সেটা হল, ত্বকে এবং চুলে রাশিরাশি কেমিক্যালের ব্যবহার আমাদের শরীরের আভ্যন্তরীণ কার্যকলাপকেও প্রভাবিত করে। প্যারাবেনের মতো এই সব রাসায়নিক যে শরীরের কতটা ক্ষতি করে সে সম্পর্কে মানুষকে অবহিত করার প্রয়োজন আছে, কারণ আপনি শরীরের বাইরের অংশে যা যা লাগান আপনার ত্বক আর টিস্যু সে সব শুষে নেয়। আয়ুর্বেদের মতো ৫০০০ বছরের পুরোনো বিজ্ঞান এই বিষয়টি সম্পর্কে সম্যক ওয়াকিবহাল এবং সেজন্যই যে কোনও ধরনের সৌন্দর্যরক্ষা বা চিকিৎসার প্রয়োজনে আয়ুর্বেদে একটি সম্পূর্ণ প্রাকৃতিক পদ্ধতি অনুসরণ করা হয়।\nচুলের জন্য ম্যাজিক ভেষজ:\nদুর্দান্ত কিছু গুণের জন্য ভৃঙ্গরাজকে চুলের রাজা বলা হয়। ভৃঙ্গরাজ চুল ঠান্ডা রাখে, চুলের দ্রুত বৃদ্ধিতে সহায়তা করে, অকালপক্বতা রোধ করে এবং চুলে বাড়তি উজ্জ্বলতা ও ঝলমলেভাব এনে দেয়।\nসুস্থ চুলের গোড়ার কথা হল সুস্থ স্ক্যাল্প। মাথার ত্বক অর্থাৎ স্ক্যাল্পের সাধারণ বেশ কিছু সমস্যার সমাধান করতে সিদ্ধহস্ত এই ভেষজটি। এর অ্যান্টি-ইনফ্ল্যামেটরি ও অ্যান্টি-মাইক্রোবিয়াল গুণ মাথার ত্বক সুস্থ রাখতে সাহায্য করে।\nআমলা ভিটামিন সি-তে ভরপুর এবং এতে পর্যাপ্ত অ্যান্টি-অক্সিডান্টও রয়েছে যা চুলের স্বাভাবিক ক্ষয়ক্ষতি মেরামত করতে পারে।\nসাধারণ নারকেল তেল আর ভার্জিন কোকোনাট অয়েলের মধ্যে একটা বড়ো পার্থক্য রয়েছে। ভার্জিন কোকোনাট অয়েল কোল্ড প্রেস পদ্ধতির সাহায্যে নিষ্কাশন করা হয় যা তেলের সবটুকু গুণ বজায় রাখতে সাহায্য করে। কিন্তু সাধারণ নারকেল তেল চড়া উত্তাপের সংস্পর্শে আসে যা তেলের বহু পুষ্টিগুণ নষ্ট করে দেয় এবং তেলের কার্যকারিতাও কমিয়ে দেয়।\nআপনার চুলের ম্যাজিক খাদ্যতালিকা:\nআমন্ড, আখরোট, কুমড়োর বীজ, নারকেল এবং চিনেবাদাম চুলের জন্য বিশেষ উপকারী খাদ্য কারণ এদের প্রতিটিই ওমেগা-থ্রি ফ্যাটি অ্যাসিডে ভরপুর। আয়ুর্বেদ অনুযায়ী সন্ধের দিকে বাদাম খাওয়া উচিত কারণ ওই সময়ই শরীরের ক্ষয়ক্ষতি সারিয়ে তোলার স্বাভাবিক প্রক্রিয়াটি শুরু হয়।\nপ্রতিটি ভারতীয় গৃহস্থবাড়িতেই হলুদ, গোলমরিচ, কারিপাতা, সরষের মতো সাধারণ কিছু মশলাপাতি মজুত থাকে। চুলে শক্তি পৌঁছে দেওয়ার জন্য এই সব মশলা বিশেষ কার্যকরী। রান্না নামিয়ে ফেলার আগে তাতে কিছু কারিপাতা দিয়ে দিন। তাতে পাতার তরতাজাভাব বজায় থাকবে, রান্নাতে আলাদা স্বাদ আসবে আর আপনার তরিতরকারি ও সবজির পুষ্টিগুণও অনেকটাই বেড়ে যাবে।\nঝলমলে সুন্দর ত্বক আর চুল চাইলে সবুজ শাকসবজিকে খাদ্যতালিকায় রাখতেই হবে। সবুজ শাকসবজিতে পর্যাপ্ত আয়রন, ভিটামিন এ এবং সি থাকে যা শরীরে এনার্জির জোগান দেয় এবং স্বাস্থ্যরক্ষার জন্যও খুবই প্রয়োজন। আয়রন চুলের ফলিকলে অক্সিজেন পৌঁছে দেয় এবং ভিটামিনের অ্যান্টি-অক্সিডান্ট দ্রুত চুলের ক্ষয়ক্ষতি মেরামত করে, ফলে চুল ভঙ্গুর ও দুর্বল হয়ে যেতে পারে না।\nচুলের জন্য ম্যাজিক প্রক্রিয়া\nভৃঙ্গরাজ বা নারকেল তেলের মতো জরুরি তেল ব্যবহার করে গরম অয়েল মাসাজ নিতে পারলে তা একদিকে মানসিক চাপ কমিয়ে রক্ত সংবহনে সাহায্য করে এবং অন্যদিকে স্ক্যাল্পে ও চুলে আর্দ্রতা পৌঁছে দেয়। এই সব তেল মাথায় শোষিত হয়ে সারা শরীরে তাদের পুষ্টিগুণ ছড়িয়ে দেয়। তবে প্রাকৃতিক, প্যারাবেনহীন, কোল্ড প্রেসড তেলই ব্যবহার করবেন যাতে তেলের সম্পূর্ণ পুষ্টিগুণ ও উপকারিতা বজায় থাকে। সবচেয়ে প্রাকৃতিক ও কার্যকর ফলাফল পেতে ইন্দুলেখা ভৃঙ্গ তেলই ব্যবহার করুন।\nএই আয়ুর্বেদিক চিকিৎসা পদ্ধতিটিতে কপালের উপর ধীরে ধীরে গরম তেল ঢালা হয়। এর ফলে মানসিক চাপ, শারীরিক ক্লান্তি দূর হয়ে যায়, এবং চুল ও স্ক্যাল্পের স্বাস্থ্যের উন্নতি হয়। একমাত্র পেশাদার থেরাপিস্টই এই পদ্ধতিটি করাতে পারেন, তাই নিয়মিতভাবে হয়তো আপনি শিরোধারা নিতে পারবেন না। কিন্তু একবার নিলেই বুঝতে পারবেন সময়ের যথাযথ সদ্ব্যবহার করতে এর চেয়ে ভালো কিছু আর হতেই পারে না।\nত্বকের জন্য ম্যাজিক ভেষজ\nচন্দন সহজেই পাওয়া যায় এবং ত্বক উজ্জ্বল ও শীতল করতে চন্দন যে কতটা কার্যকর, তা অনেকেরই জানা। শুধু তাই নয়, ত্বকের অসমান রং, দাগছোপ কমাতেও চন্দন খুবই কাজের এবং সানট্যান কমাতে ও রোদে পোড়া ত্বক সারাতেও চন্দন সাহায্য করে।\nবুনো হলুদ /কস্তুরী হলুদ\nহলুদের অ্যান্টি-ব্যাকটেরিয়াল গুণ রয়েছে, ফলে ব্রণ, এমনকী ব্রণর দাগছোপ কমাতেও হলুদ দারুণ কাজ করে। ত্বকের সার্বিক সুস্থতা বজায় রাখার পাশাপাশি ত্বক উজ্জ্বল রাখতেও সাহায্য করে হলুদ। সাধারণ হলুদ আর কস্তুরী হলুদের মধ্যে প্রধান পার্থক্য হল কস্তুরী হলুদ ব্যবহার করলে ত্বকে হলুদ ছোপ পড়ে না যা সাধারণ হলুদ ব্যবহার করলে পড়ে।\nআপনার রান্নাঘরের অত্যন্ত জরুরি উপাদান এই জাফরান। পটাশিয়ামে ভরপুর জাফরান ত্বকের ক্ষয়ক্ষতি সারায় এবং ত্বক নতুন করে তৈরি করতে সাহায্য করে। জাফরানের অ্যান্টি-অক্সিডান্ট ও অ্যান্টি-ইনফ্ল্যামেটরি গুণ বয়সের থাবা দূরে রাখতে ও ব্রণ নির্মূল করতেও সাহায্য করে। আপনার প্রতিদিনের ত্বকের প্যাকে জাফরান ব্যবহার করলে দেখতে পাবেন ত্বক কেমন নিমেষে উজ্জ্বল হয়ে উঠছে!\nমঞ্জিষ্ঠা ত্বক শুদ্ধ করে এবং ক্ষয়ক্ষতি সারিয়ে তোলে, ফলে ফেসপ্যাকের জন্য মঞ্জিষ্ঠা অত্যন্ত ভালো একটি উপাদান। মুখের যে কোনও দাগ হালকা করতে বা ত্বকের ছোটখাটো সংক্রমণ, ব্রণর ব্যাকটেরিয়া সংক্রমণ ও ব্রণর দাগ কমাতে মঞ্জিষ্ঠা পাউডার ব্যবহার করুন।\nসৌন্দর্যচর্চার ক্ষেত্রে গোলাপের গুণ বহু শতাব্দী ধরে পরিচিত, একাধিক মহাদেশে গোলাপ রূপচর্চায় ব্যবহৃত হয়। গোলাপের পাপড়ির পাউডার ত্বক নিমেষে তরতাজা, শীতল ও উজ্জ্বল করে তুলতে পারে। গোলাপের অ্যান্টি-অক্সিডান্ট ফ্রি রাডিক্যালের হামলা প্রতিহত করে, ফলে ত্বকে বয়সের ছাপ পড়া অনেকটাই ব্যহত হয়।\nএটি একটি অল-পারপাস সুদিং জেল৷ সংবেদনশীল ত্বকে অ্যালো ভেরা বিশেষ কার্যকর, ছোটখাটো কাটা বা পোড়াতেও ভালো কাজ করে অ্যালো ভেরা৷ এটি ত্বকে সহজেই শুষে যায়৷ পুরু করে লাগালে এটি ময়শ্চারাইজ়ার বা ফেসপ্যাক হিসেবেও দুর্দান্ত৷ সংবেদনশীলতার কারণে ত্বক চট করে লাল হয়ে গেলে খুব ভালো কাজ দেয় অ্যালো ভেরা কারণ এতে জ্বালাপোড়া কমিয়ে ত্বক শীতল করার গুণ রয়েছে৷\nএটি একটি ওষধিগুণ সম্পন্ন ভেষজ৷ নিমের ত্বক বিশুদ্ধকারী ও ছত্রাক সংক্রমণরোধী উপাদান ব্রণ কমাতে সাহায্য করে৷ ত্বকে কোনও সমস্যা দেখা দিলে বা ব্রণ হলে ওই জায়গায় নিম তেল বা নিমের পাউডার লাগাতে পারেন৷\nআপনার ত্বকের ম্যাজিক খাদ্যতালিকা:\nবয়স কমাতে চাইছেন? সালাডে লেবুর রস বা খাওয়ার পরে এক গেলাস লেবুর জল আপনার মুখ থেকে বয়সের দাগছোপ সফলভাবে মুছে দিতে পারে৷ লেবুর ভিটামিন সি আর অ্যান্টি-অক্সিডান্টের গুণ শুধু হজমশক্তিকেই সাহায্য করে না, উপরন্তু ত্বকের বলিরেখা ও শুষ্কভাবও কমায় যা ত্বক বয়স্ক দেখানোর দুটি মূল কারণ৷\nবাড়িতে তৈরি অথবা ভালোমানের অর্গানিক ঘি নানারকম পুষ্টিগুণে ভরপুর৷ ঘি ও তার সমস্ত জরুরি ফ্যাটি অ্যাসিড হজমে সাহায্য করা থেকে শুরু করে ত্বক আর্দ্র ও উজ্জ্বল রাখতে এবং সামগ্রিক স্বাস্থ্যরক্ষায় সাহায্য করে৷\nভিটামিন ই ও অ্যান্টি-অক্সিডান্টের ভাঁড়ার আমন্ড৷ চটজলদি সুন্দর হয়ে উঠতে ব্যাগে সারাক্ষণ রেখে দিন আমন্ডের মতো ম্যাজিক খাদ্য!\nডাবের জল ও শাঁস\nঅনেকেই মনে করেন ডাবের শাঁস ওজন বাড়িয়ে দেয়৷ কিন্তু এই ধারণা ভুল৷ ডাবের শাঁস বরং বিপাকীয় ক্রিয়া জোরদার করে তুলে ওজন কমাতেই সাহায্য করে৷ ডাবের অ্যান্টি-অক্সিডান্ট টিস্যুর ক্ষয়ক্ষতি সারিয়ে তুলে ত্বক সুস্থ রাখে৷ ডাবের জল শরীরের আর্দ্রতা ধরে রেখে আপনাকে উজ্জ্বল ত্বক উপহার দেয়৷ এমনকী, বয়সের দাগছোপ দূরে রাখতেও ডাবের জল খুবই কাজের!\nত্বকের জন্য ম্যাজিক প্রক্রিয়া\nভ্যানিলা আইসক্রিম আর চকোলেট সস যেমন রাজযোটক, চন্দন আর হলুদের জুটিও তেমনি অব্যর্থ৷ ত্বকে হলুদ ছোপ পড়া আটকাতে কস্তুরী হলুদই ব্যবহার করুন৷ স্বাভাবিক ও কম্বিনেশন ত্বকের জন্য হলুদ গুঁড়ো আর চন্দন গুঁড়ো একসঙ্গে গোলাপজল দিয়ে মিশিয়ে ত্বকে লাগান৷ ত্বক শুষ্ক হলে গোলাপজলের বদলে ব্যবহার করুন দুধ৷ দেখুন একবার লাগানোতেই আপনার ত্বক কতটা উজ্জ্বল হয়ে উঠেছে!\nগোলাপ গুঁড়ো, আমন্ড গুঁড়ো আর জাফরানের ফেসপ্যাক\nতিনটি গুঁড়োই গোলাপজল আর মধু দিয়ে একসঙ্গে মিশিয়ে নিন৷ একটি দারুণ পুষ্টিকর ফেসপ্যাক তৈরি হয়ে যাবে৷ ত্বকের দাগছোপ, অসমান রং ঠিক করতে জুড়ি নেই এই প্যাকটির৷ এটি ব্যবহার করলে ত্বক নিমেষে আর্দ্রও লাগবে৷\nপার্টিতে যাওয়ার আগে লেবু মধুর ফেসপ্যাক\nরাতে বিয়েবাড়ি আছে, ত্বক নিমেষে ঝলমলে করে তোলার উপায় খুঁজছেন? উপায় রয়েছে হাতের কাছেই৷ দুটো ডিমের সাদা অংশ ফেটিয়ে নিন, তাতে যোগ করুন দু’ চামচ মধু আর আধখানা লেবুর রস৷ এই প্যাকটি মুখের রোমছিদ্র সঙ্কুচিত করতে সাহায্য করে, মুখের ত্বক টানটান করে তোলে, মুখ উজ্জ্বল দেখায়৷ এই প্যাকটি লাগিয়ে ধুয়ে ফেলার পর আগে ময়শ্চারাইজ়ার মেখে কিছুক্ষণ অপেক্ষা করুন, তারপর মেকআপ করতে শুরু করুন৷\nআমন্ড ফেস অ্যান্ড বডি স্ক্রাব\nকয়েকটা আমন্ড কয়েক ঘণ্টা জলে ভিজিয়ে রাখুন, তাতে খোসা ছাড়ানো সহজ হবে৷ তাড়াহুড়ো থাকলে জল গরম করে তাতে কয়েক মিনিট ভিজিয়ে রাখুন, তাতেও খোসা ঝটপট উঠে যাবে৷ টিস্যুতে চেপে বাদামগুলো শুকনো করে নিন, তারপর পিষে গুঁড়ো করে নিন৷ এই আমন্ডগুঁড়ো দু-তিন চাচামচ মধু আর কয়েক চিমটি দারচিনি গুঁড়োর সঙ্গে মিশিয়ে নিন৷ তাতে যোগ করুন আমন্ড, সেসেম বা নারকেলের মতো আপনার পছন্দসই যে কোনও তেল৷ মিশ্রণটায় একটা স্ক্রাব জেলের মতো ঘনত্ব আসবে৷ শুকনো মুখে এই স্ক্রাবটা লাগান, প্রয়োজনমতো জল মেশান৷ কয়েক মিনিট মাসাজ করে ধুয়ে ফেলুন৷ ত্বকে বিন্দুমাত্র তেলতেলেভাব থাকবে না, বরং নরম উজ্জ্বল ত্বক পাবেন!\nনারকেল তেলের ডিপ ক্লিন মাস্ক\nত্বক ডিটক্স করতে চান? কোনও কড়া পদ্ধতির সাহায্য না নিয়ে সহজেই এবার ডিটক্স করে ফেলতে পারেন আপনার ত্বক৷ এক চাচামচ কোল্ড প্রেসড ভার্জিন কোকোনাট অয়েলে আধ চাচামচ বেকিং সোডা মিশিয়ে পরিষ্কার মুখে লাগান৷ দশ মিনিট পরে ধুয়ে ফেলুন৷ আপনার ত্বক ভিতর থেকে পরিষ্কার মনে হবে৷ আপনাকে যদি প্রতিদিন দীর্ঘ সময় বাইরে কাটাতে হয়, অথবা রোদের মধ্যে বা দূষিত আবহাওয়ায় কাজ করতে হয়, তা হলে এই মাস্কটি থেকে খুবই উপকৃত হবেন৷ নিয়মিত ব্যবহারে (সপ্তাহে দু’বার) দেখতে পাবেন ত্বক কেমন ধীরে ধীরে স্বাস্থ্যদীপ্ত দেখাতে শুরু করেছে৷ আপনার যদি ব্রণ থাকে, তা হলেও এই প্যাকটি ব্যবহার করলে যথেষ্ট উন্নতি দেখতে পাবেন৷\nজীবনচর্যার ম্যাজিক উপায়:\nআয়ুর্বেদে হাঁটাকে শ্রেষ্ঠ ব্যায়াম বলে মনে করা হয় কারণ এর ফলে গোটা শরীরেই সঞ্চালন হয় অথচ কোথাও বেশি চাপ পড়ে না৷ প্রকৃতির মধ্যে কিছুক্ষণ হাঁটলে আপনার ইন্দ্রিয়গুলো শান্ত হয়, হৃদযন্ত্রের স্বাস্থ্য উন্নত হয় এবং ওজনও নিয়ন্ত্রণে থাকে৷\nসারাদিনে কাজের ফাঁকে ফাঁকে শরীরকে বিশ্রাম দেওয়া খুবই দরকার। এতে স্ট্রেস কমে, মনোযোগ ধরে রাখা যায় এবং শরীরও ঠান্ডা থাকে। আপনি অফিসেই থাকুন বা বাড়িতে, কিছুক্ষণের জন্য ফোন, টিভি ও কম্পিউটার বন্ধ করে দিন। আরামদায়ক অবস্থায় বসে চোখ বন্ধ করুন। এবার গভীরভাবে শ্বাস নিন। প্রতিটি শ্বাসে অনুভব করুন কীভাবে আপনার শরীরে বাতাস ঢুকছে ও বেরোচ্ছে। প্রতিদিন তিনবার দশ মিনিটের জন্য এই অভ্যাসটা করলেই আপনার সার্বিক ভালো থাকা ও মনোযোগে চোখে পড়ার মতো উন্নতি দেখতে পাবেন।\nটাটকা খাবার খান\nআজকের মাইক্রোওয়েভের যুগে প্যাক করা লাঞ্চ আর ফ্রিজে রাখা ডিনারে অভ্যস্ত হয়ে পড়া খুবই স্বাভাবিক। কিন্তু আয়ুর্বেদ বলছে, টাটকা তৈরি করা গরম খাবার শরীরে প্রয়োজনীয় পুষ্টি পৌঁছে দেয় এবং শরীরকে আরাম দেয়। টাটকা গরম খাবার খাওয়া সব সময় সম্ভব নয় ঠিকই, কিন্তু প্রক্রিয়াজাত এবং প্যাক করা খাবার আর প্রক্রিয়াজাত মিষ্টি খাবার তো বাদ দেওয়াই যায়, তাই না? তাতেই শরীরে ক্ষতির পরিমাণ অনেক কমাতে পারবেন।\nহাতে গ্যাজেট নিয়ে খাওয়া নয়\nটিভির সামনে বসে বা ফোন দেখতে দেখতে খাওয়ার মধ্যে আপাতভাবে ক্ষতিকর কিছু না থাকলেও আয়ুর্বেদ বলছে, এভাবে খেলে আপনার শরীরে প্রয়োজনীয় পুষ্টি পৌঁছোয় না। বরং শান্ত পরিবেশে খাবার খেলে তা থেকে শরীর বেশি পুষ্টি পায়।\nমাঝেমধ্যে শরীর ডিটক্স করুন\nকাঁচা সবজি, টাটকা ফল, ভেষজ চা, শুকনো ফল খান। এই সব খাবারের পুষ্টিগুণ শরীরকে ভিতর থেকে পরিষ্কার করতে সাহায্য করবে। যেদিন ডিটক্স করবেন, সেদিনট সমস্ত রান্না করা খাবার, প্রক্রিয়াজাত খাবার, চিনি ও মিষ্টি থেকে দূরে থাকুন। এতে শরীর পর্যাপ্ত এনার্জি পাবে, সমস্ত টক্সিনও বেরিয়ে যাবে।\nআয়ুর্বেদ মাসাজের উপর খুব জোর দেয়। শরীর থেকে টক্সিন বা বিষাক্ত পদার্থ বের করে রক্ত সঞ্চালন বাড়াতে সাহায্য করে মাসাজ। তা ছাড়াও মাসাজের অন্য উপকারিতাও রয়েছে। সার্বিকভাবে ভালো থাকার জন্য মানসিক চাপ কমিয়ে ভালো ঘুমেরও প্রয়োজন রয়েছে, যা মাসাজ থেকে পাওয়া যায়। সৌন্দর্যের দিক থেকে দেখতে গেলে মাসাজ ওজন কমাতে সাহায্য করে, ত্বকের অবস্থা ভালো করে, গায়ের রংও উজ্জ্বল করে তোলে। ইন্দুলেখা ভৃঙ্গ অয়েল দিয়ে নিয়মিত মাথায় মাসাজ নিন। এতে রয়েছে একটি সেলফি চিরুনি অ্যাপ্লিকেটর যা স্ক্যাল্পে সরাসরি তেল পৌঁছে দেয়, এবং এ থেকে আপনি দীর্ঘমেয়াদি সুফল পেতে পারেন।\nনিজস্ব কোনও শখের চর্চা করুন\nআয়ুর্বেদ বলছে, সুস্থ শরীর পেতে হলে সুস্থ মন থাকাও খুবই দরকার এবং সে জন্য আয়ুর্বেদ একটি সার্বিক প্রক্রিয়ার উপর জোর দেয়। মানসিক চাপ কমাতে ও সার্বিকভাবে সুস্থ থাকার জন্য জীবনে কোনও একটা শখ থাকা খুব দরকার। গান শুনুন, বন্ধুদের সঙ্গে সিনেমা দেখুন, সপ্তাহান্তে ট্রেকিংয়ে বেরিয়ে পড়ুন। এমন কিছু করুন যা আপনাকে সবসময় উৎসাহী, চনমনে ও তরুণ করে রাখবে।\nআয়ুর্বেদিক পদ্ধতিতে জীবনচর্যার এই প্রাথমিক নিয়মগুলি মেনে চললে সকলেই পরিপূর্ণ স্বাস্থ্য ও সৌন্দর্যের অধিকারী হতে পারবেন। সবসময় সুস্থ থাকুন, সুন্দর থাকুন!\nএডভোকেট সুলতানা মাহমুদ November 22, 2020


উইকিপিডিয়া:প্রশাসকদের আলোচনাসভা/সংগ্রহশালা/২০১৮/৭-১২ - উইকিপিডিয়া\n< উইকিপিডিয়া:প্রশাসকদের আলোচনাসভা | সংগ্রহশালা\nএই পাতাটি একটি সংগ্রহশালা। দয়া করে এটি সম্পাদনা করবেন না! এমনকি একটি পুরানো আলোচনা চালিয়ে যেতে, মূল পাতা ব্যবহার করুন।\nপ্রশাসকদের আলোচনাসভার সংগ্রহশালা\nজানুয়ারি - জুন\nজুলাই - ডিসেম্বর\n২০১৪ নেই ১২\n২০১৫ ১ থেকে ৬ ৭ থেকে ১২\n২০১৬ ১ থেকে ৬ ৭ থেকে ১২\n২০১৭ ১ থেকে ৬ ৭ থেকে ১২\n২০১৮ ১ থেকে ৬ ৭ থেকে ১২\n২০১৯ ১ থেকে ৬ ৭ থেকে ১২\n২০২০ ১ থেকে ৬ ৭ থেকে ১২\n২০২১ ১ থেকে ৬ ৭ থেকে ১২\n১ হেল্প হেল্প হেল্প\n২ নিবন্ধের নামগুলোর প্রতি দৃষ্টি দিন\n৩ Delete promotional user page\n৪ একটি অনুরোধ\n৫ ইন্টারফেস প্রশাসকত্বের আবেদন পাতা\n৬ সাহায্য দরকার\n৮ আইপি অ্যাড্রেস কর্তৃক বারংবার ধ্বংসপ্রবণ সম্পাদনা\n৯ একটি সক পাপেটের বিরুদ্ধে অভিযোগ\n১০ স্যাটানিক স্পিস এন্ড রিলিজিয়াস ম্যাটার,পাতাটি কেন অপসারন করা হলো ?\n১১ ভূল অপসারিত পাতা প্রদর্শণ\n১২ স্পাম ছাকনি\n১৩ বাধাদানের আবেদন\n১৪ পাতা অপসারণের অনুরোধ\n১৫ New Wikimedia password policy and requirements\n১৬ ব্যবহারকারী পাতা সম্পর্কে\n১৮ ধ্বংসপ্রবণতামূলক সম্পাদনা এবং বাধাদান\nহেল্প হেল্প হেল্প\nআমি এখানে একজন সাধারন সদস্য আমাকে আপ্নারা সাহায্য করতে পারেন\n@Gsm sohan: বলুন। --আফতাব (আলাপ) ১৩:৪৮, ২৩ জুলাই ২০১৮ (ইউটিসি)\nআপনারা আমাকে যে মেসেজ দেন এটার উত্তর আমি কি এখানেই দিব????\n@Gsm sohan: না। আপনার আলাপ পাতায় দেয়া বার্তাগুলিতে উত্তর দিতে হলে তা আপনার আলাপ পাতায় দিন। এখানে দিতে হবে না। আফতাব (আলাপ) ১৫:২৭, ২৩ জুলাই ২০১৮ (ইউটিসি)\nআপনি যেমন আমাকে উল্লেখ করে বার্তা দিচ্ছেন আমি কি এভাবে আপনাকে বার্তা দিতে পারব\n@আফতাবুজ্জামান এবং আফতাব:\nনিবন্ধের নামগুলোর প্রতি দৃষ্টি দিন\nউইকিপিডিয়ায় নিবন্ধ সৃষ্টির ক্ষেত্রে ব্যবহারকারীরা অনেকটাই স্বেচ্ছাচারী। নিজেদের মতো নাম ব্যবহার করেন, এক্ষেত্রে কোনো সমন্বিত নামকরণ ব্যবস্থা নাই। যার ফলাফল আরেকটি নিবন্ধ তৈরি কিংবা অন্য কোনো নিবন্ধ সম্পাদনার ক্ষেত্রে বোঝা যায়। কোনো বিষয়সম্পর্কিত নিবন্ধ যে উইকিপিডিয়ায় কী নামে আছে, আদৌ আছে কিনা, তা বোঝাই যায় না। যার ফল, অধিকাংশ নিবন্ধেই লাল রঙা সংযোগ, কিংবা উইকিপিডিয়ানদের মূল্যবান সময় নষ্ট।\nনিবন্ধগুলোর নামে অনেক সময় অপ্রয়োজনীয় হসন্ত ব্যবহার করা হয়, অপ্রাসঙ্গিক যুক্তবর্ণ ব্যবহার করা হয়। যার ফলও চোখের সামনেই। আমি আজকেও হসন্তের জন্য একটি সংযোগ দিতে ব্যর্থ হয়েছি এবং এ কারণেই এখানে লিখতে আসা।\nআবার বিচিত্র, কিম্ভুতকিমাকার, দাঁতভাঙা নামের উইকিনিবন্ধও খুব একটা অপ্রতুল নয়। ও-র্গ্যান-'জিগ্স-ব্রাল-ব্যাং-ছুব-র্দো-র্জে এর একটি উদাহরণ। বিদেশি শব্দের এমন সব প্রতিবর্ণ যদি ব্যবহৃত হয়, তবে অতি সত্বর বাংলা উইকিতেও সরলীকৃত বাংলা বর্ণমালার প্রয়োজন হবে। প্রশাসকদের নিকট অনুরোধ করব, উল্লিখিত নামের উচ্চারণটা শিখিয়ে দেবেন কি?\nআর একটা ব্যাপার, উইকিতে প্রচলিত নামের ব্যবহার না করে সর্বাধিক অপ্রচলিত নামের ব্যবহার আমাকে খুব কষ্ট দেয়। আমাকে একটু বলুন রিও ডি জেনিরো উচ্চারণ না করে কে রিউ দি জানেইরো উচ্চারণ করবে? এই সমগ্র বাংলায় আইভরি কোস্টের নাম কোত দিভয়ার কয়জন জানেন? বাংলাদেশের অনেকেই পড়াশোনার রেফারেন্স হিসেবে উইকিপিডিয়ার আশ্রয় নেন। তারা কি এইসব নিবন্ধের বিশিষ্ট নাম দেখে ধন্দে পড়ে যাচ্ছে না?\nবাংলা উইকিপিডিয়া সমগ্র বিশ্বে বাংলা ভাষার প্রতিনিধিত্ব করে। কিন্তু সেই বাংলা উইকিপিডিয়াই যদি বাঙালিদের প্রতিনিধিত্ব  না করে, এর চেয়ে কষ্টের আর কী হতে পারে?\nহ্যা, এক্ষেত্রে অনেকেই আবার সঠিক উচ্চারণের দোহাই দেবেন। এইরকম পরিস্থিতির মুখোমুখি আগেও হয়েছি। তাই একটা উদাহরণ দিই যা বাংলা শিক্ষকেরা শিক্ষার্থীদের ব্যাকরণ শিক্ষার সময় দিয়ে থাকেন। বলা হয় যে, ব্যাকরণ কখনোই মানুষের ভাষাকে নিয়ন্ত্রণ করে না, বরং মানুষের ভাষার নিয়মই হচ্ছে ব্যাকরণ। এখন আপনারাই বলুন, উচ্চারণ কি ভাষাকে নিয়ন্ত্রণ করবে, নাকি ভাষারীতি অনুযায়ী উচ্চারণ নিয়ন্ত্রিত হবে?\nযাই হোক, নিবন্ধের নামকরণে একটি সম্মিলিত নিয়মাবলির প্রস্তাবটি বিবেচনা করে দেখবেন। এতোবড় বার্তা দিয়ে আপনাদের মূল্যবান সময় নষ্ট করেছি, এজন্য দুঃখিত; সেইসাথে কষ্ট করে পুরো বার্তাটি পড়ার জন্য অশেষ ধন্যবাদ।। -- আদিব (আলাপ) ১২:২৪, ১ আগস্ট ২০১৮ (ইউটিসি)\nবাংলা উইকিপিডিয়াতে শিরোনাম হিসেবে প্রচলিত নাম ব্যবহার করা নিয়ে অনেক আলোচনা হয়েছে এবং উইকিপিডিয়াতে প্রচলিত নামকে শিরোনাম হিসেবে ব্যবহার করতে হবে এ ব্যাপারে একটি নীতিমালাও রয়েছে। এ ব্যাপারে আলোচনায় প্রচলিত নামই ব্যবহার করার ব্যাপারে বিভিন্ন সময় সবাই সম্মত হয়েছেন। কমপক্ষে যাতে আলোচনা করা হয় অধিক প্রচলিত নামগুলো স্থানান্তর করার সময়। বিশেষ করে জাহিন ভাই এই ব্যাপারটি একেবারেই পাত্তা দিচ্ছেন না। রিউ দি জানেইরু নামে স্থানান্তরের কোন মানেই হয় না। জাহিন ভাইকে আবারও অনুরোধ করবো, শিরোনামসমূহ এভাবে অপ্রচলিত নামে স্থানান্তর না করতে। ~ যুদ্ধমন্ত্রী আলাপ ০৫:২৩, ৫ আগস্ট ২০১৮ (ইউটিসি)\nআমি পাত্তা দিচ্ছি না একেবারেই ভুল কথা। এ ব্যাপারে বিগত এক দশকেরও বেশি সময় ধরে এ নিয়ে আমি হাজার হাজার বাক্য খরচ করেছি ও বিভিন্ন সময়ে বিভিন্ন জনের সাথে আলোচনায় অংশ নিয়ে এ ব্যাপারে আমার দৃষ্টিভঙ্গি ব্যাখ্যা করেছি, এবং সেগুলি যথাসর্বোচ্চ সম্ভব যুক্তি দিয়েই করেছি। আমার সাথে কেউ কেউ একমত হয়েছেন, আবার কেউ কেউ হননি। দরকার হলে আবারও আলোচনা করব। আদিবকে অসংখ্য ধন্যবাদ বিষয়টি আবার উত্থাপন করার জন্য। আপনি খুবই সুন্দর ভাষাতে অনেকটা অনুযোগ-উপরোধের সুরেই বিস্তারিত এই বার্তাটি লিখেছেন, যার জন্য আপনি ধন্যবাদের যোগ্য। আমি আপনার বার্তা আগাগোড়া পড়েছি। আমি আপনার সাথে পুরোপুরি একমতও নই, আবার পুরোপুরি বিপক্ষেও নই, আমার অবস্থান মাঝামাঝি কোথাও। আমি খানিক পরে আপনার বার্তার বিষয় ধরে ধরে উত্তর দিচ্ছি। আমার মতে একটা বিশ্বকোষের জন্য ভাষার ব্যাপারটা বেশ সুক্ষ্ম ও স্পর্শকাতর একটি বিষয় এবং এটা ক্রমাগত ও বিস্তারিত আলোচনা করে করেই ঠিক করতে হবে। ভাষার সুক্ষ্মতা নিয়ে যাদের মাথাব্যথা তেমন নেই, যারা ভাষার প্রয়োগ নিয়ে যুক্তিযুক্ত আলোচনায় অংশ নিতে চান না বরং এড়িয়ে চলতে চান, যারা সুক্ষ্ম ও স্পষ্টতাকামী বুদ্ধিবৃত্তিক আলোচনার ব্যাপারে অনীহ, তারা হঠাৎ করে আলোচনায় বসে দুই-তিনজন মিলে একটা অস্পষ্ট সামগ্রিক নীতি বানিয়ে চাপিয়ে দিলে তো হবে না, এ ব্যাপারে ব্যাপক আলোচনা করে কেস-বাই-কেস আগাতে হবে। আর ভাষার সুক্ষতার ও যথাযথতার ব্যাপারে যারা আসলেই জ্ঞানী, যারা ভাষা নিয়ে কাজ করেন, তাদের কথার দাম দিতে হবে, তাদের সাথে আলোচনায় অংশ নিতে হবে, তাদের যুক্তি বোঝার চেষ্টা করতে হবে। আশা করি আপনি খোলা মন নিয়ে শুনবেন, বুঝতে চেষ্টা করবেন, এবং আলোচনায় অংশগ্রহণ করবেন। --অর্ণব (আলাপ | অবদান) ০৮:৪৯, ৫ আগস্ট ২০১৮ (ইউটিসি)\nঅর্ণব ভাই, আপনি পাত্তা দেন সেটা জেনে খুশি হলাম কিন্তু সেটি যদি আপনি আপনার সম্পাদনাতেও প্রতিফলন ঘটাতেন তাহলে খুশি হতাম। আপনার নাম স্থানান্তর নিয়ে এরপূর্বেও বেশ কয়েকবার আলোচনা হয়েছে বা অন্য ব্যবহারকারীরা সেটি নিয়ে আপত্তি প্রকাশ করেছেন এবং যদি আপনি পাত্তা দিতেন সেক্ষেত্রে বারবার এমন হওয়ার কথা নয়। আপনি বলেছেন আপনি বিভিন্ন সময় যুক্তি দিয়েছেন এবং হ্যাঁ, যুক্তি আপনি দিয়েছেন বটে কিন্তু অন্যদের মতামতকেও অগ্রহ্য করেছেন। আমার যুতদূর মনে পরে, আপনাকে কোন একটি আলোচনায় শেষ পর্যন্ত একটি অনুরোধ করা হয়েছিলে যে, প্রচলিত নামগুলো উদ্ভট নামে স্থানান্তরের পূর্বে কমপক্ষে যেন আলোচনাটা করে নেন। কিন্তু আপনি সেটিও যে করছেন না। উইকিপিডিয়াতো আমরা একটি সম্প্রদায়, সেখানে এভাবে আপনি নিজের মতকে প্রাধান্য দিয়ে করতে থাকলে কিভাবে হবে? ~ যুদ্ধমন্ত্রী আলাপ ০৯:০০, ৫ আগস্ট ২০১৮ (ইউটিসি)\nপ্রিয় নাহিদ, এ ব্যাপারে অসংখ্যবার আলোচনা হয়েছে। আপনার কথার উপস্থাপনের ধরন দেখে মনে হচ্ছে সব তথাকথিত "উদ্ভট" শব্দ লেখার দোষ আমার, এবং আমার যুক্তির কোনও দাম নেই, আমার সাথে কোনও দিন সম্প্রদায়ের অন্য কেউ একমত হয় নি, এ ব্যাপারে চূড়ান্ত সিদ্ধান্ত নেয়া হয়ে গেছে, ইত্যাদি। এটা একেবারে সত্যি নয়। উইকির শুরু থেকেই, আজ থেকে ১ দশক আগে, বিদেশী শব্দ প্রতিবর্ণীকরণের ব্যাপারে অন্যান্য ভাষা বিষয়ক জ্ঞানী ব্যবহারকারীদের সাথে মিলে প্রতিবর্ণীকরণের নীতিমালা বানানোর চেষ্টা করেছি। তখন বর্তমান ব্যবহারকারীদের অনেকে উইকিতে ছিলেনই না। আমাদের লক্ষ্যই ছিল যথাসম্ভব সরল বাংলা বানানে কিন্তু মূল উচ্চারণের দিকে লক্ষ্য রেখে নিয়ম বানানো; এগুলি অত্যন্ত সুক্ষ্ম ও কষ্টকর কাজ। এগুলি যে করে, সে-ই জানে এটা কতটা কঠিন। আর যে জানে না, জানতে চায়ও না, তার জন্য এটা "উদ্ভট" লাগতে পারে। এখন যদি কেউ বিস্তারিত আলোচনা না করে এক কথায় "উদ্ভট" তকমা লাগিয়ে যুক্তি প্রত্যাখ্যান করে, যুক্তি শুনতে না চায়, আলোচনা করতে না চায়, নিজেরাই আলোচনা শেষ করে সিদ্ধান্ত নিয়ে ফেলে, তাহলে জিনিসটা খুবই দুঃখজনক পর্যায়ে চলে যায়। আমি উইকিসম্প্রদায়ের অন্যতম অংশ, সম্প্রদায়ের আরও অনেকেই বিভিন্ন আলাপ পাতায় আমার সাথে একমত পোষণ করেছেন, এবং সর্বোপরি আমার যুক্তিগুলি আমি অত্যন্ত চিন্তাভাবনা করে দিয়েছি। সুতরাং আমার দৃঢ় বিশ্বাস আছে যে উইকি সম্প্রদায় এ ব্যাপারে আমার সাথে একমত হবেন। --অর্ণব (আলাপ | অবদান) ০৯:৪৭, ৫ আগস্ট ২০১৮ (ইউটিসি)\nভাই, আপনাকে ধন্যবাদ প্রতিবর্ণীকরণে অনেক পরিশ্রম করার জন্য। এটা অবশ্যই প্রসংশার দাবিদার এবং প্রতিবর্ণীকরণ নিয়ে কারো কোন সমস্যা থাকার কথা নয়। কিন্তু উইকিপিডিয়ার নীতিমালা অনুসারে কমন নেইম যেটা থাকে সেটা নিবন্ধের শিরোনাম করার নিয়ম। প্রতিবর্ণীকরণ যখন প্রচলিত নাম থাকবে না তখন করেন, সেটাতে কেউ আপত্তিও করেনি কখনো। আবারও বলছি, “উদ্ভট” শব্দটি ব্যবহার করেছি শুধুমাত্র প্রচলিত নামকে অপ্রচলিত নামে স্থানান্তরের। আমার দুটি প্রশ্ন, ১) আপনি কি নীতিমালা অগ্রহ্য করবেন প্রচলিত নামগুলোর ক্ষেত্রে? ২) আপনি অভিজ্ঞ ব্যবহারকারী এবং আমাদের এখনকার প্রায় সব ব্যবহারকারী থেকে পুরাতন তাই বলে যে নামগুলো নিয়ে বিতর্ক তৈরি হতে পারে সেগুলোতো স্থানান্তরে আগে আলোচনা করতে হয়, এটা সাধারণ নর্ম। তাহলে আপনি কেন আলোচনা না করে স্থানান্তর করে দিচ্ছেন? ~ যুদ্ধমন্ত্রী আলাপ ১২:৫০, ৫ আগস্ট ২০১৮ (ইউটিসি)\nএখনো আলোচনাসভায় আপনার পাতা স্থানান্তর নিয়ে একটি অনুচ্ছেদ উন্মুক্ত আছে। এছাড়া, আপনার স্থানান্তর নিয়ে এখানে আলোচনা আছে। আপনার আলাপ পাতাতেও বর্তমানে একটা আপত্তি রয়েছে। এছাড়া, আরও বেশ কিছু আলোচনা আছে শুধুমাত্র আপনার অপ্রচলিত নামে স্থানান্তর নিয়ে। উদাহরণ যেগুলো দিলাম সেখানে কেউই, আপনি ব্যতীত অপ্রচলিত নামে স্থানান্তরের কথা বলেন নি। ভিন্ন ভিন্ন সময়ে হওয়া এই একই বিষয়ে আলোচনা যদি বারবার একজন অভিজ্ঞ ব্যবহারকারীর সাথে করতে হয় সেটাও কাম্য নয়। ~ যুদ্ধমন্ত্রী আলাপ ১৩:০৪, ৫ আগস্ট ২০১৮ (ইউটিসি)\nউইকিপিডিয়ায় কাজ করা কিন্তু গবেষণা না। উইকিপিডিয়া যেহেতু সাধারণ ব্যবহারকারী থেকে শুরু করে সকল ব্যবহারকারীদের জন্য তাই এর ভাষা সবসময়ই সাধারণের উপযোগী হওয়াটা জরুরী। প্রচলিত নামে যদি নিবন্ধ না থাকে তাহলে তো সে নিবন্ধ কেউ খুঁজেই পাবে না! ‘ক্রিকেট’ বানানটি যদি ‘কৃকেট’ লেখা হয় উচ্চারণ ঠিক থাকলেও বানানটি ঠিক নেই। কিন্তু এ বানানেই দীর্ঘদিন বাংলাদেশের একটি শীর্ষ মিডিয়া সংবাদ প্রকাশ করে গেছে। এখন প্রচলিত শব্দ যদি ‘ক্রিকেট’ হয় তা হলে উইকিপিডিয়াতে সে সংক্রান্ত নিবন্ধটি কিন্তু ‘ক্রিকেট’-ই লিখতে হবে। এখন আমি যদি মনে করি না, ‘কৃকেট’ সঠিক এবং সে নামেই নিবন্ধ করি তাহলে তো আর সাধারণের জন্য বিষয়টা হলো না। শুধুমাত্র যারা ‘ক্রিকেট’ কে ‘কৃকেট’ হিসেবে দেখে বা বলে তাদের জন্যই নিবন্ধটা হলো। আমি সবসময়ই প্রচলিত শব্দ ব্যবহারের পক্ষে। --নুরুন্নবী চৌধুরী (হাছিব) • আলাপ • ১৩:৫১, ৫ আগস্ট ২০১৮ (ইউটিসি)\nপ্রশাসকদের ধন্যবাদ প্রমিত বানানের বিষয়টিকে গুরুত্ব দিয়ে আলোচনা করার জন্য। আশা করছি শীঘ্রই একটি সিদ্ধান্তে উপনিত হওয়া যাবে। কিন্তু অনেকক্ষেত্রেই প্রমিত ও প্রচলিত নামে শিরোনাম থাকা সত্বেও আরেকটি বিষয়ে সমস্যায় পড়তে হয়। সেটি হচ্ছে - 'হসন্ত'-এর অবাধ ব্যবহার!\nউইকিপিডিয়ায় হসন্ত যেসব ক্ষেত্রে ব্যবহৃত হচ্ছে তার অধিকাংশই অপ্রয়োজনীয়। মনে হতে পারে হসন্তের ব্যবহার এমন আর কী? কিন্তু এটাও অনেক সময় অসুবিধার সৃষ্টি করে। বিশেষত, নিবন্ধ সংযোগের ক্ষেত্রে দ্বিধা সৃষ্টি করে, কোনো নিবন্ধের শিরোনামে হসন্ত যুক্ত আছে নাকি নেই? অনেক সময় দেখা গেল, হসন্ত ছাড়া একটি নামে সংযোগ দিলাম, দেখাচ্ছে এই নামে কোনো নিবন্ধ নেই। কিন্তু আসলেই এই সম্পর্কে একটি নিবন্ধ আছে, তবে শিরোনামে একটি ছোট্ট হসন্ত যুক্ত আছে।\nএবার আমার অভিজ্ঞতাটাই বলি। ময়মনসিংহের মুমিনুন্নেসা কলেজের কৃতি ব্যক্তিত্ব ইফফাত আরা। উইকিপিডিয়া ঘেটে বের করলাম এই নামে একটি নিবন্ধ আছে - ইফ্ফাত আরা। এইখানে দেখতেই পাচ্ছেন, সংযোগটির রঙ লাল! কিন্তু খুঁজে দেখুন, একই দর্শনের একটি নিবন্ধ আছে উইকিতে। এইভাবেই আমি সংযোগটা দিতে ব্যর্থ হলাম। কারণ আমার সফটওয়ার 'ফ্ফ'-কে একটিমাত্র অক্ষর বিবেচনা করছে। এক্ষেত্রে নামটা ইফফাত আরা লিখলে কী আমরা ইফোফাত আরা পড়তাম?? এইখানে হসন্ত কী করছে? আমার প্রশ্ন জাগে। হসন্ত ছাড়া লেখার নিয়ম কি বাংলায় নাই?\nআরেকটি বিষয় হচ্ছে যুক্তবর্ণ। অনেক সফটওয়ারই উদ্ভট যুক্তবর্ণ তৈরি করতে পারে। যেমনঃ 'ল্দ' 'ক্দ’ ইত্যাদি। বাংলায় এসবের কোনো ব্যবহার রয়েছে? যন্ত্র তো যান্ত্রিকভাবে শিখেছে একটা অক্ষরের সাথে আরেকটা অক্ষর জুড়ে দিলেই যুক্তবর্ণ হয়ে যায়। কিন্তু আমরা কি এইসবের পরীক্ষামূলক প্রয়োগ উইকিপিডিয়াতেই করব? এই ব্যাপারেও আপনাদের সদয় দৃষ্টি আকর্ষণ করছি। -- আদিব (আলাপ) ০৯:৫২, ৬ আগস্ট ২০১৮ (ইউটিসি)\nপুনশ্চ: আমি বলছি না, হসন্তের ব্যবহার একেবারে বন্ধ করে দিতে। হসন্ত বাংলা ভাষার আনুষঙ্গিক বিষয়। যেখানে প্রয়োজন, হসন্ত ব্যবহার করতেই হবে। কিন্তু অপ্রয়োজনীয় হসন্তের ব্যবহার বন্ধ করুন। -- আদিব (আলাপ) ০৯:৫২, ৬ আগস্ট ২০১৮ (ইউটিসি)\nপুনশ্চ: মাদার তেরেসাকে মাদার টেরিজা লেখার ব্যাপারেও মতামত প্রত্যাশা করছি। -- আদিব (আলাপ) ১১:৩০, ৭ আগস্ট ২০১৮ (ইউটিসি)\nDelete promotional user page\nPlease can someone assist with deleting this promotional user page https://bn.wikipedia.org/wiki/ব্যবহারকারী:Aabir_Ahammed — Gbawden (আলাপ • অবদান) এই স্বাক্ষরহীন মন্তব্যটি যোগ করেছেন।\nআসসালামু আলাইকুম! এখানে সুরক্ষিত একটি টেমপ্লেট সম্পাদনার অনুরোধ করেছিলাম। কোন প্রশাসক কি একটু দেখবেন? আ হ ম সাকিব (আলাপ · অবদান · ইমেইল) ১৫:১১, ২৯ আগস্ট ২০১৮ (ইউটিসি)\nইন্টারফেস প্রশাসকত্বের আবেদন পাতা\nযেহেতু ইন্টারফেস প্রশাসকত্ব একটি স্পর্শকাতর বিষয় এবং এটি সফটওয়্যারের সাথে সম্পর্কযুক্ত, তাই প্রশাসক হবার আবেদন পাতা থেকে পৃথক করে ইন্টারফেস প্রশাসকত্বের আবেদনের জন্য পাতা তৈরি করেছি। মূল আবেদন পাতা, টেমপ্লেট এবং এতদসংক্রান্ত বার্তা পাতা। কাজটি ভুল হলে জানাবেন। আ হ ম সাকিব (আলাপ · অবদান · ইমেইল) ১৪:৪৭, ৩১ আগস্ট ২০১৮ (ইউটিসি)\nআমি একটি নতুন নিবন্ধ তৈরী করতে চাইছি। কিভাবে করবো বলবেন কি? — Mohammad Safin Hosain (আলাপ • অবদান) এই স্বাক্ষরহীন মন্তব্যটি যোগ করেছেন।\n@Mohammad Safin Hosain: উইকিপিডিয়া:নতুন নিবন্ধ শুরুকরণ দেখতে পারেন। -- আদিব (আলাপ) ১৩:০৬, ৮ সেপ্টেম্বর ২০১৮ (ইউটিসি)\nআমি নিবন্ধন তৈরী করতে পারছিনা .নেওয়াজ মোরশেদ (আলাপ) ০৭:২৬, ১৭ সেপ্টেম্বর ২০১৮ (ইউটিসি)\nআপনাকে বাঁধা দেওয়া হয়নি। আপনি নিবন্ধ তৈরি করতে পারেন। কিভাবে নতুন নিবন্ধ তৈরি করতে হয় তার জন্যে উইকিপিডিয়া:নতুন নিবন্ধ শুরুকরণ দেখতে পারেন। আর হ্যাঁ বারবার উইকিপিডিয়া হাসনাহাটি গ্রাম নিয়ে নিবন্ধ তৈরি করবেন না প্লিজ। গ্রামটি বিশ্বকোষের জন্যে উল্লেখযোগ্য নয়। আপনি যদি মনে করেন উল্লেখযোগ্য তবে অবশ্যই নিবন্ধের মধ্যে তথ্যসূত্র সহ তার উল্লেখ থাকতে হবে। ধন্যবাদ। — ফেরদৌস • ০৫:২৬, ১৮ সেপ্টেম্বর ২০১৮ (ইউটিসি)\n@নেওয়াজ মোরশেদ: আপনি যে নিবন্ধ তৈরি করতে চাচ্ছেন তা অনুসন্ধান ঘরে লিখে অনুসন্ধান করুন। তখন দেখবেন এমন লেখা এসেছে: "আপনার অনুসন্ধানের সাথে মিলে এমন ফলাফল পাওয়া যায়নি। " অমুক" পাতাটি তৈরি করুন" এখানে লাল রঙে তৈরি করুন লেখার উপর ক্লিক করুন। তারপর নিবন্ধ লিখে প্রকাশ করুন। আফতাব (আলাপ) ১৩:২০, ২১ সেপ্টেম্বর ২০১৮ (ইউটিসি)\nআইপি অ্যাড্রেস কর্তৃক বারংবার ধ্বংসপ্রবণ সম্পাদনা\nপ্রশাসকদের দৃষ্টি আকর্ষণ করছি যে, 2A03:2880:FF:1D:0:0:FACE:B00C আইপি অ্যাড্রেস থেকে বিভিন্ন নিবন্ধে বারবার ধ্বংসপ্রবণ সম্পাদনা করা হচ্ছে। বিশেষত কয়েকটি উপজেলার নিবন্ধে নিজের সম্পর্কে তথ্য যোগ করছেন, অপ্রয়োজনীয় সম্পাদনা করছেন। এর মধ্যে কয়েকটি নিবন্ধ আমার নজরতালিকায় রয়েছে। এই ধ্বংসপ্রবণ সম্পাদনার বিরুদ্ধে ব্যবস্থা নেওয়ার জন্য প্রশাসকদের অনুরোধ করছি। -- আদিব (আলাপ) ০৭:৫৯, ১৯ সেপ্টেম্বর ২০১৮ (ইউটিসি)\nসবগুলো সম্পাদনা ধ্বংশপ্রবণতা নয়, হয়তো পরীক্ষা করার জন্য কিছু কিছু সম্পাদনা করছে, একটিতে নিজের নাম লিখেছে দেখলাম। যেহেতু আইপি থেকে সম্পাদনা করছে তাই এবং সম্পাদনা সংখ্যা মাত্র ৫ তাই এখন বিশেষ কিছু করার নেই। সাম্প্রতিক পরিবর্তন পাতায় খেয়াল রাখতে হবে আরও বেশি মাত্রায় সমস্যা তৈরী করছে নাকি। ---- নাসির খান সৈকত • আলাপ • ১০:১৬, ১৯ সেপ্টেম্বর ২০১৮ (ইউটিসি)\n@Nasirkhan: যেসব জায়গায় এইরকম সম্পাদনা করেছে, সেগুলো এই মুহুর্তেই অপসারণ করা প্রয়োজন। কারণ উইকিপিডিয়া প্রতি মুহুর্তেই অসংখ্যবার পড়া হয়। এটা আমার একার পক্ষে সম্ভব হবে না। -- আদিব (আলাপ) ১১:৩৩, ১৯ সেপ্টেম্বর ২০১৮ (ইউটিসি)\nপুনশ্চ: নবীগঞ্জ উপজেলা পাতাটি দেখুন!! -- আদিব (আলাপ) ১১:৩৬, ১৯ সেপ্টেম্বর ২০১৮ (ইউটিসি)\nএকটি সক পাপেটের বিরুদ্ধে অভিযোগ\n - এই সক পাপেটটি আমার ব্যবহারকারী, খেলাঘর ও খেলাঘরের আলাপ পাতার সব বিষয়বস্তু মুছে দিয়ে অশ্লীল বিষয় যোগ করছে। প্রশাসকদের কাছে অনুরোধ, আপনারা ব্যবস্থা গ্রহণ করুন। --Jonoikobangali (আলাপ) ১২:৪৪, ১৬ অক্টোবর ২০১৮ (ইউটিসি)\nবাধা দেয়া হয়েছে। - মেরাজ (আলাপ) ১৬:৪২, ১৬ অক্টোবর ২০১৮ (ইউটিসি)\nস্যাটানিক স্পিস এন্ড রিলিজিয়াস ম্যাটার,পাতাটি কেন অপসারন করা হলো ?\nসুপ্রিয় এডমিন, আমি মোস্তাকুন্নবী,পাঁচবিবি,জয়পুরহাট,বাংলাদেশ,আমি গ্লোবাল চ্যাপ্টারের জন্য যে লিখনী রচনা নিবন্ধ আকারে লিখছি,সেটার দায় ভার একান্ত আমার,যে কোন আইম গত দিক মোকাবেলা করার মানষিক প্রস্তুতি আছে আমার, বিধায় (অভিশপ্ত কথা এবং ধর্মীয় সমস্যা)নামের পাতাটি অপসারনে কোন কারন নেই,আমার ব্যাপারে বাংলাদেশ ডি জি এফ আই চিফ,মেজর জেনারেল মোহম্মদ সাইফুল আবেদীন স্যার জানেন,সো আমার পাতাটি ফেরত পেতে চাই আমি, ধন্যবাদ মোস্তাকুন্নবী পাঁচবিবি জয়পুরহাট বাংলাদেশ @mostakpanchbibi 01816205455a@gmail.com — স্যাটানিক স্পিস (আলাপ • অবদান) এই স্বাক্ষরহীন মন্তব্যটি যোগ করেছেন।\nআপনাকে ধন্যবাদ, উইকিপিডিয়াতে অবদানের ব্যাপারে আগ্রহ প্রকাশের জন্য। আপনি খুব সম্ভবত আলাপ:স্যাটানিক স্পিস পাতার কথা বলছেন। উইকিপিডিয়া একটি বিশ্বকোষ, সুতরাং আমরা যারাই এখানে অবদান রাখি সবারই বিশ্বকোষীয় রচনাশৈলী মনে বিশ্বকোষীয় ভাষায় প্রতিটি নিবন্ধ লিখতে হয়। এছাড়া, উইকিপিডিয়াতে মৌলিক লেখা, গবেষণা বা গল্প অথবা উপন্যাস কিছুই দেয়া যায় না। মোট কথা, ইন্টারনেটের অন্যান্য ওয়েবসাইট বা ফোরামের মত নয় এটি। আর এসব কারণেই আপনার লিখিত পাতাটি অপসারণ করা হয়েছে এবং এ ধরণের লেখা উইকিপিডিয়াতে এসব কারণে গ্রহণ করা হয় না। উইকিপিডিয়া সম্পর্কে আরও জানতে দয়া করে পড়ুন, উইকিপিডিয়া:উইকিপিডিয়া কী নয়। ধন্যবাদ। ~ যুদ্ধমন্ত্রী আলাপ ১৬:০৫, ২১ অক্টোবর ২০১৮ (ইউটিসি)\nভূল অপসারিত পাতা প্রদর্শণ\nআমার প্রণীত নিবন্ধ পাতায় ভূল অপসারিত পাতা প্রদর্শণ হচ্ছে এখানে দেখুন। মোট ৭টি নিবন্ধ অপসারিত পাতা দেখাচ্ছে, যেখানে প্রথম ৫টি আমার প্রণীত নিবন্ধ নয়। শেষের দুইটি নিবন্ধ আমার। হিসাব অনুযায়ী ২টি অপসারিত পাতা দেখানোর কথা। সমস্যাটার সমাধান চাচ্ছি। — মাসুম ইবনে মুসা কথোপকথন ০৩:৩৩, ২৯ অক্টোবর ২০১৮ (ইউটিসি)\nপ্রথম পাঁচটিও আপনার প্রণীত আসলে। এগুলো এখানে দেখানোর কারণ হলো, আপনি উক্ত ৫টি পাতা পুনর্নির্দেশ করেছিলেন অন্য পাতাতে। যখন আমরা কোন পাতা পুনর্নির্দেশ করি সেই শিরোনামটি কিন্তু নতুন করে তৈরি করেই পুনর্নির্দেশ করি। পরে কোন পুনর্নির্দেশ করা শিরোনাম অপসারণ করা হলে সেটি উক্ত প্রণেতার নিবন্ধ হিসেবেই দেখায়। ~ যুদ্ধমন্ত্রী আলাপ ০৭:৫৭, ২৯ অক্টোবর ২০১৮ (ইউটিসি)\nধন্যবাদ নাহিদ ভাই। আচ্ছা ঐ পুনর্নির্দেশ পাতাগুলি (প্রথম ৫টি) কি আমার Deleted pages থেকে রিমোভ করা সম্ভব ? — মাসুম ইবনে মুসা কথোপকথন ১১:০৭, ২৯ অক্টোবর ২০১৮ (ইউটিসি)\nনা, কারণ পাতাগুলো আপনার তৈরি। বিষয়বস্তু বা কনটেন্টসহ পাতা তৈরি করা বা কনটেন্ট বা বিষয়বস্তু ছাড়া নতুন পাতা তৈরি একই কথা। সবই নতুন পাতা হিসেবেই সিস্টেম গণ্য করে আর এ জন্যই ওগুলো আপনার ওখান থেকে বাদ দেয়া যাবে না। এটা শুধু আপনার না, আপনি অন্যদের ওখানে দেখলেও দেখবেন একই। ~ যুদ্ধমন্ত্রী আলাপ ১১:০৯, ২৯ অক্টোবর ২০১৮ (ইউটিসি)\n@আফতাবুজ্জামান: ভাইসহ অন্যান্যা প্রশাসক ভাই, স্পাম ছাকনিতে amardesh.com যোগ করার কারণ কি তা আমি জানি না। কিন্তু এটা আমার সম্পাদনাতে সমস্যা করছে। দয়াকরে তা সরিয়ে দিন।>>কায়সার আহমাদ (আলাপ) ১৪:০৬, ১৯ নভেম্বর ২০১৮ (ইউটিসি)\n@Kayser Ahmad: কেন amardesh.com কে ব্ল্যাকলিস্টে যুক্ত করা হলো, সেটি লগে দেখুন। আনব্লক করতে উপযুক্ত কারণ দেখিয়ে এখানে বার্তা রাখুন। আ হ ম সাকিব বার্তা ১৬:১৮, ১৯ নভেম্বর ২০১৮ (ইউটিসি)\nএটা @NahidSultan: করেছেন। এখানে দেখুন। আর যতদূর দেখছি, ব্যাপারটা নাহিদ ভাইই সামলাচ্ছেন। তবে, আলাপ পাতায় আমারদেশের জন্য কোন অনুরোধ দেখতে পাইনি। আ হ ম সাকিব বার্তা ১৫:৫৩, ১৯ নভেম্বর ২০১৮ (ইউটিসি)\namardesh.com ভূয়া সাইট, এরকম আরও কয়েকটি আছে যেগুলোর মাধ্যমে ভূয়া সংবাদ শেয়ার করা হচ্ছিল। এই সাইটসমূহের লিংক যাতে বিষয়বস্তুতে যুক্ত না হয় সে কারণেই এটা করা হয়েছে। আমার দেশের যে ওয়েবসাইট ছিলো সেটা আমারদেশঅনলাইন ডট কম যেটা বর্তমানে ব্লক রয়েছে বাংলাদেশে এবং এটা ছাড়া বাকীগুলো সব ভূয়া। কবে যেন সংবাদ পরেছিলাম যে, এই ভূয়াগুলার জন্য মামলাও হয়েছে। ~ যুদ্ধমন্ত্রী আলাপ ১৫:৫৭, ১৯ নভেম্বর ২০১৮ (ইউটিসি)\n@NahidSultan: জি, ভাই। এটা প্রতারণামূলক। কিন্তু, উত্তম হত আলাপ পাতায় আলোচনা করে নিলে। তাহলে প্রমাণগুলোও সামনে এসে যেত। আ হ ম সাকিব বার্তা ১৬:০৫, ১৯ নভেম্বর ২০১৮ (ইউটিসি)\nএজন্যইতো আলাদা করে লগ রেখেছি! কোনটা কি কারণে এড করা হচ্ছে। ~ যুদ্ধমন্ত্রী আলাপ ১৬:০৮, ১৯ নভেম্বর ২০১৮ (ইউটিসি)\nধন্যবাদ! লগের বিষয়টা খেয়াল করিনি। আ হ ম সাকিব বার্তা ১৬:১৮, ১৯ নভেম্বর ২০১৮ (ইউটিসি)\nতাছাড়া, এগুলো নির্ভরযোগ্য উৎসও নয় নিবন্ধে দেওয়ার জন্য। ~ যুদ্ধমন্ত্রী আলাপ ১৬:০৩, ১৯ নভেম্বর ২০১৮ (ইউটিসি)\nযেহেতু amardesh.com একটা ভূয়া সাইট (যারা মূল দৈনিক আমার দেশ না) তাই এটি তথ্যসূত্র হিসেবে না দেয়া উচিত। --আফতাব (আলাপ) ১৬:৫৪, ১৯ নভেম্বর ২০১৮ (ইউটিসি)\nসংসদের নির্বাচনী এলাকার নিবন্ধে প্রথম থেকে রেফারেন্স দেওয়া ছিল দেখুন নীলফামারী-১, তখন কিন্তু এটি ভুয়া সাইট ছিল না, আর এখনো এর তথ্যগুলি ভুয়া নয়। এটা http://amardesh.com/electionHome.php দেখুন ধন্যবাদ >>কায়সার আহমাদ (আলাপ) ০৩:৩৪, ২০ নভেম্বর ২০১৮ (ইউটিসি)\nনির্ভরযোগ্য উৎস পড়ুন। ~ যুদ্ধমন্ত্রী আলাপ ০৪:৩৯, ২০ নভেম্বর ২০১৮ (ইউটিসি)\nপড়লাম, কিন্তু বুঝে উঠতে পারিনি। ধন্যবাদ >>কায়সার আহমাদ (আলাপ) ০৮:৩৯, ২০ নভেম্বর ২০১৮ (ইউটিসি)\nমনে হচ্ছে Verifiednews24 অ্যাকাউন্টটি শুধুমাত্র প্রচারের জন্যই খোলা হয়েছে। তাকে আলাপ পাতায় নাম পরিবর্তনের অনুরোধ করলে তিনি আইপি দিয়ে পুনরায় একই কাজ করেছেন। (Vandalism only account) আ হ ম সাকিব বার্তা ১৩:২৪, ২৬ নভেম্বর ২০১৮ (ইউটিসি)\nকরা হয়েছে। আমি আরও বেশ কয়েকটির সাথে স্প্যাম ফিল্টার যুক্ত করে দিচ্ছি। ~ যুদ্ধমন্ত্রী আলাপ ১৪:২৮, ২৬ নভেম্বর ২০১৮ (ইউটিসি)\n@NahidSultan: আরো কয়েকটি সংবাদদাতা পোর্টাল উইকিপিডিয়ায় একাউন্ট খুলে রেখেছে। আপনি এখানে দেখতে পারেন। আমি কি তাদের নাম পরিবর্তনের জন্য অনুরোধ করব? —আ হ ম সাকিব বার্তা ১৫:১৪, ২৬ নভেম্বর ২০১৮ (ইউটিসি)\nঅবশ্যই দিতে পারেন। আমি বেশ কিছু ব্যবহারকারী পাতা অপসারণ করলাম। ~ যুদ্ধমন্ত্রী আলাপ ১৫:৫৫, ২৬ নভেম্বর ২০১৮ (ইউটিসি)\nপাতা অপসারণের অনুরোধ\nসুপ্রিয় প্রশাসকবৃন্দ! ফরহাদুজ্জামান পাতাটি অপসারণ এবং সুরক্ষিত করে দিবেন। আইপি এড্রেস থেকে বারবার সম্পাদনা হচ্ছে। —আ হ ম সাকিব বার্তা ১৯:৩৭, ২৭ নভেম্বর ২০১৮ (ইউটিসি)\nNew Wikimedia password policy and requirements\nCKoerner (WMF) (talk) ২১:২১, ৬ ডিসেম্বর ২০১৮ (ইউটিসি)\nব্যবহারকারী পাতা সম্পর্কে\nশুভেচ্ছা নিবেন আমি মারুফ হোসনে আমি জানতে চাই ব্যবহারকারি পাতা কি উইকিউপাত্ত আইটেম যোগ কটা যায় কিনা? দয়া করে জানাবেন। মারুফ হোসেন (আলাপ) ০৮:২৭, ১২ ডিসেম্বর ২০১৮ (ইউটিসি)\n@Maruf Hossain: ব্যবহারকারী পাতার উইকিউপাত্ত আইটেম তৈরি করা যায় না এবং অন্য আইটেমেও ব্যবহারকারী পাতা যুক্ত করা যায় না। T@hmid02016 (আলাপ) ০৬:০২, ১৭ ডিসেম্বর ২০১৮ (ইউটিসি)\n@Tahmid02016: ধন্যবাদ।মারুফ হোসেন (আলাপ) ০৬:০৮, ১৭ ডিসেম্বর ২০১৮ (ইউটিসি)\nuser:বিশাল খকে বাধাদান করা হোক - Ahmad✉ ০৯:২২, ২০ ডিসেম্বর ২০১৮ (ইউটিসি)\nইতোমধ্যে দেয়া হয়েছে। ~মহীন (আলাপ) ০৯:২৯, ২০ ডিসেম্বর ২০১৮ (ইউটিসি)\nধ্বংসপ্রবণতামূলক সম্পাদনা এবং বাধাদান\nব্যবহারকারী:সদয়ী মানবী এর ধ্বংসপ্রবণতামূলক সম্পাদনা পর্যালোচনা করে বাধাদান করার জন্য প্রশাসকগনের দৃষ্টি আকর্ষণ করছি। ইতিমধ্যে তার সকপাপেট্রি অ্যাকাউন্ট ব্যবহারকারী:Bishal Khan, ব্যবহারকারী:বিশাল খ এবং ব্যবহারকারী:জঙ্গলবাসী বাধাদান করা হয়েছে। — মাসুম ইবনে মুসা কথোপকথন ১২:৫৫, ২০ ডিসেম্বর ২০১৮ (ইউটিসি)\nবাঁধা দেয়া হয়েছে।— ফেরদৌস • ১৩:৩৩, ২০ ডিসেম্বর ২০১৮ (ইউটিসি)\n'https://bn.wikipedia.org/w/index.php?title=উইকিপিডিয়া:প্রশাসকদের_আলোচনাসভা/সংগ্রহশালা/২০১৮/৭-১২&oldid=3276080' থেকে আনীত\n১১:৪৬, ২৩ ডিসেম্বর ২০১৮ তারিখে সর্বশেষ সম্পাদিত\nএ পৃষ্ঠায় শেষ পরিবর্তন হয়েছিল ১১:৪৬টার সময়, ২৩ ডিসেম্বর ২০১৮ তারিখে।